സായ് പല്ലവിയും റാണാ ദഗ്ഗുബാട്ടിയും ഒന്നിച്ചെത്തുന്നു; 'വിരാടപർവ്വം' ജൂണിലാരംഭിക്കും: Rana Daggubati and Sai Pallavi starrer Virata Parvam to go on floors from June\nറാണാ ദഗ്ഗുബാട്ടിയും സായ് പല്ലവിയും ഒന്നിക്കുന്ന 'വിരാടപർവ്വം'\nയഥാർത്ഥ സംഭവങ്ങളെ അടിസ്ഥാനമാക്കിയൊരുങ്ങുന്ന ചിത്രത്തിൽ റാണായ്ക്കും സായ് പല്ലവിയ്ക്കുമൊപ്പം താബുവും പ്രിയാമണിയും പ്രധാന കഥാപാത്രങ്ങളെ അവതരിപ്പിക്കുന്നുണ്ട്\nBy Gabbeta Ranjith Kumar\nUpdated: September 27, 2019 7:26:49 am\nsai pallavi ranaa daggubatti\nSai Pallavi to pair with Rana Daggubatti in VirataParvam: ‘ബാഹുബലി’ താരം റാണാ ദഗ്ഗുബാട്ടിയും ഡാൻസ് ക്യൂനും അഭിനേത്രിയുമായ സായ് പല്ലവിയും ആദ്യമായി ഒന്നിച്ചഭിനയിക്കുന്ന തെലുങ്ക് ചിത്രം ‘വിരാടപർവ്വം’ ജൂണിൽ ആംരംഭിക്കുമെന്ന് റിപ്പോർട്ട്. വേണു ഉദുഗാല സംവിധാനം ചെയ്യുന്ന ചിത്രത്തിൽ തബു, പ്രിയാമണി എന്നിവരും പ്രധാന വേഷങ്ങളിലെത്തുന്നുണ്ട്.\n“സായ് പല്ലവിയും റാണാ ദഗ്ഗുബാട്ടിയും പ്രധാനവേഷത്തിലെത്തുന്ന ചിത്രത്തിന്റെ ഷൂട്ടിംഗ് ജൂണിൽ ആരംഭിക്കും. തെലുങ്കാനയിലെ കരിംനഗർ, വാറങ്കൽ ജില്ലകളാണ് ലൊക്കേഷൻ. യഥാർത്ഥ സംഭവങ്ങളിൽ നിന്നും പ്രചോദനം ഉൾകൊണ്ട് നിർമ്മിക്കുന്ന ചിത്രമാണിത്.\nഫഹദ് ഫാസിലിന്റെ നായികയായി എത്തിയ ‘അതിരൻ’ എന്ന ചിത്രമാണ് സായ് പല്ലവിയുടെ ഒടുവിൽ റിലീസിനെത്തിയ ചിത്രം. ഓട്ടിസ്റ്റിക്കായ ഒരു പെൺകുട്ടിയേയാണ് സായ് പല്ലവി ചിത്രത്തിൽ അവതരിപ്പിച്ചത്. ‘അതിരനി’ലെ സായ് പല്ലവിയുടെ പ്രകടനം ഏറെ നിരൂപകപ്രശംസയും നേടിയിരുന്നു.\nകാടിനു നടുവിൽ പുറംലോകവുമായി യാതൊരു ബന്ധവുമില്ലാത്ത ഒരു മാനസികാരോഗ്യ കേന്ദ്രത്തിന്റെ സെല്ലുകളിൽ ഒന്നിൽ ബന്ധിപ്പിക്കപ്പെട്ട ഓട്ടിസ്റ്റിക്കായ പെൺകുട്ടിയാണ് ‘അതിരനി’ലെ നിത്യ. പലപ്പോഴും അതീവ അക്രമകാരിയാകുന്ന ഒരാൾ. ഓർമകൾ പൂർണമായും മായ്ക്കപ്പെട്ടു പോയ പെൺകുട്ടി. ആ മാനസികാരോഗ്യ കേന്ദ്രത്തിലേക്ക് പരിശോധനയ്ക്കെത്തുന്ന ഡോക്ടർ അവളുടെ ഭൂതകാലത്തിന്റെ ചുരുളുകളും നിഗൂഢതയും അഴിച്ചെടുക്കുന്നതാണ് ‘അതിരന്റെ’ കഥാപരിസരം. കാലുകൾ കൊണ്ടും മുടി കൊണ്ടും നോട്ടം കൊണ്ടു പോലും ഒരു ഓട്ടിസ്റ്റിക് ആയ പെൺകുട്ടിയായി പരകായപ്രവേശം ചെയ്യുകയാണ് സായ് പല്ലവിയെന്ന അഭിനേത്രി ചിത്രത്തിൽ.\nRead more: പ്രേമ’ത്തിലെ റോക്കാങ്കൂത്ത്’ മുതല് ‘അതിര’നിലെ കളരിയടവുകള് വരെ: ചുവടു വച്ച് മനസ്സുകള് കീഴടക്കുന്ന സായ് പല്ലവി\nസൂര്യയുടെ നായികയായി എത്തുന്ന സെൽവരാഘവൻ ചിത്രം ‘എൻ ജി കെ’യാണ് റിലീസിനൊരുങ്ങുന്ന അടുത്ത സായ് പല്ലവി ചിത്രം. രകുല് പ്രീത് സിങും ചിത്രത്തിൽ നായികയായെത്തുന്നുണ്ട്. യുവന് ശങ്കര് രാജയാണ് ചിത്രത്തിന്റെ സംഗീതം. എസ്ആര് പ്രകാശ് ബാബു ആന്റ് എസ്.ആര്.പ്രഭുവും ചേര്‍ന്നാണ് ‘എൻ ജി കെ’ നിർമ്മിക്കുന്നത്. തമിഴ് സിനിമ രംഗത്ത് എന്നും വ്യത്യസ്തമായ വിഷയങ്ങള് ഏറ്റെടുത്തിട്ടുളള സംവിധായകന് സെല്‍വരാഘവനുമൊത്ത് സൂര്യയുടെ ആദ്യ ചിത്രമാണിത്. 2013 ല് പുറത്തിറങ്ങിയ രണ്ടാം ഉലകം ആണ് ഇദ്ദേഹത്തിന്റെ അവസാനമായി പുറത്തിറങ്ങിയ ചിത്രം. മേയ് 31 നാണ് ചിത്രം തിയേറ്ററുകളിലെത്തുന്നത്.\nRana DaggubatiSai PallavitabuTelugu\nWeb Title: Rana daggubati sai pallavi virata parvam


പ്രതിസന്ധികളിലും തകരാതെ എച്ച്എംടിയുടെ വിജയഗാഥ - Janayugom Online\nHome / News / Kerala / പ്രതിസന്ധികളിലും തകരാതെ എച്ച്എംടിയുടെ വിജയഗാഥ\nPosted on July 02, 2020, 9:39 pm\nപ്രതിസന്ധികളെ അതിജീവിച്ച് കേന്ദ്രപൊതുമേഖലാ വ്യവസായമായ ഹിന്ദുസ്ഥാൻ മെഷീൻ ടൂൾസ് (എച്ച്എംടി ) കളമശ്ശേരി യുണിറ്റ് അൻപത്തിയഞ്ചിലേക്ക് കടന്നു. തൊഴിലാളികളുടെ കഠിനാധ്വാനവും തൊഴിലാളി സംഘടനകളും മാനേജ്മെൻറും ഉല്പാദന വർദ്ധനവിനായി നടത്തുന്ന പരിശ്രമങ്ങളും ഒത്തുചേർന്നതാണ് എച്ച് എം ടി യുടെ വിജയഗാഥ. ബെംഗളൂരു ആസ്ഥാനമായ എച്ച് എം ടി യുടെ നാലാമത്തെ യൂണിറ്റായിട്ടാണ് 1966 ജൂലൈ ഒന്നിന് പ്രധാനമന്ത്രിയായിരുന്ന ഇന്ദിരാഗാന്ധി ഉദ്ഘാടനം ചെയ്തു കളമശ്ശേരി യൂണിറ്റിന്റെ പ്രവർത്തനം ആരംഭിച്ചത്.\nതുടർച്ചയായ വികസനവും തൊഴിലവസരവും സൃഷ്ടിച്ച് കമ്പനി പൊതുമേഖലാ വ്യവസായ ശാലകൾക്ക് മികച്ച മാതൃകയുമായിരുന്നു. 1971ൽ പൊതുമേഖലയിലെ ആദ്യത്തെ പ്രിന്റിങ് പ്രസ് ഉൽപാദന യൂണിറ്റിനും തുടക്കമായി. 3500 ൽ അധികം ജീവനക്കാർ തൊഴിലെടുത്തിരുന്ന ഈ സ്ഥാപനത്തിൽ ഇപ്പോൾ 138 സ്ഥിരം ജീവനക്കാരും 250 ഓളം കരാർ തൊഴിലാളികളുമായി ചുരുങ്ങി. എന്നിട്ടും കളമശ്ശേരി യുണിറ്റ് ഇത്തവണയും 2.13 കോടി ലാഭം കരസ്ഥമാക്കി. 1997 ലെ ശമ്പള സ്കൈലാണ് ഇപ്പോഴും എച്ച് എം ടി യിൽ പ്രാബല്യത്തിലുള്ളത്.\nജീവിത സാഹചര്യങ്ങളും ചുറ്റുപാടുകളും മാറിയതു കണക്കിലെടുത്ത് ശമ്പള പരിഷ്കരണം ഉടൻ നടപ്പാക്കണമെന്നാണ് ജീവനക്കാരുടെ ആവശ്യം. കൂടാതെ ഇനി പുതിയ നിയമനങ്ങൾ നടത്തിയില്ലെങ്കിൽ കമ്പനിയെ നിലനിർത്താൻ കഴയാതെ വരും. വിദദഗ്ദരായ എൻജിനീയേഴ്സ് അടക്കമുള്ള നിരവധിപേർ രണ്ടുവർഷത്തിനകം സർവീസിൽ നിന്നും വിരമിക്കും.\nഎച്ച്എംടി ആസ്ഥാന കേന്ദ്രമായ ബെംഗളൂരുവും,ഹൈദരാബാദ്, പിൻചോർ, അജ്മീർ, യൂണിറ്റുകളും വർഷങ്ങളായി നഷ്ടത്തിലാണ് പ്രവർത്തിക്കുന്നത്. ഹൈദരാബാദ് പ്രാഗാ യുണിറ്റ് താത്കാലികമായി അടച്ചു.\nജീവക്കാരെ ഹൈദരാബാദ് യൂണിറ്റിലേക്ക് ലയിപ്പിക്കുന്നതിനുള്ള നീക്കങ്ങളാണ് നടക്കുന്നത്. കളമശ്ശേരി യൂണിറ്റിനൊപ്പം ഔറംഗബാദിലെ ഡയറി മെഷിൻസ് യൂണിറ്റുമാത്രമാണ് നിലവിൽ ലാഭത്തിൽ പ്രവർത്തിക്കുന്നത്. മികച്ച ഓർഡറുകളുണ്ടായിരുന്ന സോവിയറ്റ് യൂണിയന്റെ തകർച്ച എച്ച്എംടി കളമശ്ശേരി യൂണിറ്റിന്റെ നിലനില്പിനെയും ബാധിച്ചു. എന്നാൽ യൂറോപ്, അമേരിക്ക, റഷ്യ, ആഫ്രിക്കൻ രാഷ്ട്രങ്ങൾ, ഗൾഫ് നാടുകൾ, ശ്രീലങ്ക, മ്യാൻമർ, ഭൂട്ടാൻ തുടങ്ങിയ വിദേശ രാജ്യങ്ങളും എച്ച്എംടി കളമശ്ശേരിയുടെ ഉൽപന്നങ്ങളുടെ വിപണിയായി.\nട്രിച്ചിയിലെ ഡിഫൻസിന്റെ കീഴിലുള്ള ആയുധ നിർമ്മാണ ശാലയുടെ പ്ലാന്റ് പൂർണ്ണമായും ആധുനിക വൽക്കരിച്ചു നിർമ്മിച്ചത് എച്ച് എം ടി കളമശ്ശേരി യൂണിറ്റാണ്. പ്രതിരോധവകുപ്പിനും റെയിൽവേക്കും വേണ്ടി നിരവധി പ്രോജക്ടുകളാണ് ഏറ്റെടുത്ത് വിജയിപ്പിച്ചിട്ടുള്ളത്. 2019ൽ ചന്ദ്രയാൻ ദൗത്യത്തിൽ എച്ച് എം ടി യുടെ പങ്കും ശ്രദ്ധേയമായിരുന്നു. ഇന്ത്യൻ റെയിൽവേ ക്കു വേണ്ടി “സർഫെസ് വീൽ ലൈത് “എന്ന പുതിയ മെഷീൻ ടൂൾസിന്റെ റിസർച് പൂർത്തിയായി വരികയാണ്.\nENGLISH SUMMARY:HMT’s success story despite crises\nSree / Feb 29


അങ്കക്കോഴികളുടെ നാട് ! - Boolokam\nHome Columns Criticism അങ്കക്കോഴികളുടെ നാട് !\nഅങ്കക്കോഴികളുടെ നാട് !\nകൗമാരകാലത്തെനിക്ക് രണ്ട് അങ്കക്കോഴികൾ ഉണ്ടായിരുന്നു. അമ്മയോടൊപ്പം ഒരു ബന്ധുവിന്റെ വീട്ടിൽ പോയപ്പോൾ മുറ്റത്തു വിലസുന്ന അനവധി കുഞ്ഞുങ്ങളെ കണ്ടു മോഹിച്ചതിന്റെ ഫലമായി അവരെനിക്ക് സമ്മാനമായി തന്നതായിരുന്നു അവയെ. സാധാരണ കോഴികൾ അല്ലാത്തതുകൊണ്ട് തന്നെ അവരുടെ വളർച്ചയെ അത്രയും ആകാംഷയോടെ നോക്കിയിരുന്നു. വളർച്ചയുടെ ഒരു പ്രത്യേകഘട്ടം പിന്നിട്ടപ്പോൾ അവർ തമ്മിൽ ഘോരമായ പോരാട്ടം തുടങ്ങി. രണ്ടിലൊന്നറിഞ്ഞിട്ടേ നിർത്തൂ എന്ന നിശ്ചയദാർഢ്യം അവരിൽ കണ്ട ഞാൻ പലപ്പോഴും ഒരു റഫറിയെ പോലെ പിടിച്ചുമാറ്റി പ്രശ്നം സോൾവ് ചെയ്തിരുന്നു. ഒത്ത ഉയരവും ബലിഷ്ഠമായ കാലുകളും തലയെടുപ്പും ഉള്ള അവയെ പേടിച്ചു പൂച്ചകളും പട്ടികളും ഇങ്ങോട്ടു വരാതായി. പരിസരവാസികൾക്ക് പോലും ഭയമുണ്ടാക്കിയ വില്ലന്മാരായി, എന്റെ അഭിമാനഭാജനങ്ങളായി, അരുമകളായി അവരങ്ങനെ പരസ്പരം പോരടിച്ചു വളർന്നു. ഒരിക്കൽ അയൽവീട്ടിലെ കുട്ടിയെ കൊത്തിയതിന്റെ പേരിൽ അവിടെയുള്ളവർ പരാതിപറഞ്ഞതിനാൽ ഏറെക്കാലം എനിക്ക് ദുഖമുണ്ടാക്കി കോഴികളെ ഒരു കുടുംബസുഹൃത്തിന് വളർത്താൻ കൊടുക്കുകയുണ്ടായി. പിന്നെ ഞാനവരെ കണ്ടിട്ടേയില്ല. ഇപ്പോഴും അവരുടെ ആ വീര്യവും കലിയോടെയുള്ള പോരും എന്റെ കണ്ണുകളിലുണ്ട്.\nകേരളത്തിലെ രാഷ്ട്രീയ കൊലപാതകങ്ങൾക്കു നേതൃത്വം നൽകുന്നവരെയും അതിനിരയാകുന്നവരെയും കാണുമ്പൊൾ ഞാനെന്റെ കോഴികളെ ഓർമകളിൽ നിന്നും ആവാഹിച്ചെടുക്കും. ഒന്നിനെ കൊന്നിട്ട് മറ്റൊന്നിനു തിന്നാനാണോ, അല്ല. ഒന്ന് ചത്തതിന്റെ പേരിൽ മറ്റൊന്ന് താത്കാലികമായി അതിന്റെ പ്രിയപ്പെട്ടവരാൽ ആദരിക്കപ്പെടുന്നുണ്ടാകും. എന്നാൽ അടുത്ത പോരിനുള്ള ഊർജ്ജമാകും ആ ആദരത്തിലൂടെ കുത്തിവയ്ക്കപ്പെടുക. കോഴിപ്പോര് കാണുമ്പോൾ ആദ്യമൊക്കെ ഞാനും ആനന്ദിച്ചിരുന്നു. പക്ഷെ ഒന്നിന്റെ, ചിലപ്പോൾ രണ്ടിന്റെയും മരണത്തോടെയേ അതവസാനിക്കൂ എന്ന തിരിച്ചറിവാകണം എന്നെയും ഒരു കോഴിപ്പോര് വിരോധിയാക്കിയത്. ഇന്ത്യൻ ശിക്ഷാനിയമം 428, 429 വകുപ്പ് പ്രകാരവും മൃഗപീഡനനിയമം പതിനൊന്നാം വകുപ്പുപ്രകാരവും കോഴിപ്പോരു നടത്തുന്നവരെ അറസ്റ്റുചെയ്യാൻ നിയമമുണ്ട്, എന്നാലോ മനുഷ്യപ്പോരുകോഴികളെ സ്പർദ്ദയും കലിയും സ്റ്റിറോയിഡ് പോലെ സിരകളിൽ കുത്തിവച്ചു വിടുന്നവരെ അറസ്റ്റ് ചെയ്യാൻ ഇവിടെ യാതൊരു നിയമവും ഇല്ലെന്നത് അത്യന്തം ദൗഭാഗ്യകരമാണ്. തത്ഫലമായി കോഴികൾ തന്നെ പോരാടുകയും ഒടുങ്ങുകയും കാരാഗൃഹത്തിലാകുകയും ചെയ്യുന്നു..\nതമിഴ്‌നാട്ടിൽ കോഴിപ്പോരിന്(ചേവൽച്ചണ്ടൈ)ഏറെ ആരാധകരുണ്ട്. അല്ലെങ്കിലും ജെല്ലിക്കെട്ട് പോലുള്ള മൃഗവിനോദങ്ങൾ മൃഗീയമായി ആസ്വദിക്കുന്നവരാണല്ലോ അവർ. എന്നാൽ കോഴിപ്പോരിന്റെ മനുഷ്യവേർഷന് കേരളത്തിൽ തന്നെയാണ് ആരാധകർ കൂടുതൽ. പിന്നെയും പിന്നെയും ഉളുപ്പില്ലാതെ ന്യായീകരിക്കുകയും പോർവിളികളുടെ കൊക്കരക്കോ മുഴക്കുകയും തലയെണ്ണി സ്കോർബോർഡുകൾ സ്ഥാപിക്കുകയും ചെയ്യുന്നവർ ഇവിടെ സുലഭമാണ്. നദീതട സംസ്കാരകാലങ്ങളിൽ വരെ നിലനിന്നിരുന്ന ഏറെ പഴക്കമുള്ള വിനോദങ്ങളിൽ ഒന്നായ കോഴിപ്പോര്, ചില പക്ഷിരോഗങ്ങൾ മനുഷ്യർക്കും പിടിപെടുന്നപോലെ വ്യാപകമായി നമ്മുടെ നാട്ടിലെ ചിലയിടങ്ങളിൽ മരണഭീതി പരസ്പരംവിതച്ചു മുന്നേറുകയാണ്. ജനാധിപത്യത്തെ കുറിച്ചുള്ള അവബോധവും മനുഷ്യസ്നേഹവുമൊക്കെയാണ് ഇതിന്റെ വാക്സിനുകൾ എന്നിരിക്കെ അവയെല്ലാം അവഗണിച്ചു വീര്യത്തോടെ പരസ്പരം ചിറകുകൾവീശി പറന്നടുക്കുകയാണ് അവർ അനുദിനം.\nഎവിടെയും പുരുഷന്മാരാണല്ലോ യുദ്ധവും കലാപവും സംഘർഷങ്ങളും ഭീതിയും വിതയ്ക്കുക. എന്നതിനാൽ പൂവങ്കോഴികളെയാണ് കോഴിപ്പോരിനും തിരഞ്ഞെടുക്കുന്നത്. ഇനി നമുക്കിതിന്റെ മനുഷ്യവേർഷനിലൂടെപോകാം. പോരിന് പറ്റിയവരെ ഒരു പ്രത്യേകപ്രായത്തിൽ തന്നെ കണ്ടുപിടിച്ചു യജമാനന്മാർ തങ്ങളുടെ വരുതിയിൽ ആക്കുന്നു. തങ്ങൾക്കു വേണ്ടി മരിക്കാനും തയ്യാറാണെന്ന അവസ്ഥ അവരിൽ അവർപോലുമറിയാതെ സൃഷ്ടിച്ചെടുക്കും. ആവശ്യത്തിന് പണവും രാഷ്ട്രീയസ്വാധീനം കൊണ്ട് പറ്റുന്നവയെല്ലാം ചെയ്തുംകൊടുക്കും. ഇത്തവരിൽ വളരെ വലിയ രീതിയിൽ സെക്ക്യൂരിറ്റി ഫീൽ ചെയ്യിപ്പിക്കുകയും അതിന്റെ മറവിൽ എന്തുംചെയ്യാനുള്ള ലൈസൻസുകൾ നേടിയെടുക്കുകയും ചെയ്യും. ക്രമേണ ജീവിതം കൈവിട്ടുപോകുന്നത് അറിയാത്ത അവർ സംഘബലത്തിന്റെ ഹുങ്കിൽ ചെറിയചെറിയ കേസുകളായി അഭ്യാസത്തിന്റെ ബാലപാഠങ്ങൾ പഠിച്ചുതുടങ്ങും. പോരുകോഴികളെ അങ്കത്തട്ടിൽ ഇറക്കുന്നതിനു മുൻപ് മലദ്വാരത്തിൽ മുളകരച്ചു തേയ്ക്കുമത്രേ. ഇവിടെ ആ മുളക് വെറുപ്പുംദേഷ്യവുമാണ്. കോഴികളുടെ കാലുകളിൽ അള്ളുകൾ എന്ന മുനയേറിയ ആയുധമാണ് വച്ചുപിടിപ്പിക്കുന്നതെങ്കിൽ മനുഷ്യർക്ക് നൽകുന്നത് വടിവാളുകളും മഴുകളും ബോംബുകളും.\nപോരിനുമുമ്പ് കോഴികളുടെ തലകൾ പരസ്പരം ചേർത്തുപിടിച്ചു ഉരച്ചും കൊത്തിച്ചും കലിപിടിപ്പിക്കുമത്രേ. ആ കലിയാണ് അവരുടെ പോരാടാനുള്ള ഊർജ്ജം. മനുഷ്യരുടെ കാര്യത്തിലാണെങ്കിൽ ആ കലിയ്ക്ക് ഏറെക്കാലത്തെ പഴക്കമുണ്ടാകും. ഇനി രക്തരൂക്ഷിതമായ പോരാട്ടമാണ്. അപ്പോൾ ചുറ്റുംനിൽക്കുന്നവർ പക്ഷംപിടിച്ചു വെറിയെ മുഖങ്ങളിൽ സന്നിവേശിപ്പിച്ചുകൊണ്ട് പ്രോത്സാഹിപ്പിക്കാനാരംഭിക്കും. തങ്ങളുടെ ദേശത്തിന്റെ ( പാർട്ടിയുടെ )കോഴി വിജയിക്കണം. അവൻ നമ്മുടെ അഭിമാനമാണ്. മകരസംക്രാന്തി ആഘോഷവുമായി ബന്ധപ്പെട്ടുള്ള ദിവസങ്ങൾ നിയമങ്ങളെ കാറ്റിൽപ്പറത്തി ആന്ധ്രയിൽ ചില ജില്ലകളിൽ നടത്തുന്ന കോഴിപ്പോര് പ്രസിദ്ധമത്രെ. ആയിരംകോടിയുടെ വാതുവയ്‌പ്പാണ് നടക്കുന്നത്. ഇവിടെ നേതാക്കളുടെ വാതുവയ്പുകൾ രഹസ്യമാണ്. അവർക്കൊന്നും നഷ്ടപ്പെടാനുമില്ല. അവരുടെ അരുമക്കോഴികൾ വിദേശങ്ങളിൽ സുഖലോലുപതയിൽ പാറിക്കളിച്ചു നടക്കുകയാകും.\nഅങ്ങനെ എല്ലാത്തരം കോഴികളെയും പോരിന് നിയോഗിക്കാറില്ല. കോടി, പച്ച കാക്കി,തീട്ടുവ, പാര്‍ല, നെമലി ,മൈല, ടെഗ, കാക്കി, അര്‍ത്തവരം…ഇവയൊക്കെയാണ് പോരിന് പറ്റിയതത്രെ.\nമനുഷ്യരുടെ കാര്യത്തിലേക്കു വന്നാലോ, ചില പ്രത്യേകസമുദായക്കാരെയാണ് പോരിന് തിരഞ്ഞെടുക്കുന്നത്. സാമ്പത്തികമായും വളരെ പരിതാപകരമായ അവസ്ഥയിൽ ഉള്ളവരാകും. വിദ്യാഭ്യാസവും സമ്പത്തും ഉള്ളവർ ഇതിനൊന്നും പോകില്ലല്ലോ. സമുദായത്തിന്റെ കാര്യംപറഞ്ഞാൽ അവർണ്ണരെ ആണ് പോരിന് നിയോഗിക്കുന്നത്. ‘ചാവേറും അശാന്തിയും’ എന്ന മറ്റൊരു ആർട്ടിക്കിളിൽ ഞാൻ ചാവേറുകളെ പരാമർശിച്ചിട്ടുണ്ട്. അവരെപോലെയാണ് മനുഷ്യരിലെ പോരുകോഴികളും. തങ്ങളുടെ ജീവിതം പാർട്ടിക്കുവേണ്ടിയെന്ന് അവർപോലുമറിയാതെ എന്നോയെടുത്ത പ്രതിജ്ഞകൾ ചിലപ്പോൾ തികട്ടിവരും. ഏതൊരു യുദ്ധമുഖത്തും അലറിയടുത്തു ബോംബെറിഞ്ഞു പ്രതിയോഗിയെ വീഴ്ത്തിയ ശേഷം കൊലവെറിയോടെ വെട്ടിയരിയുന്നു. മകരസംക്രാന്തി കോഴിപ്പോരിന്റെ രസകരമായ ഒരു വശം പോരാട്ടത്തിൽ വിജയിച്ച കോഴികൾക്കു അടുത്തവർഷത്തെ പോരുകാലം ആകുന്നതുവരെ ആഡംബരവിശ്രമമാണ് ഒരുക്കുന്നത് . മനുഷ്യന്റെ കാര്യത്തിലോ, ഒരാളെ വകവരുത്തിക്കഴിഞ്ഞാൽ പ്രതികൾക്കു ജയിലിലും അതെ വിശ്രമസൗകര്യങ്ങൾ തന്നെ. അവരിൽ തങ്ങളുടെ പാർട്ടി അണികൾ നിരന്തരം അഭിമാനപുളകിതരാകുകയും ചെയ്തുകൊണ്ടേയിരിക്കും. അവർക്കു അസൗകര്യങ്ങളുണ്ടാകാതെ നേതാക്കൾ അവരിൽ അതീവശ്രദ്ധാലുക്കൾ ആയി നിലകൊള്ളുകയും ചെയ്യും.\nനോക്കൂ, ഇവിടെ തലയെണ്ണി കൊല്ലുന്നവരുടെ ലിസ്റ്റുകൾ സൂചിപ്പിക്കാനോ ഏതുപാർട്ടിക്കാർ ആണ് കൂടുതൽ മരിക്കുന്നതെന്നു പറയാനോ പ്രതിയോഗികളുടെ വാദങ്ങൾ നിരത്താനോ എനിക്ക് മനസില്ല. മതവും വിശ്വാസവും ജീവിതരീതികളും പ്രാകൃതമായ ഒരു നാട്ടിൽ രാഷ്ട്രീയംമാത്രം സഹിഷ്ണുതയുടേതാകണം എന്ന് വാദിക്കാൻ പറ്റില്ലല്ലോ. മേല്പറഞ്ഞവയിൽ നിന്നൊക്കെ തന്നെയാണ് ഇവിടത്തെ രാഷ്ട്രീയവും ഉടലെടുക്കുന്നത്. അടിസ്ഥാനപ്രശ്നം കണ്ടറിഞ്ഞു പരിഹരിക്കാൻ കഴിയാതെ ലിസ്റ്റുകൾ പ്രസിദ്ധീകരിച്ചിട്ടോ രക്തസാക്ഷികളുടെയോ ബലിദാനികളുടെയോ കുമിഞ്ഞുകൂടുന്ന പേരുകൾ പ്രസിദ്ധീകരിച്ചിട്ടോ എന്തുനേടാൻ? അവയൊക്കെ വെറും അക്കങ്ങൾ മാത്രമാണ്. പേരുകൾ നേതാക്കൾക്ക് മാത്രം അവകാശപ്പെട്ടത്. ഏതൊരുകാലത്തും ഏതൊരുചരിത്രത്തിലും അവമാത്രം തങ്കലിപികളിൽ തിളങ്ങിനിൽക്കും. അവർക്കുവേണ്ടി മരിച്ചൊടുങ്ങിയ ‘പേരില്ലാതവരുടെ’ പട്ടടകളിലെ കരിക്കട്ടകൾ കുതിർത്തുകിട്ടുന്ന മഷികൊണ്ടുതന്നെയാണ് ലോകചരിത്രങ്ങൾ എഴുതപ്പെട്ടതും എഴുതപ്പെടുന്നതും.\nവിദൂരങ്ങളിൽ ഇരിക്കുന്ന ശത്രുക്കളെ കമ്പ്യൂട്ടർ സംവിധാനങ്ങൾ ഉപയോഗിച്ചോ മിസൈലോ ബോംബോ വർഷിച്ചോ കൊന്നൊടുക്കുന്ന വീഡിയോദൃശ്യങ്ങളും ഫോട്ടോകളും ആധുനികലോകത്തിൽ സുലഭമാണ്. കൊല്ലപ്പെട്ടവരെയോർത്തു നാം കരയാറുമുണ്ട്. എന്നാൽ അതിനേക്കാളൊക്കെ എത്രയോ ക്രൂരവും ഭീകരവുമാണ് തന്റെ കയ്യിലിരിക്കുന്ന മൂർച്ചയേറിയ ആയുധം കൊണ്ട് ഒരാൾ മറ്റൊരാളെ വെട്ടിനുറുക്കുന്നത്. അതിനു വല്ലാത്തൊരു മനസ് വേണം. ഒരാളെ ആക്രമിക്കുമ്പോൾ അയാൾക്ക് വേദനിക്കും എന്നറിയണമെങ്കിൽ ആ ആക്രമണം തങ്ങളുടെ ശരീരത്തിലേറ്റാലും വേദനിക്കുമെന്ന തിരിച്ചറിവ് ഉണ്ടാകണം. നിർഭാഗ്യവശാൽ പ്രസ്ഥാനങ്ങൾ പടർത്തുന്ന വെറി കാരണം വേദനയറിയാനുള്ള മനസുകൾ പോലും മരവിച്ചു പോയിരിക്കുന്നു. സ്പര്ശനശേഷിയില്ലാത്ത അവയവങ്ങളായി ഹൃദയങ്ങൾ വെറുതെ സ്പന്ദിച്ചുകൊണ്ടിരിക്കുന്നു.\nഒരാളുടെ വിയോഗം അയാളുടെ കുടുംബം മാത്രമാണ് അനുഭവിക്കുന്നതെന്ന സത്യം അവരവർ സ്വയം മനസിലാക്കണം. രാഷ്ട്രീയകൊലകളിൽ ഒടുങ്ങിയവരിലൂടെ ഈ നാട് എന്തുനേട്ടമാണ് കൈവരിച്ചത് ? പാർട്ടികളുടെ ബോർഡുകളിൽ കുറച്ചുകാലത്തേക്ക് സ്ഥാനംപിടിക്കാം. അടുത്തയാളുടെ ചിത്രം വരുമ്പോൾ മാറിക്കൊടുക്കുകയും വേണം. ജനാധിപത്യത്തിന്റെ കാവല്ഭടന്മാരാകേണ്ട പാർട്ടികൾക്കു ഇവിടെ ജനാധിപത്യത്തെ കുറിച്ചുള്ള അവബോധം പൂർണ്ണമായും നഷ്ടമായിരിക്കുന്നു. ഓരോ മേഖലയിലും തങ്ങളുടെ അധീശത്വം നിലനിർത്താനുള്ള തത്രപ്പാടിൽ അക്രമങ്ങളും കലാപങ്ങളും നിത്യസംഭവങ്ങളാക്കുന്ന അവർ മാനവികതയുടെ ഘാതകന്മാർ തന്നെയാണ്. പത്തൊമ്പതാം നൂറ്റാണ്ടോടെ അമേരിക്കയിലും യൂറോപ്പിലുമൊക്കെയാണ് നാമിന്നുകാണുന്ന പാർട്ടികൾ ഉടലെടുത്തത്. ഏകകക്ഷിയായും ദ്വികക്ഷിയായും ബഹുകക്ഷിയായും ഒക്കെയാണ് അവർ ഓരോയിടങ്ങളുടെ സവിശേഷതകൾക്കനുസരിച്ചും ഭരണസമ്പ്രദായങ്ങൾക്കനുസരിച്ചും ഭരിക്കുക. ബഹുകക്ഷിഭരണമുള്ള നമ്മുടെ നാട് അതുകൊണ്ടുതന്നെ രാഷ്ട്രീയത്തിൽ ബഹുസ്വരതയുടെ ഉന്നതയിൽ നിൽക്കേണ്ടതായിരുന്നു. നിർഭാഗ്യവശാൽ കുരങ്ങന്റെ കയ്യിലെ പൂമാലപോലെ നമ്മൾ പാർട്ടികളുടെ ലേബലണിഞ്ഞു ജനാധിപത്യത്തെ വികലമാക്കിക്കൊണ്ടിരിക്കുന്നു.\nഞാൻ മേല്പറഞ്ഞപോലെ അണികൾ രാഷ്ട്രീയത്തിൽ സഹിഷ്ണുതയുള്ളവരാകും എന്ന് ചിന്തിക്കുന്നതുതന്നെ വിഡ്ഢിത്തം ആണ്. മറ്റുള്ളവയെല്ലാം പ്രകൃതമാകുന്ന നാട് രാഷ്ട്രീയത്തിൽ ഉന്നതി കൈവരിക്കില്ല. ജാതിയുടെയും മതത്തിന്റെയും ആചാരത്തിന്റെയും ആഹാരത്തിന്റെയും പ്രണയത്തിന്റെയും…പേരിൽ കൊന്നൊടുക്കലുകൾ തുടർക്കഥയായ ഇവിടെ അതിൽനിന്നൊക്കെ രാഷ്ട്രീയം രക്ഷപെട്ടു നിൽക്കില്ല. രാഷ്ട്രീയത്തിന്റെ മാത്രം പ്രശ്നമല്ല അത്. രാഷ്ട്രീയത്തെയോ ജനാധിപത്യത്തെയോ സ്വീകരിക്കാൻ ഇവിടത്തെ ജനം പ്രാപ്തരായിട്ടില്ല. രാജകൊട്ടാരങ്ങളിൽ നിന്നും മന്ത്രിമാർ ഇറങ്ങിവന്നെങ്കിലും അവർ രാജാധികാരത്തിന്റെ അസ്കിത വിട്ടൊഴിയാതെ, മനസുകളിൽ ഏകാധിപത്യത്തെ താലോലിക്കുന്നവരാണ്. പോരെങ്കിൽ എന്തിനുംപോന്ന കിങ്കരന്മാരും. ചില പ്രദേശങ്ങളുടെ ചരിത്രപരമായ സവിശേഷതകൾ കൂടിയാകുമ്പോൾ അവിടെ മരണം സ്ഥിരതാമസമാക്കുന്നു. അതുകൊണ്ടാണ് കേരളത്തിൽ ചില മേഖലകളിൽ മാത്രം പോര് മുറുകുന്നത്. പ്രസ്ഥാനത്തിനുവേണ്ടി ആണുങ്ങൾ നിശ്ശേഷം ഇല്ലാതായ കുടുംബങ്ങൾ അനവധിയുള്ള ദൈവത്തിന്റെ സ്വന്തം നാട്.\nഅക്ഷരാർത്ഥത്തിൽ ഭീകരപ്രസ്ഥാനങ്ങളുടെ ശൈലിയാണ് ഇവിടത്തെ രാഷ്ട്രീയ പാർട്ടികൾക്കും. ആയുധനിർമ്മാണശാലകൾ, ആയുധ പരിശീലനശാലകൾ..എല്ലാം സ്വന്തമായുണ്ട്. എങ്ങനെ നാടിനെ നന്നാക്കാം എന്നല്ല, പ്രതിയോഗികളെ വകവരുത്താനും അവരുടെ അക്രമങ്ങളെ പ്രതിരോധിക്കാനും ആണ് സദാസമയവും ചിന്തകളും ചർച്ചകളും. പാരപസ്പരംവെട്ടി മരിക്കുന്നവരെപോലെ തന്നെ ബോംബ് നിർമ്മാണത്തിനിടെ കൊല്ലപ്പെടുന്നവരും വിരളമല്ല. ജനം വോട്ടുനൽകിയാൽ മാത്രം വിജയിച്ചു അധികാരസ്ഥാനങ്ങളിലേക്കു നടന്നുകയറേണ്ടവർ ആരോടാണ് ..എന്തു വിജയത്തിനാണ് ആയുധത്താൽ പോരാടുന്നതെന്ന് നമുക്കിനിയും അറിയില്ല. പോരാടി ജയിച്ചാൽ തന്നെ അവർക്കു ഏതുരാജ്യമാണ് കിട്ടുക ? ഇവിടെ അവരുടെ ആശയങ്ങളുടെ ഒരു രാജ്യത്തിന് നാന്ദികുറിക്കാൻ സാധിക്കുമോ ? എതിരാളികൾ മുഴുവൻ തോറ്റു അതിർത്തികടന്നു പോകുമോ ? ഇല്ലെന്നു നന്നായി അറിയാം. ആയുധത്താൽ ഇവിടെ ജയപരാജയങ്ങൾ ഉണ്ടാകുന്നില്ല. ആയുധം എല്ലാരേയും തോൽപ്പിക്കുന്ന ചിഹ്നമാണ്. അതിനു മനഃസാക്ഷിയുള്ള ജനങ്ങൾ ഒരിക്കലും വോട്ടു നൽകില്ല. നോട്ടയെക്കാൾ വോട്ടുകുറഞ്ഞ ഗതികേടിന്റെ ചിഹ്നമായി മാത്രമേ അവ സമൂഹത്തിൽ നിലനിൽക്കൂ.\nനമ്മുടെ നാടിന് എത്രയോ പ്രശ്നങ്ങളുണ്ട്. അവ പരിഹരിക്കാൻ ഒരുമിച്ചു ഒരേമനസായി പ്രവർത്തിക്കേണ്ട യുവതയുടെ വീര്യത്തെ വെട്ടിമുറിച്ചു അങ്കക്കോഴികളെപോലെ പൊരുതിമരിക്കാൻ പ്രചോദനം നൽകുന്ന ഒരു ആശയവും നേതാവും നമുക്കുവേണ്ട. അമ്മമാരുടെ തോരാക്കണ്ണുകൾ കേരളമനസാക്ഷിയുടെ നെഞ്ചിലേക്ക് ഒഴുകിനിറയുകയാണ്. ആരൊക്കെ സമ്മതിച്ചാലും ഇല്ലെങ്കിലും പറയും, രാഷ്ട്രമെന്ന അമ്മയേക്കാൾ വലുതാണ് പത്തുമാസം ചുമന്നു നോവറിഞ്ഞു നമ്മെ ഭൂമിയിലേക്കു പെറ്റിടുന്ന അമ്മ. ആ നോവിന്റെ ആനന്ദം പോലെയല്ല മകന്റെ നിശ്ചലമായ ശരീരം കാണുമ്പോഴുള്ള നോവ്. അത് മക്കൾക്കറിയില്ല എന്നതാണ് ഇവിടത്തെ അക്രമസംഭവങ്ങളുടെ കാരണങ്ങളിലൊന്ന്. പോരുകോഴികൾ ആകരുത്…നല്ല പേരുനേടാനും രാഷ്ട്രത്തെയും സ്വന്തം കുടുംബത്തെയും നല്ലനിലയിൽ എത്തിക്കാനും വേണ്ടിയാകണം പോരാടേണ്ടത്. അഴിമതിയും ചൂഷണവും വർഗീയതയും വിഘടനവാദവും ദാരിദ്ര്യവും നമ്മെ തുറിച്ചുനോക്കുമ്പോൾ അവയോടാകട്ടെ നമ്മുടെ പോരുകൾ.\nPrevious articleരക്ത ബന്ധമുള്ളവർ തമ്മിൽ വിവാഹിതരായാൽ..\nNext articleജീവിതത്തിന്റെ വൃക്ഷസിദ്ധാന്തങ്ങൾ\nഇടതുപക്ഷത്തെ വിമർശിക്കണം, തെറ്റുകൾ തിരുത്തപ്പെടണം, പക്ഷെ അഴിമതിക്കാരും വർഗീയവാദികളുമാണോ ഇടതിന്റെ ബദൽ ?\nകെ.എം ഷാജിയുടെയും കെ ടി ജലീലിന്റെയും ജീവചരിത്രം\nതെരഞ്ഞെടുപ്പുവരെ നീളുന്ന അസംബന്ധ നാടകങ്ങളുടെ കേരളത്തിലേക്കു സി ബി ഐ യ്ക്ക് സ്വാഗതം


കിട്ടാക്കടം വര്‍ധിക്കുന്നു ; കോര്‍പ്പറേറ്റുകള് ബാങ്കുകളെ പറ്റിച്ചത് 1.01 ലക്ഷം കോടി രൂപ - Swale Online Malayalam News\nHome Business Top News കിട്ടാക്കടം വര്‍ധിക്കുന്നു ; കോര്‍പ്പറേറ്റുകള് ബാങ്കുകളെ പറ്റിച്ചത് 1.01 ലക്ഷം കോടി രൂപ\nകിട്ടാക്കടം വര്‍ധിക്കുന്നു ; കോര്‍പ്പറേറ്റുകള് ബാങ്കുകളെ പറ്റിച്ചത് 1.01 ലക്ഷം കോടി രൂപ\nat 1/08/2018 07:31:00 pm Business, Top News,\nകണക്കുപ്രകാരം 2017 സെപ്റ്റംബര് 30വരെ 21 പൊതുമേഖല ബാങ്കുകളിലായി കിട്ടാക്കടമായുള്ളത് 7.33 ലക്ഷം കോടി രൂപയാണ്.\nമുംബൈ: വായ്പ തിരിച്ചടക്കാതെ ബാങ്കുകളെ കോര്‍പ്പറേറ്റുകള് പറ്റിക്കുന്നു. 1.01 ലക്ഷം കോടി രൂപയാണ് കോര്‍പ്പറേറ്റുകള് ബാങ്കുകളില്‍നിന്ന് പറ്റിച്ചിരിക്കുന്നത്. കണക്കുപ്രകാരം 2017 സെപ്റ്റംബര് 30വരെ 21 പൊതുമേഖല ബാങ്കുകളിലായി കിട്ടാക്കടമായുള്ളത് 7.33 ലക്ഷം കോടി രൂപയാണ്.\nഎന്നാല് ഇതെല്ലാം ബോധപൂര്‍വം കോര്‍പ്പറേറ്റുകള് തിരിച്ചടയ്ക്കാത്തതാണ് എന്നാണ് വിലയിരുത്തല്. കമ്പനിയുടെ കണക്കുകളില് തിരിമറി നടത്തി പണം വകമാറ്റിയതിനാല് ഇത്തരം അക്കൗണ്ടുകളില്‍നിന്ന് നിയമപരമായിപോലും പണം തിരിച്ചുപിടിക്കാന് ബുദ്ധിമുട്ടാണെന്നാണ് കണ്ടെത്തിയിരിക്കുന്നത്.\n6,937 അക്കൗണ്ടുകളില് കുടിശികയുള്ള 87,458 കോടി രൂപയുടെ വായ്പ തിരിച്ചു പിടിക്കാന് ആസ്തികള് കണ്ടുകെട്ടുക, വില്‍പന നടത്തുക എന്നിവയ്ക്കുള്ള നടപടിക്രമങ്ങള് ആരംഭിച്ചിട്ടുണ്ട്. വായ്പ തിരിച്ചടക്കാതെ 9,025 കേസുകളാണ് നിലവില് ഉള്ളത്.\nവായ്പ തിരിച്ചുപിടിക്കുന്നതിനായി 8,423 കമ്ബനികള്‍ക്കെതിരെ ഇതിനകം ബാങ്കുകള് കേസ് ഫയല് ചെയ്തിട്ടുണ്ട്. ഇവരില്‍നിന്ന് 95,384 കോടി രൂപയാണ് കിട്ടാക്കടം ഇനത്തില് തിരിച്ചുപിടിക്കാനുള്ളത്. 1,968 പോലീസ് കേസുകളും നിലവിലുണ്ട്.\nഇതുപ്രകാരം 31,807 കോടി രൂപയാണ് തിരിച്ചുകിട്ടാനുള്ളത്. കിട്ടാക്കടം ഏറ്റവും കൂടുതല് ലഭിക്കാനുള്ളത് ബാംഗ്ലൂര് ആസ്ഥാനമായി പ്രവര്‍ത്തിക്കുന്ന വിജയാ ബാങ്കിനാണ് (6,649 കോടി രൂപ). ബോധപൂര്‍വം വായ്പ തിരിച്ചടയ്ക്കാത്തവരുടെ കുടിശിക ഏറ്റവും കൂടുതലുള്ളത് പഞ്ചാബ് നാഷണല് ബാങ്കിലാണ്.


സാമൂഹ്യ നവോത്ഥാനത്തിന് നബി(സ) എഴുതിയതല്ലേ ക്വുർആൻ? – Sneha Samvadam\nHome/സാമൂഹ്യ നവോത്ഥാനത്തിന് നബി(സ) എഴുതിയതല്ലേ ക്വുർആൻ?\nരണ്ട്: പടച്ചവന്റെ പേരില് കളവു പറയുകയും സ്വയം കൃതരചന കള് ദൈവത്തിന്‍േറതാണെന്ന് വാദിക്കുകയും ചെയ്യുന്നവനാണ് ഏറ്റവും വലിയ അക്രമിയെന്നാണ് ഖുര്‍ആന് പറയുന്നത്. ”അല്ലാഹുവിന്റെ പേരില് കള്ളം കെട്ടിച്ചമയ്ക്കുകയോ, തനിക്ക് യാതൊരു ബോധനവും നല്‍കപ്പെടാതെ ‘എനിക്ക് ബോധനം ലഭിച്ചിരിക്കുന്നു’ എന്ന് പറയുകയോ ചെയ്തവനേ ക്കാളും അല്ലാഹു അവതരിപ്പിച്ചതുപോലെയുള്ളത് ഞാനും അവതരിപ്പിക്കാമെന്ന് പറഞ്ഞവനേക്കാളും വലിയ അക്രമി ആരുണ്ട്?”(6:93). ഖുര്‍ആന് മുഹമ്മദി(സ)ന്റെ രചനയാണെങ്കില് ഈ സൂക്തത്തില് പറഞ്ഞ ‘ഏറ്റവും വലിയ അക്രമി’ അദ്ദേഹം തന്നെയായിരിക്കുമല്ലോ. തന്നെത്തന്നെ ‘ഏറ്റവും വലിയ അക്രമി’യെന്ന് വിളിക്കുവാനും അതു രേഖപ്പെടുത്തുവാനും അദ്ദേ ഹം തയാറാകുമായിരുന്നുവോ?\nമൂന്ന്: സ്വയംകൃത രചനകള് നടത്തി അത് ദൈവത്തില് ആരോപിക്കു ന്നവരെ ഖുര്‍ആന് ശപിക്കുന്നുണ്ട്. ”എന്നാല് സ്വന്തം കൈകള് കൊണ്ട് ഗ്രന്ഥം എഴുതിയുണ്ടാക്കുകയും എന്നിട്ട് അത് അല്ലാഹുവില്‍നിന്ന് ലഭിച്ച താണെന്ന് പറയുകയും ചെയ്യുന്നവര്‍ക്ക് നാശം!”(2:79) ഖുര്‍ആന് മുഹ മ്മദി(സ)ന്റെ സൃഷ്ടിയാണെങ്കില് ഈ ശാപം അദ്ദേഹത്തിനുകൂടി ബാധക മാണല്ലോ. സ്വന്തമായി ഒരു രചന നിര്‍വഹിക്കുക. ആ രചനയില് സ്വന്ത ത്തെത്തന്നെ ശപിക്കുക. ഇത് വിശ്വസനീയമാണോ?\nനാല്: ഖുര്‍ആന് ഒന്നിച്ച് അവതരിപ്പിക്കപ്പെട്ട ഗ്രന്ഥമല്ല. നീണ്ട ഇരുപ ത്തിമൂന്ന് വര്‍ഷങ്ങള്‍ക്കിടയില് വ്യത്യസ്ത സാഹചര്യങ്ങളിലാണ് ഖുര്‍ആ ന് സൂക്തങ്ങള് അവതരിപ്പിക്കപ്പെട്ടത്. ഓരോ വിഷയങ്ങളിലും ജനങ്ങളുടെ ചോദ്യങ്ങള്‍ക്കുള്ള മറുപടിയായിട്ടാണ് ചില സന്ദര്‍ഭങ്ങളില് ഖുര്‍ആന് സൂക്തങ്ങള് അവതരിപ്പിച്ചിരിക്കുന്നത്. ഖുര്‍ആനില് പതിനഞ്ചോളം സ്ഥ ലങ്ങളില് ‘അവര് നിന്നോട്…നെക്കുറിച്ചു ചോദിക്കുന്നു. പറയുക: …’ എന്ന ശൈലിയിലുള്ള സൂക്തങ്ങളുണ്ട്. ഓരോ വിഷയങ്ങളിലും പ്രവാചകനോട് അവര് ചോദിച്ച സമയത്ത് അദ്ദേഹത്തിന് ഉത്തരം നല്‍കാന് സാധിച്ചില്ലെ ന്നും പിന്നീട് ഖുര്‍ആന് വാക്യം അവതരിപ്പിച്ചതിനുശേഷം മാത്രമാണ് അത് സാധിച്ചതെന്നുമാണല്ലോ ഇതില്‍നിന്ന് മനസ്സിലാവുന്നത്. ധാര്‍മിക നവോത്ഥാനം ലക്ഷ്യമാക്കിക്കൊണ്ടുള്ള പ്രവാചക(സ)ന്റെ രചനയായിരുന്നു ഖുര്‍ആനെങ്കില് ജനം ചോദിച്ചപ്പോള് ഉടന്‍തന്നെ അദ്ദേഹത്തിന് മറുപടി പറയാന് കഴിയുമായിരുന്നു.\nമറ്റൊരു സംഭവം: മുസ്‌ലിംകള്‍ക്ക് ഏറെ നാശനഷ്ടങ്ങള് വിതച്ച ഉഹ്ദ് യുദ്ധത്തില് പ്രവാചകന്റെ ശരീരത്തിലും ഒരുപാട് മുറിവുകള് ഉണ്ടായി. യുദ്ധശേഷം അദ്ദേഹം അവിശ്വാസികളി ല് ചിലരെ ശപിക്കുകയും ‘അവരുടെ പ്രവാചകനെ മുറിപ്പെടുത്തിയ സമൂഹ മെങ്ങനെയാണ് നന്നാവുക?’ എന്ന് ആത്മഗതം നടത്തുകയും ചെയ്തു. ഉടന് ഖുര്‍ആന് സൂക്തമവതരിച്ചു; പ്രവാചക(സ)നെ തിരുത്തിക്കൊണ്ട്. ”(നബിയേ), കാര്യത്തിന്റെ തീരുമാനത്തില് നിനക്ക് യാതൊരവകാശവുമില്ല. അവന് (അല്ലാഹു) ഒന്നുകില് അവരുടെ പശ്ചാത്താപം സ്വീകരിച്ചേ ക്കാം. അല്ലെങ്കില് അവരെ അവന് ശിക്ഷിച്ചേക്കാം. തീര്‍ച്ചയായും അവര് അക്രമികളാകുന്നു”(3:128)(തിര്‍മിദി,ഇബ്‌നുമാജ).


No place for David warner as Kevin pietersen picks his best T20 World cup xi - Malayalam MyKhel\n» T20 World Cup: വാര്‍ണര്‍ക്ക് ഇടമില്ല, ഇന്ത്യക്കാരുമില്ല- മികച്ച ഇലവനെ തിരഞ്ഞെടുത്ത് പീറ്റേഴ്‌സന്\nPublished: Thursday, November 18, 2021, 15:42 [IST]\nയുഎഇയില് സമാപിച്ച ഐസിസിയുടെ ടി20 ലോകകപ്പിലെ ഏറ്റവും മികച്ച ഇലവനെ തിരഞ്ഞെടുത്തിരിക്കുകയാണ് ഇംഗ്ലണ്ടിന്റെ മുന് സ്റ്റാര് ബാറ്റ്‌സ്മാന് കെവിന് പീറ്റേഴ്‌സന്. ലോക ചാംന്‍മാരായ ഓസ്‌ട്രേലിയയുടെ തുറുപ്പുചീട്ടും പ്ലെയര് ഓഫ് ദി ടൂര്‍ണമെന്റുമായിരുന്ന ഡേവിഡ് വാര്‍ണറെ പീറ്റേഴ്‌സന് തന്റെ ഇലവനില് നിന്നും തഴഞ്ഞുവെന്നതാണ് ആശ്ചര്യപ്പെടുത്തുന്ന കാര്യം. ലോകകപ്പില് സെമി ഫൈനല് പോലും കാണാതെ ഫ്‌ളോപ്പായി മടങ്ങിയ ഇന്ത്യന് ടീമിലെയും ആര്‍ക്കും ഇലവനില് സ്ഥാനം ലഭിച്ചിട്ടില്ല.\nലോകകപ്പില് ഓസ്‌ട്രേലിയയെ കന്നിക്കിരീടത്തിലേക്കു നയിക്കുന്നതില് നിര്‍ണായക പങ്കുവഹിച്ച താരമായിരുന്നു വെടിക്കെട്ട് ഓപ്പണര് കൂടിയായ വാര്‍ണര്. ഏഴു മല്‍സരങ്ങളില് നിന്നും 48.16 ശരാശരിയില് 146.70 സ്‌ട്രൈക്ക് റേറ്റോടെ 289 റണ്‍സ് അദ്ദേഹം നേടിയിരുന്നു. പാകിസ്താന് ക്യാപ്റ്റനും ഓപ്പണറുമായ ബാബര് ആസം (303 റണ്‍സ്) കഴിഞ്ഞാല് ലോകകപ്പില് കൂടുതല് റണ്‍സെടുത്തതും ബാബറായിരുന്നു. നിര്‍ണായക മല്‍സരങ്ങളില് തകര്‍പ്പന് ഇന്നിങ്‌സുകള് കളിക്കാനും വാര്‍ണര്‍ക്കു സാധിച്ചു. പാകിസ്താനെതിരായ സെമി ഫൈനലില് 49ഉം ന്യൂസിലാന്‍ഡിനെതിരായ ഫൈനലില് 53 റണ്‍സും അദ്ദേഹം സ്‌കോര് ചെയ്തിരുന്നു.\nടി20 ലോകകപ്പിലെ മികച്ച ഇലവന്റെ ഓപ്പണര്‍മാരായി പീറ്റേഴ്‌സന് തിരഞ്ഞെടുത്തിരിക്കുന്നത് രണ്ടു വിക്കറ്റ് കീപ്പര്‍മാരെയാണ്. ഒന്ന് ഇംഗ്ലണ്ടിന്റെ വൈസ് ക്യാപ്റ്റന് കൂടിയായ ജോസ് ബട്‌ലറാണെങ്കില് മറ്റൊന്ന് പാകിസ്താന് താരമായ മുഹമ്മദ് റിസ്വാനാണ്. മൂന്നാം നമ്പറില് ബാബര് ആസമാണുള്ളത്.\nനാല്, അഞ്ച് സ്ഥാനങ്ങളില് ശ്രീലങ്കയുടെ ചരിത് അസലെന്‍ക, സൗത്താഫ്രിക്കയുടെ എയ്ഡന് മര്‍ക്രാം എന്നിവരാണ്. ടൂര്‍ണമെന്റില് ഏറ്റവും ശ്രദ്ധേയമായ പ്രകടനം നടത്തിയ മധ്യനിര ബാറ്റര്‍മാര് കൂടിയായിരുന്നു രണ്ടു പേരും. ആറും ഏഴും സ്ഥാനങ്ങളില് സ്പിന് ബൗളിങ് ഓള്‍റൗണ്ടര്‍മാരെയാണ് പീറ്റേഴ്‌സന് ഉള്‍പ്പെടുത്തിയത്. നിലവില് ടി20 ബൗളര്‍മാരുടെ റാങ്കിങില് ഒന്നാമതുള്ള ശ്രീലങ്കയുടെ വനിന്ദു ഹസരംഗയും ഇംഗ്ലണ്ടിന്റെ മോയിന് അലിയുമാണ് ഇവര്. ടൂര്‍ണമെന്റില് ഏറ്റവുമധികം വിക്കറ്റെടുത്ത താരമായിരുന്നു ഹസരംഗ. ഹാട്രിക്കടക്കം 16 വിക്കറ്റുകളായിരുന്നു താരം കൊയ്തത്.\nപീറ്റേഴ്‌സന്റെ ഇലവനിലെ ഒരേയൊരു സ്‌പെഷ്യലിസ്റ്റ് സ്പിന്നര് ഓസ്‌ട്രേലിയന് യുവതാരം ആദം സാംപയാണ്. ഹസരംഗ കഴിഞ്ഞാല് ലോകകപ്പില് കൂടുതല് വിക്കറ്റുകല് വീഴ്ത്തിയത് സാംപയായിരുന്നു. 13 വിക്കറ്റുകള് അദ്ദേഹത്തിനു ടൂര്‍ണമെന്റില് ലഭിച്ചു. ഒരു അഞ്ച് വിക്കറ്റ് നേട്ടവും ഇതിലുള്‍പ്പെടുന്നു. മൂന്നു ഫാസ്റ്റ് ബൗളര്‍മാരാണ് ഇലവനിലെ മറ്റുള്ളവര്. ന്യൂസിലാന്‍ഡിന്റെ ട്രെന്റ് ബോള്‍ട്ട്, സൗത്താഫ്രിക്കയുടെ ആന്റിച്ച് നോര്‍ക്കിയ, പാകിസ്താന് ഷഹീന് ഷാ അഫ്രീഡി എന്നിവരാണിത്.\nപീറ്റേഴ്‌സന് തിരഞ്ഞെടുത്ത ലോകകപ്പ് ഇലവന്\nമുഹമ്മദ് റിസ്വാന് (പാകിസ്താന്), ജോസ് ബട്‌ലര് (ഇംഗ്ലണ്ട്), ബാബര് ആസം (പാകിസ്താന്), ചരിത് അസലെന്‍ക (ശ്രീലങ്ക), എയ്ഡന് മര്‍ക്രാം (സൗത്താഫ്രിക്ക), മോയിന് അലി (ഇംഗ്ലണ്ട്), വനിന്ദു ഹസരംഗ (ശ്രീലങ്ക), ആദം സാംപ (ഓസ്‌ട്രേലിയ), ട്രെന്റ് ബോള്‍ട്ട് (ന്യൂസിലാന്‍ഡ്), ആന്റിച്ച് നോര്‍ക്കിയ (സൗത്താഫ്രിക്ക), ഷഹീന് ഷാ അഫ്രീഡി (പാകിസ്താന്).\nRead more about: t20 world cup 2021 kevin pietersen david warner australia pakistan india cricket കെവിന് പീറ്റേഴ്‌സന് ഡേവിഡ് വാര്‍ണര് ഓസ്‌ട്രേലിയ\nStory first published: Thursday, November 18, 2021, 15:42 [IST]


50 ഇന്ത്യൻ ഉത്പന്നങ്ങൾക്കുള്ള നികുതിയളവ് യു.എസ്. നിർത്തി | US\n50 ഇന്ത്യൻ ഉത്പന്നങ്ങൾക്കുള്ള നികുതിയളവ് യു.എസ്. നിർത്തി\nറദ്ദാക്കിയവയിൽ കൈത്തറി-കാർഷിക ഉത്പന്നങ്ങളും\nവാഷിങ്ടൺ: ഇന്ത്യൻ വ്യാപാരമേഖലയ്ക്ക് തിരിച്ചടിയായി കൈത്തറി-കാർഷിക ഉത്പന്നങ്ങളുൾപ്പെടെ ഇന്ത്യയിൽനിന്ന് ഇറക്കുമതി ചെയ്യുന്ന 50-ഓളം ഉത്പന്നങ്ങൾക്ക് നൽകിവന്നിരുന്ന നികുതിയിളവ് യു.എസ്. നിർത്തി. തീരുമാനം വ്യാഴാഴ്ച മുതൽ നിലവിൽ വന്നു.\nഇന്ത്യയുമായുള്ള വാണിജ്യബന്ധത്തിൽ ട്രംപ് ഭരണകൂടം നിലപാട് കടുപ്പിക്കുന്നുവെന്നതിന്റെ സൂചനയായാണ് ഈ നീക്കം വിലയിരുത്തപ്പെടുന്നത്. വ്യാഴാഴ്ച മുതൽ നിർദേശം പ്രാബല്യത്തിൽ വരുമെന്ന് വൈറ്റ് ഹൗസ് വ്യക്തമാക്കി.\nജനറലൈസ്ഡ് സിസ്റ്റം ഓഫ് പ്രിഫറെൻസിന് (ജി.എസ്.പി.) കീഴിൽ ഇളവ് നൽകി വന്നിരുന്ന 90 ഉത്പന്നങ്ങൾക്കുള്ള നികുതിയിളവാണ് യു.എസ്. എടുത്തുമാറ്റിയത്. എന്നാൽ, രാജ്യത്തെ നികുതിനിരക്കിനനുസരിച്ച് ഈ ഉത്പന്നങ്ങൾ യു.എസ്. ഇറക്കുമതി ചെയ്യുന്നതിന് തടസ്സമുണ്ടാവില്ലെന്നും യു.എസ്. വാണിജ്യമന്ത്രാലയം പ്രതിനിധി പറഞ്ഞു.\nനികുതിയിളവ് റദ്ദാക്കാനുള്ള നീക്കം ജി.എസ്.പി.യുടെ ഏറ്റവും വലിയ ഗുണഭോക്താക്കളെന്ന നിലയിൽ ഇന്ത്യയെയാണ് കൂടുതൽ ബാധിക്കുക. 2017-ൽ ജി.എസ്.പി.ക്ക് കീഴിൽ 560 കോടി ഡോളറിന്റെ (ഏകദേശം 40,000 കോടി രൂപ) ഉത്പന്നങ്ങളാണ് ഇന്ത്യ യു.എസിലേക്ക് കയറ്റുമതി ചെയ്തത്. കൈത്തറി-കാർഷിക ഉത്പന്നങ്ങളെ ഒഴിവാക്കാനുള്ള തീരുമാനം ഇന്ത്യയിലെ ചെറുകിട-ഇടത്തരം വ്യവസായങ്ങൾക്ക് തിരിച്ചടിയാകും.\nഇന്ത്യയ്ക്ക് പുറമേ അർജന്റീന, ബ്രസീൽ, തായ്‍ലാൻഡ്, സുരിനാം, പാകിസ്താൻ, തുർക്കി എന്നീ രാജ്യങ്ങളിൽനിന്നുള്ള ഉത്പന്നങ്ങളെയും ജി.എസ്.പി. പട്ടികയിൽ നിന്നും യു.എസ്. ഒഴിവാക്കിയിട്ടുണ്ട്.\nവികസ്വരരാജ്യങ്ങളുടെ സാമ്പത്തിക വികസനം ലക്ഷ്യമിട്ട് യു.എസ്. നടപ്പാക്കിയ വ്യാപാര മുൻഗണനാ പദ്ധതിയാണ് ജി.എസ്.പി. പല ആനുകൂല്യങ്ങളും നൽകിയാണ് ജി.എസ്.പി.യിലെ അംഗരാജ്യങ്ങളുമായി യു.എസ്. വാണിജ്യവിനിമയം നടത്തുന്നത്. 121 രാജ്യങ്ങളാണ് ജി.എസ്.പി. പട്ടികയിലുള്ളത്. ഇതിന്റെ ഏറ്റവും വലിയ ഗുണഭോക്താവാണ് ഇന്ത്യ.\nനികുതിയിളവ് റദ്ദാക്കിയ ഇന്ത്യൻ ഉത്പന്നങ്ങൾ\nതുവരപ്പരിപ്പ്, അടയ്ക്ക, ടർപ്പന്റൈൻ, മാങ്ങ, മണൽക്കല്ല്, ടിൻ ക്ലോറൈഡ്, ബേരിയം ക്ലോറൈഡ്, ഉപ്പ്, ടാർടാറിക് ആസിഡ് ചേർന്ന ഉത്പന്നങ്ങൾ, ട്രൈ മീഥെയ്ൽ ഫോസ്‍ഫേറ്റ്, പോത്തിൻ തോൽ, എരുമത്തോൽ, പരുത്തി, കൈത്തറി തുണിത്തരങ്ങൾ, കൈത്തറി പരവതാനികൾ\nയു.എസ്. ഉത്പന്നങ്ങളുടെ ഇറക്കുമതിത്തീരുവ വർധന: തീരുമാനം വൈകിപ്പിച്ച് ഇന്ത്യ\nമുംബൈ: യു.എസിൽ നിന്ന് ഇറക്കുമതി ചെയ്യുന്ന ഉത്പന്നങ്ങളുടെ ഇറക്കുമതിത്തീരുവ വർധിപ്പിക്കാനുള്ള തീരുമാനം നടപ്പാക്കുന്നത് ഇന്ത്യ നീട്ടി. ഡിസംബർ 17-നാകും വർധിപ്പിച്ച നിരക്കുകൾ നിലവിൽ വരികയെന്ന് സർക്കാർ അറിയിച്ചു. നവംബർ രണ്ടുമുതൽ പുതിയ തീരുവ നിലവിൽ വരുമെന്നായിരുന്നു നേരത്തേ പ്രഖ്യാപിച്ചിരുന്നത്.\nഉരുക്കിനും അലൂമിനിയത്തിനും ഇറക്കുമതിത്തീരുവയേർപ്പെടുത്തിയ യു.എസ്. നടപടിയിൽ പ്രതിഷേധിച്ചാണ് യു.എസിൽ നിന്ന് ഇറക്കുമതി ചെയ്യുന്ന വാൽനട്ട്, ആപ്പിൾ എന്നിവയുൾപ്പെടെയുള്ള ഏതാനും ഉത്പന്നങ്ങൾക്ക് തീരുവ വർധിപ്പിക്കാൻ ഇന്ത്യ തീരുമാനിച്ചത്. ഓഗസ്റ്റ് നാലിന് തീരുവ വർധിപ്പിക്കുമെന്ന് ആദ്യം പ്രഖ്യാപിച്ച ഇന്ത്യ പിന്നീടത് സെപ്റ്റംബർ 18-ലേക്കും നവംബർ രണ്ടിലേക്കും നീട്ടുകയായിരുന്നു.\nഹോങ് കോങ് പോലീസിന്റെ വാട്സാപ്പ് നമ്പറുകൾ സസ്പെൻഡ് ചെയ്തു\nവാഷിങ്ടൺ: ഹോങ് കോങ് പ്രക്ഷോഭകരുടെ നീക്കങ്ങൾ നിരീക്ഷിക്കുന്നതിനായുള്ള പോലീസിന്റെ ..\nയു.എ.ഇ.: പതിനെട്ടിൽ താഴെയുള്ളവരുടെ സൗജന്യവിസാ ആനുകൂല്യം അവസാനിച്ചു\nസ്‌കൂളിലെത്താൻ കശ്മീരിലെ കുട്ടികളെ യു.എൻ. സഹായിക്കണമെന്ന് മലാല\nഅണ്വായുധ യുദ്ധഭീഷണിയുമായി വീണ്ടും ഇമ്രാൻ\nഅരാംകോയിലെ ഡ്രോൺ ആക്രമണം: സൗദിയുടെ എണ്ണ ഉത്പാദനം കുറഞ്ഞു


പൊറിഞ്ചു മറിയവും ജോസും ആഗസ്ത് 15ന് തിയേറ്ററുകളിലേക്ക് - Malayalam Filmibeat\n| Updated: Sunday, July 21, 2019, 9:59 [IST]\nമലയാളികള് എന്നെന്നും ഓര്‍ത്തിരിക്കുന്ന തരത്തില് നിരവധി സിനിമകളാണ് സംവിധായകന് ജോഷിയുടേതായി പുറത്തുവന്നിട്ടുള്ളത്. മമ്മൂട്ടി, മോഹന്‍ലാല് തുടങ്ങി നിരവധി താരങ്ങള്‍ക്ക് കരിയര് ബ്രേക്ക് ചിത്രങ്ങള് സമ്മാനിച്ചിട്ടുണ്ട് അദ്ദേഹം. ആക്ഷനായാലും കുടുംബ പശ്ചാത്തലത്തിലുള്ള ചിത്രങ്ങളായാലും അദ്ദേഹത്തില് ഭദ്രമായിരുന്നു. എല്ലാ തരത്തിലുമുള്ള ചിത്രങ്ങളും ചെയ്യാന് തനിക്ക് കഴിയുമെന്ന് അദ്ദേഹം തെളിയിച്ചിരുന്നു. നാളുകള്‍ക്ക് ശേഷം അദ്ദേഹം മലയാള സിനിമയിലേക്ക് തിരിച്ചെത്തുകയാണ് പൊറിഞ്ചു മറിയം ജോസിലൂടെ.\nഇടവേള അവസാനിപ്പിച്ച് ജോഷി പൊറിഞ്ചു മറിയം ജോസിലൂടെ തിരിച്ചെത്തുന്നുവെന്നറിഞ്ഞപ്പോള് മുതല് ആരാധകരും ആവേശത്തിലായിരുന്നു. ഇത്തവണത്തെ വരവിനെക്കുറിച്ചുള്ള ചര്‍ച്ചകളും സജീവമായിരുന്നു. പേരില് തുടങ്ങുന്ന വ്യത്യസ്തത സിനിമയിലുമുണ്ടാവുമെന്നുള്ള പ്രതീക്ഷയിലാണ് ആരാധകര്. ജോജു ജോര്‍ജ്, ചെമ്പന് വിനോദ്, നൈല ഉഷ തുടങ്ങിയവരാണ് ചിത്രത്തിലെ പ്രധാന താരങ്ങള്. അവരവരുടെ കഥാപാത്രത്തെ അങ്ങേയറ്റം മനോഹരമാക്കിയാണ് ഓരോ താരവും മുന്നേറുന്നത്. സിനിമയുടെ പോസ്റ്ററുകളെല്ലാം വൈറലായി മാറിയിരുന്നു.\nസിനിമയുടെ റിലീസ് എന്നാണെന്നറിയാനായി കാത്തിരിക്കുകയായിരുന്നു ആരാധകര്. കാത്തിരിപ്പിനൊടുവില് സിനിമയുടെ റിലീസ് തീയതി പുറത്തുവന്നിരിക്കുകയാണ് ഇപ്പോള്. തുടക്കം മുതലേ വാര്‍ത്തകളില് നിറഞ്ഞുനിന്ന സിനിമയ്ക്കായി അധികം കാത്തിരിക്കേണ്ടതില്ലെന്നറിഞ്ഞതിന്റെ ആശ്വാസത്തിലാണ് സിനിമാപ്രേമികള്.\nആഗസ്റ്റ് 15ന് സിനിമ തിയേറ്ററുകളിലേക്കെത്തുമെന്ന വിവരങ്ങളാണ് ഇപ്പോള് പുറത്തുവന്നിട്ടുള്ളത്. അഭിലാഷ് എന് ചന്ദ്രനാണ് ചിത്രത്തിന് കഥയും തിരക്കഥയും ഒരുക്കിയത്. അജയ് ഡേവിഡ് കാച്ചപ്പിള്ളിയാണ് ക്യാമറ. ജേക്‌സ് ബിജോയ് ആണ് ചിത്രത്തിന് സംഗീതമൊരുക്കുന്നത്. രാജശേഖറും സുപ്രീം സുന്ദറും ചേര്‍ന്നാണ് ആക്ഷന് രംഗങ്ങള് ഒരുക്കിയത്.\nPorinju Mariyam Jose Release Date Out, Read In Malayalam


പാസ്പോർട്ട് നമ്പർ ചേർത്ത് വാക്സീൻ സർട്ടിഫിക്കറ്റ് | Vaccine certificate passport linking | Manorama Online\nവിദേശയാത്ര പോകുന്നവർക്കു പാസ്പോർട്ട് നമ്പർ ചേർത്ത് വാക്സീൻ സർട്ടിഫിക്കറ്റ്; തെറ്റുണ്ടെങ്കിൽ?\nവിവരജാലകം December 01, 2021 11:04 AM IST\nവിദേശയാത്ര പോകുന്നവർക്കു പാസ്പോർട്ട് നമ്പർ ഉൾപ്പെടുത്തി വാക്സീൻ സർട്ടിഫിക്കറ്റ് ഡൗൺലോഡ് ചെയ്യാം.\n∙ കോവിൻ പോർട്ടലിൽ (selfregistration.cowin.gov.in) റജിസ്റ്റർ ചെയ്ത മൊബൈൽ നമ്പർ നൽകി ലോഗിൻ ചെയ്യുക.\n∙ പേരിന്റെ വലതു ഭാഗത്ത് പുതിയതായി ചേർത്തിരിക്കുന്ന ‘ഇന്റർനാഷനൽ ട്രാവൽ സർ‌ട്ടിഫിക്കറ്റ്’ എന്ന ഓപ്ഷൻ തുറക്കുക.\n∙ അടുത്ത പേജിൽ ജനനത്തീയതി, പാസ്പോർട്ട് നമ്പർ എന്നിവ നൽകുക.\n∙ ‘I declare...’ എന്നു തുടങ്ങുന്ന സത്യപ്രസ്താവനയോടു ചേർന്നുള്ള ബോക്സ് ടിക് ചെയ്ത ശേഷം ‘Submit Request’ ഓപ്ഷനിൽ ക്ലിക്ക് ചെയ്യുക.\n∙ അപേക്ഷ അംഗീകരിക്കുന്ന മുറയ്ക്കു ജനനത്തീയതിയും പാസ്പോർട്ട് വിവരങ്ങളുമുള്ള സർട്ടിഫിക്കറ്റ് ഡൗൺലോഡ് ചെയ്യാം.\n∙ ഒരു തവണ മാത്രമേ അപേക്ഷിക്കാൻ കഴിയൂ എന്നതിനാൽ തെറ്റു വരുത്താതിരിക്കുക.\nസർട്ടിഫിക്കറ്റിലെ തെറ്റുതിരുത്തലുകൾ മുതൽ അക്കൗണ്ട് ട്രാൻസ്ഫർ വരെയുള്ള നൂലാമാലകൾ ഏറെയാണ്. പരിഹാരവും പോർട്ടലിൽ തന്നെയുണ്ട്.\nകോവിൻ പോർട്ടലിൽ (cowin.gov.in) റജിസ്റ്റേഡ് മൊബൈൽ നമ്പർ ഉപയോഗിച്ചു ലോഗിൻ ചെയ്തു മുകളിലുള്ള Raise an Issue എന്ന ഓപ്ഷനിൽ തിരുത്തൽ വേണ്ട വ്യക്തിയുടെ പ്രൊഫൈൽ തിരഞ്ഞെടുക്കുക. ശേഷം ‘What is the issue?’ എന്നതിനു താഴെ ചുവടെയുള്ള ഓപ്ഷനുകൾ തിരഞ്ഞെടുക്കുക.\n1. വാക്സിനേഷൻ സർട്ടിഫിക്കറ്റിലെ പേര്, ജനനവർഷം, ലിംഗം, തിരിച്ചറിയൽ രേഖയുടെ നമ്പർ എന്നിവ തിരുത്താൻ ‘Correction in my Certificate regarding Name/Age/Gender/Photo ID’\n2. രണ്ടു ഡോസ് വാക്സീൻ സ്വീകരിക്കാൻ വ്യത്യസ്ത മൊബൈൽ നമ്പറുകൾ ഉപയോഗിച്ചവർക്ക് അക്കൗണ്ടുകൾ ഒന്നാക്കാൻ ‘Merge my multiple dose #1 certificates to get final vaccination certificate’.\n3. കോവിൻ പോർട്ടലിൽ നമ്മുടെ മൊബൈൽ നമ്പർ ഉപയോഗിച്ചു മറ്റൊരാൾ വാക്സീൻ എടുത്തതായി ശ്രദ്ധയിൽപെട്ടാൽ ആ വ്യക്തിയുടെ വിവരങ്ങൾ നമ്മുടെ നമ്പറിൽ നിന്നു നീക്കാൻ ‘Report unknown member registered with my CoWIN account’.\n4. കോവിൻ പോർട്ടലിൽ നിങ്ങളുടെ മൊബൈൽ നമ്പർ വഴി റജിസ്റ്റർ ചെയ്തിരിക്കുന്ന വ്യക്തിയുടെ അക്കൗണ്ട് അവരുടെ മൊബൈൽ നമ്പറിലേക്കു മാറ്റാൻ ‘Transferamember to new mobile number’.\nമേൽപറഞ്ഞ ഓപ്ഷനുകൾ ഉപയോഗിച്ചിട്ടും പ്രശ്നങ്ങൾ തുടർന്നാൽ support@cowin.gov.in എന്ന ഇമെയിൽ വിലാസത്തിൽ വിശദമായി എഴുതാം.\nഹെൽപ്‍ലൈൻ നമ്പർ: +91-11-23978046 ടെക്നിക്കൽ ഹെൽപ്‍ലൈൻ: 0120-4473222.\nEnglish Summary: Link Passport Number In Vaccine certificate\n6ee95ken5r13vh7onb6efgrciu https-www-manoramaonline-com-news-latest-news video-component


തനിക്ക് അഭിനയത്തിലേക്ക് മടങ്ങിവരാന് താല്പര്യമുണ്ട്-കനക\nPublished at Sep 3, 2021 04:01 PM\nമമ്മൂട്ടി മോഹൻലാൽ, മുകേഷ് അങ്ങനെ മലയാള സിനിമയിലെ മുൻ നിര നായകന്മാർക്കൊപ്പം അഭിനയിച്ച കനക ഇന്നും പ്രിയങ്കരിയാണ് പ്രേക്ഷകർക്ക്. തമിഴ്, തെലുങ്ക്, മലയാളം ഭാഷകളിലെ നിരവധി സിനിമകളില് അഭിനയിച്ചിട്ടുള്ള കനക 2003 മുതലാണ് അഭിനയത്തിൽ നിന്നും ഇടവേലാ എടുത്തത്. ഇതിനിടയിൽ കനകയെ സംബന്ധിച്ച പലവിധ വാർത്തകളും സമൂഹമാധ്യമങ്ങളിൽ വൈറലായിരുന്നു. തനിക്ക് മാനസിക രോഗമുണ്ടെന്ന വാർത്ത പരത്തിയതും സ്വന്തം അച്ഛൻ ദേവദാസ് ആണെന്ന ആരോപണവുമായും കനക രംഗത്ത് എത്തിയിരുന്നു. ഇപ്പോഴിതാ തനിക്ക് അഭിനയത്തിലേക്ക് മടങ്ങിവന്നാൽ കൊള്ളാമെന്നു പറയുകയാണ് നടി. തമിഴ് ചാനൽ പുറത്തുവിട്ട വീഡിയോയും കണ്ണകിയുടെ ജീവിത വിശേഷങ്ങളും വായിക്കാം.\n1989 ൽ ഇറങ്ങിയ കരകാട്ടക്കാരൻ ആണ് കനകയുടെ ആദ്യ ചിത്രം. ഇതിൽ നായികയായിട്ടാണ് കനക അഭിനയിച്ചത്. ഇതൊരു വിജയ ചിത്രമായിരുന്നു. പക്ഷേ പിന്നീട് കനകയുടെ ചിത്രങ്ങളിൽ കുറെയെണ്ണം ശ്രദ്ധിക്കാതെ പോയെങ്കിലും മലയാളം കനകയേ കൈവെടിഞ്ഞില്ല. മമ്മൂട്ടി, മോഹൻലാൽ എന്നിവരുടെ നായികയായും അല്ലാതെ ഒട്ടേറെ മലയാളചലച്ചിത്രങ്ങളിൽ കനക അഭിനയിച്ചിട്ടുണ്ട്. മലയാള സിനിമയിൽ കനകയുടെ ആദ്യ ചിത്രം ഗോഡ്ഫാദർ ആയിരുന്നു.\nഞാൻ അഭിനയിക്കാൻ തുടങ്ങിയിട്ട് 30,32 വർഷത്തിലേറെയായി. ഇപ്പോൾ എല്ലാം പുതുതായി മാറിയിരിക്കുന്നു, എന്നെ സംബന്ധിക്കുന്നത് എല്ലാം പഴഞ്ചനും എല്ലാം ഇനി കുഞ്ഞുങ്ങൾ പാഠം പടിക്കുന്നതുപോലെ പഠിക്കണം, ഇപ്പോൾ അൻപതുവയസ്സായിട്ടുണ്ട്. എങ്കിലും മനസ്സിലെ ആഗ്രഹങ്ങൾ കൊണ്ട് കാര്യങ്ങൾ വേഗം പഠിക്കാൻ ശ്രമിക്കാം.\nഎല്ലാം പഠിച്ചു ഞാൻ എത്തുമ്പോൾ അതിനുള്ള വിമർശനവും അറിയിക്കണം. എല്ലാവരോടും ഒപ്പം ഒരു സുഹൃത്തായി ഇരിക്കാൻ താൻ ആഗ്രഹിക്കുന്നുവെന്നും, കനക വീഡിയോയിൽ പറയുന്നുണ്ട്. 'അധികം സിനിമകൾ ചെയ്തിട്ടില്ലെങ്കിലും തന്നെ ഇപ്പോഴും ആളുകൾ ഓർത്തിരിക്കുന്നതും അന്വേഷിക്കുന്നതും ദൈവാനുഗ്രഹം കൊണ്ടാണ്',എന്നൊരിക്കൽ കനക പറഞ്ഞിട്ടുണ്ട്.\nHer wants to return to acting - Kanaka


April 2019 - FUTURELINE\nഅവിഹിത ബന്ധം ആരോപിച്ച് യുവതിയ്ക്ക് നേരെ കൊലപാതകശ്രമം..!!\nഅവിഹിതബന്ധം ആരോപിച്ച് ഭര്‍ത്താവും ഭര്‍ത്തൃമാതാവും ചേര്‍ന്ന് യുവതിയെ കൊലപ്പെടുത്താന് ശ്രമിച്ചതായി പരാതി. ഗുരുഗ്രാമിലെ ന്യൂ കോളനി ഏഴാം സെക്ടറില് താമസക്കാരായ പ്രേം ഗാന്ധി അമ്മ ശകുന്തള എന്നിവര്‍ക്കെതിരെയാണ് പരാതി. ഇരുവരും ചേര്‍ന്ന് യുവതിയെ വീടിന്‍റെ രണ്ടാംനിലയിലെ ജനാലയിലൂടെ താഴേക്ക് തള്ളിയിടുകയായിരുന്നു. ആക്രമണത്തെത്തുടര്‍ന്ന് ഗുരുതരമായി പരിക്കേറ്റ പ്രേം ഗാന്ധിയുടെ ഭാര്യ സീമ ഇപ്പോള് ആശുപത്രിയില് ചികിത്സയിലാണ്. സീമുടെ രണ്ടാം വിവാഹമാണിത്. പ്രേം ഗാന്ധിയുടെ മുതിര്‍ന്ന സഹോദരനായിരുന്നു സീമയുടെ ആദ്യ ഭര്‍ത്താവ്. വിവാഹം കഴിഞ്ഞ് മൂന്ന് വര്‍ഷത്തിനുള്ളില് അദ്ദേഹം മരിച്ചു. തുടര്‍ന്നാണ് സീമ പ്രേം ഗാന്ധിയെ വിവാഹം ...\nതൃണമൂല് കോണ്‍ഗ്രസിന്‍റെ 40 എം.എല്.എമാര് ബി.ജെ.പിയുമായി ബന്ധപ്പെട്ടുകൊണ്ടിരിക്കുകയാണെന്നും അവര് ബി.ജെ.പിയിലേക്ക് വരുമെന്നുമുള്ള പ്രധാനമന്ത്രിയുടെ പരാമര്‍ശത്തിനെതിരെ പശ്ചിമബംഗാള് മുഖ്യമന്ത്രി മമതാ ബാനര്‍ജി. പ്രധാനമന്ത്രി നരേന്ദ്രമോദിയുടെ പരാമര്‍ശം കുതിരക്കച്ചവടമാണെന്നും അദ്ദേഹത്തിന്‍റെ നാമനിര്‍ദേശ പത്രിക തള്ളണമെന്നും മമതാ ബാനര്‍ജി തെരഞ്ഞെടുപ്പു കമ്മീഷനോട് ആവശ്യപ്പെട്ടു. പെരുമാറ്റചട്ട ലംഘനം നടത്തിയ മോദിയ്ക്കും ബി.ജെ.പി അധ്യക്ഷന് അമിത് ഷായ്ക്കുമെതിരെ തെരഞ്ഞെടുപ്പു കമ്മീഷന് നടപടിയെടുക്കാന് മടിക്കുന്നുവെന്നാരോപിച്ച് കോണ്‍ഗ്രസ് സുപ്രീം കോടതിയെ സമീപിച്ചിരുന്നു. ഈ സാഹചര്യത്തിലാണ് മോദിയ്‌ക്കെതിരെ മറ്റൊരു പരാതി കൂടി ഉയര്‍ന്നിരിക്കുന്നത്. സെരംപൂറില് നടന്ന റാലിയിലാണ് എം.എല്.എമാരെ കൂറുമാറ്റുമെന്ന് മോദി പ്രസംഗിച്ചത്. ‘ദീദീ 23ാം തിയ്യതി വോട്ടെണ്ണുന്ന ...\nകേജ്രിവാളിന്‍റെ ഭാര്യയ്ക്ക് രണ്ട് വോട്ടർ ഐഡി; പരാതിയുമായി ബിജെപി..!!\nApril 30, 2019 Comments Off on കേജ്രിവാളിന്‍റെ ഭാര്യയ്ക്ക് രണ്ട് വോട്ടർ ഐഡി; പരാതിയുമായി ബിജെപി..!!\nദില്ലി മുഖ്യമന്ത്രിയും ആം ആദ്മി പാർട്ടി കൺവീനറുമായ അരവിന്ദ് കേജ്രിവാളിന്‍റെ ഭാര്യ സുനിത കേജ്രിവാളിന് രണ്ട് വോട്ടർ ഐഡി കാർഡുകളുണ്ടെന്ന് കാണിച്ച് ബിജെപിയുടെ പരാതി. ദില്ലി ബിജെപി വക്താവ് ഹാരിഷ് ഖുറാനയാണ് പരാതിയുമായി ബന്ധപ്പെട്ട് ജില്ലാ കോടതിയെ സമീപിച്ചത്. ഗാസിയാബാദ്, ചാന്ദ്‌നി ചൗക്ക് എന്നീ ലോക്സഭാ മണ്ഡലങ്ങളിലാണ് സുനിത കേജ്രിവാളിന് രണ്ട് വോട്ടർ ഐഡി കാർഡുകളുള്ളത്. ഈ രണ്ട് മണ്ഡലങ്ങളിലേയും വോട്ടർ പട്ടികയിൽ സുനിതയുടെ പേരുണ്ടെന്നും ബിജെപി പരാതിയിൽ ആരോപിച്ചു. അരവിന്ദ് കെജ്രിവാൾ നിരന്തര കുറ്റവാളിയാണ്. പടിഞ്ഞാറെ ദില്ലിയിലെ ബിജെപി സ്ഥാനാർത്ഥി ഗൗതം ഗംഭീറിനെതിരെ ...\nവാര്‍ത്ത അവതാരകന് ഗോപന്‍റെ മൃതദേഹത്തോട് അനാദരവ് കാട്ടിയെന്ന് പരാതി..!!\nഅന്തരിച്ച വാര്‍ത്ത അവതാരകന് ഗോപന്‍റെ മൃതദേഹത്തോട് അനാദരവ് കാട്ടിയതായി പരാതി. കേരളാ ഹൗസില് പൊതുദര്‍ശനത്തിന് വയ്ക്കാന് അനുമതി നിഷേധിച്ചെന്നാണ് സുഹൃത്തുക്കള് പറയുന്നത്. കേരളാ ഹൗസ് റസിഡന്റ് കമ്മിഷണര് പൊതു ദര്‍ശനത്തിന് അനുമതി നിഷേധിച്ചതായാണ് പരാതി. ഇന്നലെ രാത്രിയാണ് ഗോപന് അന്തരിച്ചത്. രാത്രി തന്നെ പൊതുദര്‍ശനത്തിന് അനുമതി തേടി സുഹൃത്തുക്കള് മുഖ്യമന്ത്രിയുടെ ഓഫീസുമായി ബന്ധപ്പെട്ടിരുന്നെന്നാണ് ദല്‍ഹിയിലെ മലയാളി സമാജം ഭാരവാഹികള് പറയുന്നത്. രാവിലെ എട്ടുമണിയോടെ അനുമതി ലഭിക്കുമെന്നായിരുന്നു കരുതിയിരുന്നത്. എന്നാല് രാവിലെ കേരള ഹൗസിലെ റസിഡന്റ് കമ്മീഷണറെ സമീപിച്ചപ്പോള് പൊതുദര്‍ശനത്തിന് സര്‍ക്കാറിന്‍റെ അനുമതി ലഭിച്ചിട്ടില്ലെന്നാണ് അറിഞ്ഞത്. ...\nApril 30, 2019 Comments Off on ഐഎസ് ബന്ധം; കൊല്ലം സ്വദേശിക്കായി എന്‍ഐഎ തിരച്ചില് തുടരുന്നു..!!\nഐഎസ് ഭീകരസംഘടനയുമായി ബന്ധമുണ്ടെന്ന് സംശയിക്കപ്പെടുന്ന കൊല്ലം സ്വദേശിക്കായി എന്‍ഐഎ അന്വേഷണം ഊര്‍ജ്ജിതമാക്കി. പാലക്കാട് നിന്നും കഴിഞ്ഞ ദിവസം അറസ്റ്റിലായ റിയാസുമായി ഇയാള്‍ക്ക് ബന്ധമുണ്ടെന്ന് കണ്ടെത്തിയതിനേ തുടര്‍ന്നാണ് അന്വേഷണം. കൊല്ലം ചന്ദനത്തോപ്പ് സ്വദേശി സനോഫറിന് വേണ്ടിയാണ് എന്‍ഐഎയുടെ അന്വേഷണം പുരോഗമിക്കുന്നത്. എന്നാല് ഇയാള് ഇപ്പോള് സ്ഥലത്തില്ലെന്നും വിദേശത്താണെന്നുമാണ് ലഭിക്കുന്ന വിവരം.ഐഎസ് ബന്ധമുള്ള മലയാളികളുമായി സനോഫറിന് അടുത്ത ബന്ധമുണ്ടെന്ന് എന്‍ഐഎക്ക് കഴിഞ്ഞ ദിവസം രഹസ്യ വിവരം ലഭിച്ചിരുന്നു. റിയാസിനെ ചോദ്യം ചെയ്തതിലൂടെയാണ് സനോഫറിനെക്കുറച്ചുള്ള വിവരം ലഭിച്ചത്. ഇയാളുടെ വീട്ടിലും കണ്ണൂരിലുള്ള ഭാര്യ വീട്ടിലും എന്‍ഐഎ പരിശോധന നടത്തിയെന്നാണ് ...\nഫോനി ചുഴലിക്കാറ്റ് ; കേരളത്തിലെ യെല്ലോ അലർട്ട് പിൻവലിച്ചു..!!\nഫോനി ചുഴലിക്കാറ്റ് ഭീതി കേരളത്തിൽ നിന്ന് അകലുന്നു. സംസ്ഥാനത്തെ വിവിധ ജില്ലകളിൽ പ്രഖ്യാപിച്ചിരുന്ന യെല്ലോ അലർട്ട് പൂർണമായി പിൻവലിച്ചു. ഫോനി ചുഴലിക്കാറ്റിന്‍റെ ദിശ മാറിയ സാഹചര്യത്തിലാണ് അലർട്ട് പിൻവലിച്ചത്. എറണാകുളം, മലപ്പുറം, വയനാട് എന്നീ ജില്ലകളിൽ നിലനിന്നിരുന്ന യെല്ലോ അലർട്ടാണ് പിന്‍വലിച്ചത്. അതേസമയം, ഫോനി ചുഴലിക്കാറ്റ് മെയ് 3ന് ഒഡിഷ തീരം തൊടുമെന്നു കാലാവസ്ഥാ നിരീക്ഷണ കേന്ദ്രം അറിയിച്ചു. ചുഴലിക്കാറ്റ് മണിക്കൂറിൽ 170-180 കിലോമീറ്റർ വേഗത്തിൽ വീശാനാണ് സാധ്യത.\nആഭ്യന്തര മന്ത്രാലയത്തിന്‍റെ നോട്ടീസിനെതിരേ പ്രിയങ്കാ ഗാന്ധി..!!\nകോണ്‍ഗ്രസ് അധ്യക്ഷന് രാഹുല് ഗാന്ധിയുടെ പൗരത്വം സംബന്ധിച്ച പരാതിയില് കേന്ദ്ര ആഭ്യന്തരമന്ത്രാലയം അയച്ച നോട്ടീസിനെതിരേ പ്രിയങ്കാ ഗാന്ധി. രാഹുല് ഇന്ത്യയിലാണു ജനിച്ചതും വളര്‍ന്നതുമെന്ന് രാജ്യത്തിനു മുഴുവന് അറിയാമെന്നും പ്രിയങ്ക പറഞ്ഞു. ബി.ജെ.പി നേതാവും രാജ്യസഭാംഗവുമായ സുബ്രഹ്മണ്യന് സ്വാമിയുടെ പരാതിയിലാണു രാഹുലിന് മന്ത്രാലയം നോട്ടീസയച്ചത്. 15 ദിവസത്തിനകം മറുപടി നല്‍കണമെന്നാണ് നോട്ടീസിലെ ആവശ്യം. രാഹുലുമായി ബന്ധമുള്ള ഒരു ബ്രിട്ടീഷ് കമ്പനിയില് അദ്ദേഹത്തെക്കുറിച്ച് നല്‍കിയിരിക്കുന്ന വിവരത്തില് ബ്രിട്ടീഷ് പൗരനാണെന്നാണുള്ളതെന്ന് സ്വാമി ആരോപിച്ചിരുന്നു. ‘രാജ്യത്തിനു മുഴുവനറിയാം രാഹുല് ഒരു ഹിന്ദുസ്ഥാനിയാണെന്ന്. അദ്ദേഹം ജനിച്ചതും വളര്‍ന്നതും ഇവിടെയാണെന്നും എല്ലാവര്‍ക്കുമറിയാം.’- അമേഠിയില് ...\nകോടതിയലക്ഷ്യ ഹര്‍ജിയില് കോണ്‍ഗ്രസ് അധ്യക്ഷന് രാഹുല് ഗാന്ധിക്ക് സുപ്രീംകോടതിയുടെ രൂക്ഷ വിമര്‍ശനം. പ്രധാനമന്ത്രി നരേന്ദ്രമോദിയെ കുറ്റക്കാരനെന്ന് ആരോപിച്ച് കാവല്‍ക്കാരന് കള്ളനാണ് (ചൗക്കിദാര് ചോര് ഹേ) എന്ന് സുപ്രിം കോടതി ശരിവെച്ചെന്ന രാഹുല്‍ഗാന്ധിയുടെ പരാമര്‍ശമാണ് കേസിനിടയാക്കിയത്. റഫാല് കേസില് രാഹുല് ഗാന്ധിയെ എപ്പോഴാണ് തങ്ങള് കള്ളനെന്ന് വിളിച്ചതെന്ന് ചോദിച്ച കോടതി, കഴിഞ്ഞ ദിവസം ഖേദ പ്രകടനം നടത്തിയതിനേയും വിമര്‍ശിച്ചു. പരസ്യമായി കോടതിയ്ക്ഷ്യം പ്രവര്‍ത്തിച്ചിട്ടും അതിനെ ന്യായീകരിക്കാന് ശ്രമിക്കുകയാണോയെന്നും കോടതി വിമർശിച്ചു. ചീഫ് ജസ്റ്റിസ് രഞ്ജന് ഗൊഗോയ് അധ്യക്ഷനായ ബെഞ്ചാണ് കേസ് പരിഗണിച്ചത്. ബിജെപി നേതാവ് മീനാക്ഷി ...\nടിക്കാറാം മീണയ്‌ക്കെതിരെ രൂക്ഷ വിമര്‍ശനവുമായി കോടിയേരി ബാലകൃഷ്ണന്..!!\nകാസര്‍കോട്, കണ്ണൂര് ലോക്‌സഭ മണ്ഡലങ്ങളിലെ കള്ളവോട്ട് സ്ഥിരീകരിച്ച ടിക്കാറാം മീണയ്‌ക്കെതിരെ രൂക്ഷ വിമര്‍ശനവുമായി പാര്‍ട്ടി സംസ്ഥാന സെക്രട്ടറി കോടിയേരി ബാലകൃഷ്ണന്. കള്ളവോട്ട് എന്നത് യുഡിഎഫിന്‍റെ തന്ത്രമാണ്. എല്‍ഡിഎഫ് കള്ളവോട്ട് ചെയ്തുവെന്ന കണ്ടെത്തല് തെറ്റാണ്. ടീക്കാറാം മീണ യുഡിഎഫ് തന്ത്രത്തിന്‍റെ ഭാഗമായിരിക്കുകയാണ്. മീണയുടെ നടപടിയെ നിയമപരമായി നേരിടും. മാധ്യമ വിചാരണക്കനുസരിച്ച് തീരുമാനമെടുക്കേണ്ട ആളല്ല മുഖ്യ.തെരഞ്ഞെടുപ്പ് ഓഫീസര്. ചാനലുകള് യുഡിഎഫിന്‍റെ പ്രേരണയില് നടത്തുന്ന പ്രചാരണത്തില് കുടുങ്ങരുത്. മുന്‍കൂട്ടി തയാറാക്കിയ തിരക്കഥയ്ക്ക് അനുസരിച്ചാണ് മീണ ഇപ്പോള് പ്രവര്‍ത്തിക്കുന്നതെന്നും കോടിയേരി ആരോപിച്ചു. കള്ളവോട്ട് ചെയ്തു എന്നാരോപിക്കപ്പെടുന്ന വ്യക്തികളുടെ ഭാഗം കേള്‍ക്കാന് ...\nകോൺഗ്രസിന് മുന്നറിയിപ്പുമായി മായാവതി..!!\nApril 30, 2019 Comments Off on കോൺഗ്രസിന് മുന്നറിയിപ്പുമായി മായാവതി..!!\nമധ്യപ്രദേശില് കമല്‍നാഥ് സര്‍ക്കാരിന് നല്‍കുന്ന പിന്തുണ പുനഃപരിശോധിക്കുമെന്ന് ബിഎസ്‍പി നേതാവ് മായാവതി. ഗുണ ലോക്സഭാ മണ്ഡലത്തിലെ ബിഎസ്‍പി സ്ഥാനാർത്ഥിയെ കോൺഗ്രസ് ഭീഷണിപ്പെടുത്തുന്നുവെന്നും മായാവതി ആരോപിച്ചു. തെരഞ്ഞെടുപ്പിൽ സർക്കാർ സംവിധാനം ദുരുപയോഗം ചെയ്യുന്നതിൽ കോൺഗ്രസും ബിജെപിയും ഒരു പോലെയെന്നും മായാവതി കൂട്ടിച്ചേര്‍ത്തു. ലോക്സഭാ തെരഞ്ഞെടുപ്പില് കോണ്‍ഗ്രസിനൊപ്പം സഖ്യമില്ലെന്ന് പ്രഖ്യാപിച്ച മായാവതി എന്നാല് മധ്യപ്രദേശില് കോണ്‍ഗ്രസിനെ പിന്തുണയ്ക്കുന്ന നിലപാടായിരുന്നു നിയമസഭാ തെരഞ്ഞെടുപ്പില് സ്വീകരിച്ചത്. മധ്യപ്രദേസില് ബിഎസ്‍പിക്ക് രണ്ട് സീറ്റും എസ്‍പിക്ക് ഒരു സീറ്റുമാണ് ഉള്ളത്.\nഫേസ്‌ബുക്കില് തന്‍റെ സ്ഥാനം തിരിച്ച് പിടിച്ച് സുക്കര്‍ബര്‍ഗ്.\nനെയ്യാറ്റിന്‍കര ആത്മഹത്യ; ഉത്തരവാദി ഭര്‍ത്താവും ബന്ധുക്കളുമെന്ന് ആത്മഹത്യാ കുറിപ്പ്..!!\nജമ്മുവില് വീട്ടുതടങ്കലിലായിരുന്ന രാഷ്ട്രീയ പാര്‍ട്ടി നേതാക്കളെ മോചിപ്പിച്ചു\nവയനാട്ടിലെ ഇരുളത്ത് പുലിയിറങ്ങി..!!\nമൊബൈലും കമ്പ്യൂട്ടറും ഇനി അനുമതിയില്ലാതെ കേന്ദ്ര സര്‍ക്കാരിന് നിരീക്ഷിക്കാം; ഡാറ്റകള് പിടിച്ചെടുക്കാം..?


ആരാണ് വഫ? ഉത്തരം തേടി മലയാളികൾ ഗൂഗിളിലും ഫെയ്സ്‌ബുക്കിലും | Wafa Firoz Trending on Google and FB Search\nആരാണ് വഫ? ഉത്തരം തേടി മലയാളികൾ ഗൂഗിളിലും ഫെയ്സ്‌ബുക്കിലും\nമനോരമ ലേഖകൻ August 07, 2019 02:44 PM IST\nമാധ്യമപ്രവര്‍ത്തകന് കെ.എം.ബഷീർ കാറിടിച്ച് കൊല്ലപ്പെട്ട ദിവസം ഐഎഎസ് ഉദ്യോഗസ്ഥൻ ശ്രീറാം വെങ്കിട്ടരാമനൊപ്പം രാത്രി കാറിലുണ്ടായിരുന്ന വഫ ഫിറോസ് ആരെന്ന് ഗൂഗിളിൽ തിരഞ്ഞ് മലയാളികൾ. അപകടം നടന്ന ദിവസം അതിരാവിലെ മുതൽതന്നെ ആരാണ് വഫ എന്നുള്ള തിച്ചിലുകൾ ആരംഭിച്ചതായി ഗൂഗിൾ െട്രന്റ് ഫലങ്ങൾ കാണിക്കുന്നു.\nഗൾഫ് രാജ്യങ്ങളിൽ നിന്നാണ് വഫയെ ഏറ്റവും കൂടുതൽ പേർ ഗൂഗിൾ തിരഞ്ഞത്. യുഎഇയാണ് തിരച്ചിലിൽ ഒന്നാമത്. ഖത്തർ, ഒമാൻ, ബഹ്റൈൻ, കുവൈത്ത് എന്നീ രാജ്യങ്ങളാണ് രണ്ട് മുതൽ അഞ്ച് വരെയുള്ള സ്ഥാനങ്ങളിൽ. ആറാം സ്ഥാനത്ത് ഇന്ത്യയാണ്. അതിൽ കേരളത്തിൽനിന്നുമാണ് വഫ ആരെന്ന കൂടുതൽ അന്വേഷണമുണ്ടായത്.\nവഫ ഫിറോസ് മോഡൽ, വഫ മോഡൽ, വഫ ഫിറോസ് ഫോട്ടോസ്, വഫ ഫിറോസ് മോഡൽ ഫോട്ടോസ് എന്നിങ്ങനെ നീളുന്നു തിരച്ചിൽ കീവേഡുകൾ. ഫെയ്സ്‌ബുക്കിലും വഫ ഫിറോസിനെ തിരഞ്ഞവർ നിരവധി. തിരച്ചിലിൽ കിട്ടിയ ചിത്രങ്ങളെടുത്ത് വഫ ഫിറോസിന്റേത് എന്ന് വ്യജമായി പ്രചരിപ്പിച്ച വിരുതൻമാരും കുറവല്ല.


കണക്കില്‍പെടാത്ത മുങ്ങിമരണങ്ങള് | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nPublished on Wed, 07/04/2012 - 09:50 ( 45 weeks3days ago) (+)(-) Font Size\nഒരു മുങ്ങിമരണമെങ്കിലും റിപ്പോര്‍ട്ട് ചെയ്യപ്പെടാത്ത ദിനം കേരളത്തിലില്ല. മുങ്ങിമരിക്കുന്നവരെക്കുറിച്ച് വ്യക്തമായവിവരം ലഭ്യമല്ളെന്നതാണ് ഞെട്ടിപ്പിക്കുന്ന മറ്റൊരുകാര്യം. കോഴിക്കോട് മെഡിക്കല് കോളജ് ഫോറന്‍സിക് മെഡിസിന് വിഭാഗത്തില്‍നിന്ന് ലഭിച്ച മറുപടിയനുസരിച്ച് അസ്വാഭാവിക മരണത്തില് നടത്തിയ പോസ്റ്റ്മോര്‍ട്ടം പരിശോധനയുടെ റിപ്പോര്‍ട്ടുകളില് 2010 ജൂണ് ഒന്നുമുതല് മാത്രമേ തരംതിരിച്ച് മരണകാരണം രേഖപ്പെടുത്തിയിട്ടുള്ളൂ. അതുവരെയുള്ള മുങ്ങിമരണങ്ങളുടെ കണക്ക് ഇവിടെ ലഭ്യമല്ല. തൃശൂര് ഗവണ്‍മെന്‍റ് മെഡിക്കല് കോളജിലെ ഫോറന്‍സിക്് മെഡിസിന് വിഭാഗത്തില് മുങ്ങിമരിച്ചവരുടെ സ്ഥിതിവിവര കണക്കുകള് സൂക്ഷിക്കുന്നില്ല. തിരുവനന്തപുരം മെഡിക്കല് കോളജില് 2010 മുതല് 2011വരെ മുങ്ങിമരിച്ച 480 പേരുടെ പോസ്റ്റ്മോര്‍ട്ടം നടന്നിട്ടുണ്ട്. എന്നാല്, മരിച്ചവരുടെ പ്രായമോ ലഹരി വില്ലനായി മുങ്ങിമരിച്ചവരുടെ കണക്കോ ലഭ്യമല്ല. കോട്ടയം മെഡിക്കല് കോളജില് 2010-2011 കാലയളവില് റിപ്പോര്‍ട്ട് ചെയ്തത് രണ്ടു മുങ്ങിമരണം. മറ്റു വിവരങ്ങള് ഇവിടെയും ലഭ്യമല്ല. കോഴിക്കോട് മെഡിക്കല് കോളജില് 2010 ജൂണ് ഒന്നു മുതല് 2011 ഡിസംബര് 31 വരെ മുങ്ങിമരിച്ചവരുടെ എണ്ണം 192. അതില് 30 വയസ്സില് താഴെയുള്ളവരുടെ എണ്ണം 66. ആലപ്പുഴ ഗവ. ടി.ഡി മെഡിക്കല് കോളജില് ഇക്കാലയളവില് 205 പേരുടെ മുങ്ങിമരണം റിപ്പോര്‍ട്ട് ചെയ്തിട്ടുണ്ട്. മരിച്ചവരില് 52 പേര് 30 വയസ്സിനു താഴെയുള്ളവരാണ്. ലഹരി മുങ്ങി മരണത്തിനു കാരണമായവരുടെ കണക്ക് ഇവിടെയും ലഭ്യമല്ല. തൃശൂര് മുളംകുന്നത്തുകാവ് മെഡിക്കല് കോളജില് ഒരു മുങ്ങിമരണമാണ് റിപ്പോര്‍ട്ട് ചെയ്തത്. ഈ കണക്കനുസരിച്ചുതന്നെ 2010 -2011 വര്‍ഷങ്ങളിലായി കേരളത്തില് മുങ്ങിമരിച്ചവരുടെ എണ്ണം 880 ആണ്. അനൗദ്യോഗിക കണക്കനുസരിച്ച് 2012 ജനുവരിയില് 38 പേരും ഫെബ്രുവരി, മാര്‍ച്ച്, ഏപ്രില്, മേയ്, ജൂണ് മാസങ്ങളില് യഥാക്രമം 34, 33, 47, 57, 37 പേരും മുങ്ങിമരിച്ചു. 2011 ജനുവരി മുതല് 2012 ജൂണ്‍വരെ പത്രങ്ങളില് 462 മുങ്ങിമരണങ്ങള് റിപ്പോര്‍ട്ട് ചെയ്തിട്ടുണ്ട്. ഇതില് 66 ശതമാനംപേരും സ്കൂള് വിദ്യാര്‍ഥികള്, പ്ളസ്ടു, പ്രഫഷനല് കോളജ് വിദ്യാര്‍ഥികള്, യുവാക്കള് എന്നിവരാണ്. നീന്തല് അറിയാതെ വളരുന്ന യുവതലമുറയുടെ ദുരന്തചിത്രമാണ് ഇത് വരച്ചുകാണിക്കുന്നത്. വെള്ളച്ചാട്ടങ്ങള്, കായല്, കടലോരം എന്നിവിടങ്ങളില് കഴിഞ്ഞ വര്‍ഷങ്ങളില് മുങ്ങിമരിച്ചവര് വിനോദയാത്രയുടെ ഭാഗമായത്തെിയവരാണ്. മധ്യവേനല്, ഓണം -ക്രിസ്മസ് അവധിക്കാലങ്ങളിലാണ് യുവാക്കളുടെയും വിദ്യാര്‍ഥികളുടെയും മുങ്ങിമരണം ഏറെ റിപ്പോര്‍ട്ട് ചെയ്യപ്പെടുന്നത്. വിനോദയാത്രക്കത്തെുന്നവര് കൂട്ടമായി മുങ്ങിമരിക്കുന്ന സംഭവങ്ങള് ഏറെ. അതിരപ്പിള്ളി, മീന്‍മുട്ടി, ആഢ്യന്‍പാറ വെള്ളച്ചാട്ടങ്ങള്, തുഷാരഗിരി തുടങ്ങിയ ഇടങ്ങളില് വിനോദയാത്രക്കത്തെുന്നവര് ഒഴുക്കില്‍പെട്ട് മരിക്കുക പതിവാണ്.\nകേരളത്തിനകത്തും മറ്റു സംസ്ഥാനങ്ങളിലും മുങ്ങിമരിക്കുന്ന മലയാളി വിദ്യാര്‍ഥികളില് ഏറെയും എന്‍ജിനീയറിങ്ങിനും മെഡിസിനും പഠിക്കുന്ന പ്രഫഷനല് വിദ്യാര്‍ഥികളാണെന്നത് സര്‍ക്കാറിന്‍െറ കണ്ണുതുറപ്പിക്കേണ്ടതാണ്. പ്ളസ്ടു, ഡിഗ്രിതലത്തില് പോലും ജീവന് രക്ഷാപാഠങ്ങള്‍ക്ക് മുന്‍ഗണന നല്‍കുന്ന പാഠ്യപദ്ധതികള് നടപ്പാക്കുന്നില്ല എന്നതിലേക്കാണിത് വിരല്‍ചൂണ്ടുന്നത്. കഴിഞ്ഞവര്‍ഷം ക്രിസ്മസ് അവധിക്കാലത്ത് മലയാളികളായ നാല് എന്‍ജിനീയറിങ് വിദ്യാര്‍ഥികളാണ് നേത്രാവതി പുഴയില് മുങ്ങിമരിച്ചത്. മംഗലാപുരം ബ്യാരി ഇന്‍സ്റ്റിറ്റ്യൂട്ട് ഓഫ് ടെക്നോളജിയിലെ ഒന്നാംവര്‍ഷ കമ്പ്യൂട്ടര് വിദ്യാര്‍ഥികളായ കണ്ണൂര് സ്വദേശി സഫ്വാന്, തലശ്ശേരി സുബ്ഹാന്, മലപ്പുറം സ്വദേശി റിനാസ്, കാസര്‍കോട് നീലേശ്വരം മുഹമ്മദ് ഷിഫാസ് എന്നിവരടങ്ങുന്ന 15 അംഗസംഘം അവധി ആഘോഷത്തിന്‍െറ ഭാഗമായി പുഴക്കരയിലത്തെി കളിക്കുകയായിരുന്നു. പുഴയില് വീണ പന്തെടുക്കാനുള്ള ശ്രമത്തില് നാലുപേര് ഒഴുക്കില്‍പെട്ടു. കഴിഞ്ഞവര്‍ഷം മേയ് രണ്ടിന് അമീര് ഫഹദ്, ജനീഷ് എന്നീ രണ്ട് എന്‍ജിനീയറിങ് വിദ്യാര്‍ഥികളാണ് ആഢ്യന്‍പാറയിലെ കാഞ്ഞിരംപുഴയില് മുങ്ങിമരിച്ചത്. നീന്തല് വശമില്ലാത്ത ഇവര് കയത്തില് അകപ്പെടുകയായിരുന്നു.\n2010 ആഗസ്റ്റില് മൂന്നാറിനു സമീപം കുണ്ടറ ഡാമില് കുളിക്കാനിറങ്ങിയ അഞ്ചു പേരാണ് മുങ്ങിമരിച്ചത്. 2009ലെ മധ്യവേനലവധിക്കാലത്ത് മണിമലയാറ്റിലെ കയത്തില് മൂന്ന് എന്‍ജിനീയറിങ് വിദ്യാര്‍ഥികളും സമീപത്തെ തുമ്പൂര്‍മുഴി ചെക് ഡാമില് മൂന്നു യുവാക്കളടക്കം ആറു പേരുമാണ് മരിച്ചത്. ഇക്കഴിഞ്ഞ ഫെബ്രുവരി ഏഴിന് അങ്കമാലി മുക്കന്നൂര് എന്‍ജിനീയറിങ് കോളജിലെ മൂന്നു വിദ്യാര്‍ഥികളാണ് അതിരപ്പിള്ളി ഏഴാറ്റുമുഖം കയത്തില് മുങ്ങിമരിച്ചത്.\nകഴിഞ്ഞ രണ്ടുവര്‍ഷങ്ങളിലായി റിപ്പോര്‍ട്ടു ചെയ്യപ്പെട്ട മുങ്ങിമരണങ്ങളില് എന്‍ജിനീയറിങ് വിദ്യാര്‍ഥികളുടെ എണ്ണംമാത്രം മുപ്പതില് കൂടുതല് വരും.\nപുതുതലമുറയുടെ ലഹരി ഉപയോഗവും മുങ്ങിമരണത്തിനു നിമിത്തമാകുന്നു. നീന്തലറിയുന്നവര്‍ക്കു പോലും വെള്ളത്തിലിറങ്ങുമ്പോള് ലഹരി വില്ലനാകുന്നുവെന്ന് ഡോക്ടര്‍മാര് അഭിപ്രായപ്പെടുന്നു.\nമണലെടുക്കുന്ന പുഴകളില് അപകടസൂചനകളറിയിക്കുന്ന ബോര്‍ഡ് സ്ഥാപിക്കാത്തതും അപകട സാധ്യതയുള്ളയിടങ്ങളില് മുന്‍കരുതല് എടുക്കാത്തതും യുവാക്കളെ മുങ്ങിമരണത്തിലേക്കു നയിക്കുന്നതില് പ്രധാന പങ്കുവഹിക്കുന്നു.


സുനന്ദ പുഷ്‌കറിന്റെ മരണം അസ്വാഭാവികമെന്ന് ഡോക്ടര്‍മാര്\nസി.ബി.ഐ അന്വേഷണം ആവശ്യപ്പെട്ട് സുനന്ദ പുഷ്‌കറിന്റെ ബന്ധുക്കള്\nSaturday 18th January 2014 3:21pm\nSaturday 18th January 2014 2:44pm\nന്യൂദല്‍ഹി: കേന്ദ്ര മന്ത്രി ##ശശി തരൂറിന്റെ ഭാര്യ ##സുനന്ദ പുഷ്‌കറിന്റെ മരണം അസ്വഭാവികമാണെന്ന് പോസ്റ്റ്‌മോര്‍ട്ടം നടത്തിയ ഡോക്ടര്‍മാര്. കൂടുതല് പരിശോധനയ്ക്കായി ആന്തരികാവയവങ്ങള് ലാബിലേക്ക് അയക്കണമെന്നും ഡോക്ടര്‍മാര് അറിയിച്ചു.\nരണ്ട് ദിവസത്തിന് ശേഷമാവും പൂര്‍ണ വിവരം ലഭിക്കുകയൂള്ളൂ എന്നും ഡോക്ടര്‍മാര് അറിയിച്ചു. സുനന്ദയുടെ ശരീരത്തിലെ ചിലഭാഗങ്ങളില് നീല നിറം കണ്ടെത്തിയതായും അറിയുന്നുണ്ട്. ശരീരത്തിനുള്ളില് വിഷാംശമില്ലെന്നും ഡോക്ടര്‍മാര് അറിയിച്ചു.\nപെട്ടന്നുണ്ടായ അസ്വാഭാവിക മരണമാണ് സംഭവിച്ചത്. ശരീരത്തില് മുറിവുകള് ഉണ്ടായിരുന്നു. വിശദാംശങ്ങള് വെളിപ്പെടുത്താനാകില്ലെന്നും ഡോക്ടര്‍മാര് അറിയിച്ചു. മൂന്നംഗ ഡോക്ടര്‍മാരാണ് പോസ്റ്റ്‌മോര്‍ട്ടം നടത്തിയത്. പോസ്റ്റ്‌മോര്‍ട്ടത്തിന്റെ ദൃശ്യങ്ങള് എടുത്തിട്ടുണ്ടെന്നും ഡോക്ടര്‍മാര് അറിയിച്ചു.\nപോസ്റ്റ്‌മോര്‍ട്ടത്തിന് ശേഷം മൃതദേഹം ബന്ധുക്കള് ഏറ്റുവാങ്ങി. മൃതദേഹം ശശിതരൂരിന്റെ ഔദ്യോഗിക വസതിയിലേക്ക് കൊണ്ടുപോയി. ഇവിടെ പൊതുദര്‍ശനത്തിന് വെക്കും.\nഇന്ന് വൈകീട്ട് ദല്‍ഹിയിലെ ലോധി റോഡിലെ ശ്മശാനത്തിലായിരിക്കും സുനന്ദ പുഷ്‌കറിന്റെ സംസ്‌കാരം നടക്കുക. വെള്ളിയാഴ്ച രാത്രി ഒമ്പതുമണിയോടെയാണ് ദല്‍ഹിയിലെ ലീല പാലസ് ഹോട്ടലിലെ മുറിയില് സുനന്ദപുഷ്‌കറിനെ മരിച്ച നിലയില് കണ്ടെത്തിയത്.\nപാക്കിസ്ഥാന് മാധ്യമപ്രവര്‍ത്തക മെഹര് തരാറുമായി ശശി തരൂരുമായി ബന്ധമുണ്ടെന്ന വിവാദങ്ങള് ആളിക്കത്തി രണ്ട് ദിവസത്തിന് ശേഷമാണ് സുനന്ദയുടെ മരണം. എ.ഐ.സി.സി സമ്മേളനം കഴിഞ്ഞ് തിരിച്ചെത്തിയ തരൂരാണ് സുനന്ദയുടെ മരണവിവരം പോലീസിനെ അറിയിച്ചത്.\nസമ്മേളനം കഴിഞ്ഞ്‌ഹോട്ടല് മുറിയിലെത്തിയപ്പോള് സുനന്ദ ഉറക്കമാണെന്നാണ് കരുതിയിരുന്നത്. പിന്നീടാണ് മരണം സ്ഥിരീകരിച്ചത്. എന്നാണ് ശശി തരൂര് പോലീസിന് മൊഴി നല്‍കിയത്. എന്നാല് ഹോട്ടല് ജീവനക്കാരില് നിന്നും വ്യത്യസ്ത മൊഴിയാണ് പോലീസിന് ലഭിച്ചത്.\nരാത്രി ഏഴരയോടെ ഹൗസ് കീപ്പിങ് വിഭാഗം മുറി വൃത്തിയാക്കാനെത്തിയപ്പോഴാണ് മൃതദേഹം കണ്ടെത്തിയതെന്നാണ് ജീവനക്കാരുടെ മൊഴി. സുനന്ദ പുഷ്‌കറിന് ഗുരുതരമായ ആരോഗ്യപ്രശ്‌നങ്ങളില്ലെന്ന് അവരെ ചികിത്സിച്ച കിംസ് ആശുപത്രിയിലെ ഡോക്ടര്‍മാര് അറിയിച്ചിരുന്നു.


നടിയെ ആക്രമിച്ച കേസില് വിചാരണ കോടതി മാറ്റില്ല; ആവശ്യം ഹൈക്കോടതി തള്ളി | Actress Attack Case; trial court wont change| clarifies High court\nനടിയെ ആക്രമിച്ച കേസില് വിചാരണ കോടതി മാറ്റില്ല; ആവശ്യം ഹൈക്കോടതി തള്ളി\nകേരള ഹൈക്കോടതി |ഫോട്ടോ:മാതൃഭൂമി\nകൊച്ചി: നടിയെ ആക്രമിച്ച കേസിൽ വിചാരണക്കോടതി മാറ്റണമെന്നാവശ്യപ്പെട്ട് നടിയും സർക്കാരും നൽകിയ ഹർജി ഹൈക്കോടതി തള്ളി. വിചാരണ എങ്ങനെയായിരിക്കണമെന്നതിൽ വ്യക്തമായ അഭിപ്രായങ്ങൾ രേഖപ്പെടുത്തിക്കൊണ്ടാണ് ജസ്റ്റിസ് വി.ജി. അരുൺ ഹർജികൾ തള്ളിയത്. ഇതോടെ വിചാരണ പുനരാരംഭിക്കും. ഒരാഴ്ചത്തേക്ക് സ്റ്റേ ചെയ്യണമെന്ന സർക്കാർ ആവശ്യവും അംഗീകരിച്ചില്ല. വിധി പഠിച്ച് തുടർനടപടിക്കാണ് ഇത്തരമൊരു ആവശ്യം സർക്കാർ ഉന്നയിച്ചത്.\nസത്യം കണ്ടെത്താനും നീതി നടപ്പാക്കാനും കോടതിയും സ്പെഷൽ പബ്ലിക് പ്രോസിക്യൂട്ടറും പ്രതിഭാഗം അഭിഭാഷകരും ഒരേസമയം പ്രവർത്തിക്കണമെന്ന് കോടതി അഭിപ്രായപ്പെട്ടു.\nവിചാരണ നടക്കുന്ന എറണാകുളം സ്പെഷൽ കോടതി ജഡ്ജിന്റെ നിലപാട് പക്ഷപാതപരമാണെന്ന് ആരോപിച്ചായിരുന്നു ഹർജി. തുടർന്ന് വിചാരണ സ്റ്റേ ചെയ്തിരുന്നു. സുപ്രീംകോടതി നിർദേശത്തിന്റെ അടിസ്ഥാനത്തിൽ ഹൈക്കോടതിയാണ് വനിതാ ജഡ്ജി അധ്യക്ഷയായ കോടതിയെ വിചാരണയ്ക്കായി നിശ്ചയിച്ചത്. രഹസ്യവിചാരണയിൽ കോടതിയുടെ നിലപാട് ഇരയെ ബുദ്ധിമുട്ടിക്കുന്നതായിരുന്നെന്നതടക്കമുള്ള ആരോപണണങ്ങളായിരുന്നു സർക്കാരും നടിയും ഉന്നയിച്ചത്.\nകോടതി പക്ഷപാത നിലപാട് സ്വീകരിക്കുന്നെന്ന ആരോപണം ക്രിമിനൽ കേസിൽ വിചാരണ മറ്റൊരു കോടതിയിലേക്ക് മാറ്റാൻ പര്യാപ്തമല്ലെന്ന് ഹൈക്കോടതി പറഞ്ഞു. അത്തരം ആശങ്കകൾക്ക് അടിസ്ഥാനമുണ്ടോ, ഇല്ലയോ എന്നത് കോടതിക്ക് കണക്കിലെടുക്കേണ്ടതുണ്ട്.\nനടിയെ വിസ്തരിക്കുന്നതിന് ദിലീപിന്റെ അഭിഭാഷകന് വൈകി അനുമതി നൽകിയതിൽ തെറ്റുപറയാനാകില്ല. നിർണായക തെളിവ് അടങ്ങുന്ന പെൻഡ്രൈവിന്റെ പരിശോധന റിപ്പോർട്ട് ലഭിക്കുന്നതിനായാണ് സുപ്രീംകോടതിയുടെ നിർദേശപ്രകാരം വിസ്താരം നീട്ടിവെച്ചത്. കോവിഡ് പശ്ചാത്തലത്തിലും നീട്ടിവെക്കേണ്ടിവന്നിരുന്നെന്ന് കോടതി വിലയിരുത്തി.\nവിസ്താരവേളയിൽ ഇരയെ ബുദ്ധിമുട്ടിച്ചിട്ടുണ്ടെങ്കിൽ ജഡ്ജി ഇടപെടേണ്ടതായിരുന്നു എന്ന് ഹൈക്കോടതി അഭിപ്രായപ്പെട്ടു. എന്നാൽ, ഇങ്ങനെ ഉണ്ടായില്ലെന്ന ആരോപണത്തിന്റെ പേരിൽ കോടതി മാറ്റണമെന്ന ആവശ്യം അംഗീകരിക്കാനാകില്ല. വിചാരണവേളയിൽ കോടതിക്ക് കാഴ്ചക്കാരനായി ഇരിക്കാനാകില്ലെന്നും ഒരു യോദ്ധാവിനെപ്പോലെ സജീവമായി ഇടപെടണമെന്നും സുപ്രീംകോടതി മുമ്പ് വ്യക്തമാക്കിയിട്ടുള്ളതിന് ഏറെ പ്രാധാന്യമുണ്ട്. ചില സാക്ഷികളെ കാരണമില്ലാതെ ജഡ്ജി അപമാനിച്ചു എന്ന ആരോപണവും തെളിയിക്കാനായില്ല.\nസെൻട്രൽ ഫൊറൻസിക് സയൻസ് ലബോറട്ടറിയിൽനിന്ന് ലഭിച്ച രേഖകൾ പ്രോസിക്യൂഷന് കൈമാറിയില്ലെന്ന ആരോപണത്തിൽ എന്തുകൊണ്ടാണ് ഈ രേഖകൾ കൈമാറാത്തത് എന്നതിൽ വിശദമായ ഉത്തരവ് വിചാരണക്കോടതി പുറപ്പെടുവിച്ചിട്ടുണ്ട്. ഇതിന്റെ നിയമസാധുത ഇതുവരെ ചോദ്യംചെയ്തിട്ടില്ലാത്തതിനാൽ ഹർജിക്കാർക്ക് ജഡ്ജിക്കെതിരേ പക്ഷപാതം ആരോപിക്കാനാകില്ലെന്നും കോടതി അഭിപ്രായപ്പെട്ടു.\nനടിയെ ആക്രമിച്ച കേസ്; സാക്ഷിയെ ഭീഷണിപ്പെടുത്തിയ കേസിലെ പ്രതി സഹകരിക്കുന്നില്ലെന്ന് പോലീസ്\nമൊഴിനൽകാൻ സാഹചര്യമില്ലെങ്കിൽ ‘ഇൻ ക്യാമറ’യാകില്ലെന്ന് ഹൈക്കോടതി\nനടിയെ ആക്രമിച്ച കേസ്; സാക്ഷികളെ സ്വാധീനിക്കാന് എറണാകുളത്ത് യോഗം നടന്നു


പുതുവർഷത്തിൽ ആരംഭിക്കാം ഈ ചിട്ടകൾ | Rituals in Daily Life | ജ്യോതിഷം | Astrology | Manorama Online\nഗൗരി December 17, 2020 12:20 PM IST\nഇവ വെറും ചിട്ടകൾ മാത്രമല്ല മനസ്സിനും ശരീരത്തിനും ഉണർവേകുന്ന ശീലങ്ങളാണ്\nജീവിതത്തിൽ കഴിഞ്ഞുപോകുന്ന നിമിഷങ്ങൾ ഒരിക്കലും തിരിച്ചു ലഭിക്കില്ല എന്ന യാഥാർഥ്യം മനസ്സിലാക്കി വേണം നാം മുന്നോട്ടു ജീവിക്കാൻ. മനസ്സിനെ ശക്‌തിപ്പെടുത്തി ജീവിതക്രമത്തില് മാറ്റങ്ങള് വരുത്തിയാല് ഏതൊരു വ്യക്തിക്കും സന്തോഷകരമായ ജീവിതം നയിക്കാം. അതിന്റെ ഭാഗമായി നമ്മുടെ ആചാര്യന്മാർ നിഷ്‌കർഷിച്ചിട്ടുള്ള മാർഗങ്ങളാണ് കരവന്ദനം , ഭൂമീവന്ദനം , മന്ത്രജപം , പ്രാണായാമം , സൂര്യനമസ്കാരം പോലുള്ള ചിട്ടകൾ . ഇവ വെറും ചിട്ടകൾ മാത്രമല്ല മനസ്സിനും ശരീരത്തിനും ഉണർവേകുന്ന ശീലങ്ങളാണെന്ന് ശാസ്ത്രീയ പിന്തുണയുമുണ്ട്.\nരാവിലെ സൂര്യോദയത്തിനു മുന്നേ ഏകദേശം5നും6നും ഇടയിലായി ഉണരുക . വലതുവശം ചെരിഞ്ഞു സാവധാനം എഴുന്നേറ്റു കരവന്ദനം , ഭൂമീവന്ദനം എന്നിവയ്ക്കു ശേഷം കുളിച്ചു ശരീരശുദ്ധി വരുത്തി നിലവിളക്ക് തെളിയിച്ചു പ്രാർഥിക്കുക . സാഹചര്യം അനുസരിച്ചു കൈകാൽ മുഖം കഴുകി ഭസ്മധാരണ ശേഷവും ആവാം.5നും6നും ഇടയിൽ കുളിക്കുന്നതിനു ദേവസ്‌നാനം എന്നാണ് പറയുക. കുളിക്കുന്നതിനു മുന്നേ 'ഗംഗേ ച യമുനേ ചൈവ ഗോദാവരി സരസ്വതി നർമ്മദേ സിന്ധു കാവേരി ജലേസ്മിൻ സന്നിധിം കുരു ' എന്ന് ജപിച്ചു മൂന്നു തവണ കൈക്കുമ്പിളിൽ വെള്ളം എടുത്തു കുളിക്കുവാനുള്ള വെള്ളത്തിൽ ഒഴിക്കുക.\nകുളിച്ചുകഴിഞ്ഞാൽ കുറി തൊടാൻ മറക്കരുത് . ഭസ്മം ശിവ പ്രീതികരവും കുങ്കുമം ശക്തി പ്രീതികരവും ചന്ദനം വിഷ്ണു പ്രീതികരവും ആണ് . സുമംഗലികൾ സീമന്ത രേഖയിൽ ' ലളിതേ സുഭഗേ ദേവി സുഖസൗഭാഗ്യദായിനി അനന്തം ദേവി സൗഭാഗ്യം മഹ്യം തുഭ്യം നമോ നമഃ ' എന്ന് ജപിച്ചു സിന്ദൂരം അണിയണം.\nനിത്യേന പ്രത്യക്ഷദൈവവും ഉർജ്ജസ്രോതസ്സുമായ സൂര്യദേവനെ തൊഴുക. ഗായത്രീ മന്ത്രവും ആദിത്യ ഹൃദയവും ജപിക്കുക. പ്രാണായാമം , സൂര്യനമസ്കാരം തുടങ്ങീ യോഗാസനങ്ങൾ ശീലമാക്കുക.\nനിലവിളക്കിനു മുന്നിൽ നിന്ന് ഗണപതി , സരസ്വതി, ഗുരുവന്ദനത്തിനു ശേഷം ഇഷ്ടദേവതാ മന്ത്രങ്ങൾ ഉൾപ്പെടുത്താം. അതിൽ പഞ്ചാക്ഷരീ മന്ത്രം (ഓം നമഃ ശിവായ), അഷ്ടാക്ഷരീ മന്ത്രം (ഓം നമോ നാരായണായ), കലിദോഷ നിവാരണ മന്ത്രം ( ഹരേ രാമ ഹരേ രാമ ,രാമ രാമ ഹരേ ഹരേ, ഹരേ കൃഷ്ണ ഹരേ കൃഷ്ണ , കൃഷ്ണ കൃഷ്ണ ഹരേ ഹരേ ) , നവഗ്രഹസ്തോത്രം എന്നിവ ഉൾപ്പെടുത്തണം.\nഅറിഞ്ഞുകൊണ്ട് മറ്റൊരാളെ ദ്രോഹിക്കുക, മറ്റുള്ളവരെ വേദനിപ്പിക്കുന്ന രീതിയിൽ സംസാരിക്കുക, മനഃപൂർവമുള്ള കളിയാക്കൽ എന്നിവ തീർത്തും ഒഴിവാക്കുക. നന്മ ചെയ്‌താല് ശനിദശാകാലവും കണ്ടകശ്ശനി, അഷ്ടമശ്ശനി, ഏഴരശ്ശനി എന്നീ കാലഘട്ടങ്ങളും വലിയ ദോഷം കൂടാതെ കടന്നുപോകും. കൂടാതെ സജ്‌ജനരക്ഷകനായ ശനിഭഗവാന്റെ അനുഗ്രഹം എപ്പോഴും ഉണ്ടാകുകയും ചെയ്യും.\nഅഹങ്കാരം, ആഡംബരം , അസൂയ, വാശി, പക, നിന്ദ, ക്രോധം എന്നീ വികാരങ്ങളെ കഴിവതും നിയന്ത്രിക്കാൻ ശ്രമിക്കുക. ഇവയെല്ലാം നമ്മളിൽ പ്രതികൂല ഊർജം നിറയ്ക്കുന്നവയാണ് . മറ്റുള്ളവരെ പോലെ ജീവിക്കാൻ ശ്രമിക്കുമ്പോൾ ആണ് നമ്മുടെ സമാധാനം നഷ്ടമാകുന്നത് . സ്വന്തമായി ഒരു ജീവിത ശൈലി ചിട്ടപ്പെടുത്താൻ മനസ്സിനെ പ്രാപ്തമാക്കുക എന്നതാണ് പ്രധാനം. അതിനു പ്രഭാതത്തിലെ മെഡിറ്റേഷൻ ,യോഗ എന്നിവ വളരെയധികം സഹായകമാകുകയും വ്യക്തിയിൽ അനുകൂല തരംഗം സൃഷ്ടിക്കുകയും ചെയ്യും.\nമാതാ പിതാ ഗുരു ദൈവം എന്നാണല്ലോ? അതിനാൽ കൺകണ്ട ദൈവങ്ങളായ മാതാപിതാക്കളെ സ്നേഹിക്കുകയും ബഹുമാനിക്കുകയും ചെയ്യുക. സാധിക്കുന്ന അവസരങ്ങളിൽ ക്ഷേത്രദർശനം ശീലമാക്കുക. വ്രതാനുഷ്ഠാനങ്ങൾ ജീവിതത്തിന്റെ ഭാഗമാക്കുക. ഇന്നത്തെ അണുകുടുംബ വ്യവസ്ഥിതിയിൽ ഒറ്റപ്പെടൽ ആണ് മനുഷ്യർ നേരിടുന്ന പ്രധാന പ്രശ്നം. പണ്ടത്തെ കൂട്ടുകുടുംബങ്ങളുടെ മഹത്വം നമുക്ക് നഷ്ടമാവുന്നു . അതിനാൽ കഴിവതും കുടുംബാംഗങ്ങളോടൊപ്പം ചെലവിടാനും സന്തോഷം പങ്കുവയ്ക്കാനുമുള്ള അവസരം സൃഷ്ടിക്കുക.\nഭക്ഷണത്തിന് മുൻപും ശേഷവും ഈശ്വരനോട് നന്ദി പറയുക. കഴിവതും സാത്വികമായ ഭക്ഷണം ശീലമാക്കുക. സന്ധ്യാസമയത്ത് വിളക്കിനു മുന്നിലിരുന്നുള്ള നാമജപം മുടക്കരുത്. കലിയുഗത്തിലെ ദുരിതങ്ങളിൽ നിന്ന് മോചനം നേടാൻ എളുപ്പമാർഗ്ഗമത്രേ നാമജപം. അതിൽ കീർത്തനങ്ങളും മന്ത്രങ്ങളും സ്തോത്രങ്ങളും ഉൾപ്പെടുത്താം . നിത്യേന ലളിതാ സഹസ്രനാമം ജപിക്കുന്ന കുടുംബത്തിൽ രോഗദുരിതം, ദാരിദ്ര്യം , ക്ലേശങ്ങൾ ,ഗ്രഹപ്പിഴാദോഷങ്ങൾ എന്നിവ അലട്ടുകയില്ല . കുടുംബൈശ്വര്യ വർധനയ്ക്കും. ഉത്തമസന്താനസൗഭാഗ്യത്തിനും സന്താനപുരോഗതിക്കും വൈധവ്യദോഷനാശത്തിനും ദീർഘായുസ്സുണ്ടാവാനും ലളിതസഹസ്രനാമ ജപം ഉത്തമമാണ്.\nഅലസത ഒഴിവാക്കി പുസ്തകപാരായണം , വൃക്ഷലതാതി സംരക്ഷണം , പരിസര ശുചീകരണം എന്നിവ ജീവിതത്തിന്റെ ഭാഗമാക്കുക. അതുപോലെ ശരീരശുദ്ധിക്കും പ്രാധാന്യംനൽകുക. വൃത്തിയും വെടിപ്പും ഉള്ളയിടത്തേ ധനധാന്യസൗഭാഗ്യദായിനിയായ ലക്ഷ്മീദേവി കുടികൊള്ളുകയുള്ളൂ.\nEnglish Summary : Importance of Rituals in Daily Life


ഭാരതം ഉണരട്ടെ.. people party യിലൂടെ - Malayalam News Time\n03:34 am IST\nMalayalam News Time > News > ഭാരതം ഉണരട്ടെ.. people party യിലൂടെ\nഭാരതം ഉണരട്ടെ.. people party യിലൂടെ\nNovember 26, 2019 | 10:58 PM |\nജനാതിപധ്യം നമ്മുടെ തറവാടാണ് .മൌലിക അവകാശങ്ങള് അതിലെ അംഗങ്ങളുമാവട്ടെ . അനീതിക്കെതിരെ പൊരുതാനുള്ള ശക്തി നമ്മുടെ ഉന്നത്ത്തിലും ഉണ്ടാവട്ടെ.\nമാറാം നമുക്കൊന്നായ് , മാറ്റാം നമ്മളെത്തന്നെ . നീതിയുടെയും ധാര്മ്മികതയുടെയും ഊര്‍ജ്ജം ഉള്‍ക്കൊണ്ടു ഒന്നായ് , ഒരുമിച്ചു ,തോളോട് തോള് ചേര്‍ന്ന് ,പാവങ്ങളോട് കരുണയുള്ള കണ്ണുകളോടെ നോക്കിക്കൊണ്ട് ,അഴിമതിക്കും അനീതിക്കും ,ഉദ്യോഗസ്ഥ വൃന്ദ അസമത്വത്തിനും ഭരണ പരമായ അടിച്ചമാര്ത്ത ലുകള്‍ക്കും ഒക്കെ നേര്‍ക്കുനേര് നിയമവ്യവസ്ഥ യില് നിന്നുകൊണ്ട് പോരാടാന് ജാതി മത ഭേതമെന്യേ ,ലിങ്ങ വ്യത്യാസമില്ലാതെ , ഒരു കുടുംബമായി നമുക്ക് people party യില് അനിനിരന്നുകൊണ്ട് ഒന്നിക്കാം .\nനമ്മള് ജയിപ്പിച്ചുവിട്ട MLA മാര് , MP മാര് , നമ്മുടെ മുന്‍പില് വെച്ച് ഒരു നാണവും ഉളുപ്പും ഇല്ലാതെ , കുതിരകച്ചവടവും പെണ്ണ് കൂട്ടികൊടുപ്പും നടത്തുമ്പോള് , നമ്മള് ലജ്ജിതരാവുന്നു . പാടില്ല തളരരുത് , തല താഴ്ത്തരുത് , വീറോടെ ഉശിരോടെ ഈ കുതിരകച്ചവടത്തെ നമ്മള് ചോദ്യം ചെയ്യണം .കരിങ്കല്ലിന്റെ മനസ്സും , തിളക്കുന്ന മനസ്സും പുതിയ തലമുറയോടുള്ള ബഹുമാനവും അതിലുണ്ടായിരിക്കണം . അഴിമതിയുടെ വ്യഭിചാര ക്കൂട്ടില് പെട്ട് നമ്മുടെ നാട് നശിക്കുന്നു. ഭാരതമേ …ഞാന് ഖേദിക്കുന്നു. വരും തലമുറയെ എങ്കിലും രക്ഷിക്കാന് നീ ശക്തി തരൂ….\nമൌലിക അവകാശ ലങ്ഖനം വഴി ജനാതിപത്യത്ത്തിന്റെ അടിവേര് അരുത്തുകൊണ്ട് കിരാതശ ക്തികള് വിഹരിക്കുന്നു. ഉണരൂ ഭാരതമേ…. അതെ നമുക്ക് ഉണരുവാന് സമയമായി. ഭാരത മക്കളെ…ആണ് പെന് വ്യത്യാസമില്ലാതെ , ജാതി വ്യത്യാസമില്ലാതെ , ഉണരൂ. ഉറക്കം വെടിയൂ.


5G സംവിധാനത്തോട് കൂടിയ വണ്‍പ്ലസ്72019-ല് വിപണിയിലെത്തും | OnePlus7is likely to launch in 2019 with 5G networking capability - Malayalam Gizbot\n5G സംവിധാനത്തോട് കൂടിയ വണ്‍പ്ലസ്72019-ല് വിപണിയിലെത്തും\n| Published: Wednesday, October 24, 2018, 14:00 [IST]\nഈ മാസം 29ന് വണ്‍പ്ലസ് 6T വിപണിയിലിറക്കാനുള്ള അവസാനവട്ട തയ്യാറെടുപ്പിലാണ് വണ്‍പ്ലസ്. കമ്പനിയുടെ ഏറ്റവും വില കൂടിയതും സാങ്കേതിക സൗകര്യങ്ങള് ഉള്ളതുമായ ഫോണ് ആയിരിക്കുമിത്. ഇതിനിടെ 5G സംവിധാനത്തോട് കൂടിയ സ്മാര്‍ട്ട്‌ഫോണ് 2019-ല് പുറത്തിറക്കുമെന്ന് വണ്‍പ്ലസ് സഹസ്ഥാപകന് കാള് പെയ് ഹോംഗ്‌കോങില് പ്രഖ്യാപിച്ചു.\n5G സാങ്കേതികവിദ്യ വികസിപ്പിക്കുന്നതിനായി വണ്‍പ്ലസ് ക്വാല്‍കോമുമായി സഹകരിച്ച് പ്രവര്‍ത്തിക്കുകയാണ്. 2018 ഓഗസ്റ്റില് ഇത് പരീക്ഷിക്കുകയും ചെയ്തു. പുതിയ ഫോണിന്റെ പേര് കാള് പെയ് വെളിപ്പെടുത്തിയിട്ടില്ല. എന്നാല് കമ്പനി ഫോണുകള്‍ക്ക് പേരുനല്‍കുന്ന രീതി പരിശോധിച്ചാല് പുതിയ ഫോണ് വണ്‍പ്ലസ്7ആകാനാണ് സാധ്യത. 5G സവിശേഷതയുള്ള ആദ്യ വണ്‍പ്ലസ് സ്മാര്‍ട്ട്‌ഫോണ് ആയിരിക്കുമിത്.\nസ്‌നാപ്ഡ്രാഗണ് X50 5G മോഡം, QTM052 mm വേവ് ആന്റിന എന്നിവ ഉപയോഗിച്ചായിരിക്കും 5G നല്‍കുന്നത്. ക്വാല്‍കോം സ്‌നാപ്ഡ്രാഗണ് 855 SoC-യില് ഫോണ് പ്രവര്‍ത്തിക്കുക.\nഷവോമി, HMD ഗ്ലോബല്, സോണി, HTC, LG, മോട്ടോറോള, വിവോ, ഓപ്പോ എന്നിവയും 5G സ്മാര്‍ട്ട്‌ഫോണ് പുറത്തിറക്കുമെന്ന് വ്യക്തമാക്കിയിട്ടുണ്ട്. ഇവയിലെല്ലാം സ്‌നാപ്ഡ്രാഗണ് 855 SoC ഉപയോഗിക്കാനാണ് സാധ്യത. 5G നെറ്റ് വര്‍ക്ക് സാധ്യമാകുന്നതോടെ 4K മുഴുനീള സിനിമ, ഗെയിമുകളായ PUBG, ഫോര്‍ട്ട്‌നൈറ്റ് മുതലായവ ഒരു മിനിറ്റില് താഴെ സമയം കൊണ്ട് ഡൗണ്‍ലോഡ് ചെയ്യാന് കഴിയും. ഒരു തടസ്സവുമില്ലാതെ 2K, 4K വീഡിയോകള് കാണാനുമാകും.\nമി മിക്‌സ്3ആദ്യ 5G സ്മാര്‍ട്ട്‌ഫോണ്?\nഒക്ടോബര് 25-ന് വിപണിയിലെത്തുന്ന ഷവോമി മി മിക്‌സ്3ആദ്യ 5G സ്മാര്‍ട്ട്‌ഫോണ് ആകുമോയെന്ന് അറിയാനായി കാത്തിരിക്കുകയാണ് സ്മാര്‍ട്ട്‌ഫോണ് ആരാധകര്. 10 GB റാമോട് കൂടിയ ഫോണില് 5G പ്രവതീക്ഷിക്കുന്നവര് ഏറെയാണ്. ക്വാല്‍കോം ഇതുവരെ സ്‌നാപ്ഡ്രാഗണ് 855 SoC പ്രഖ്യാപിച്ചിട്ടില്ല. അതിനാല് മി മിക്‌സ് 3-യിലെ 5G പ്രതീക്ഷ അസ്ഥാനത്താകുമോ എന്ന് സംശയിക്കുന്നവരുണ്ട്. സ്‌നാപ്ഡ്രാഗണ് 845 SoC-യിലാണ് മി മിക്‌സ്3പ്രവര്‍ത്തിക്കുന്നത്. പിന്നീട് 855 SoC പതിപ്പ് കമ്പനി പുറത്തിറക്കുമെന്നും അഭ്യൂഹങ്ങളുണ്ട്.\nOnePlus7is likely to launch in 2019 with 5G networking capability\nStory first published: Wednesday, October 24, 2018, 14:00 [IST]


Monday, August 19, 2019 22:56:44 PM\nYou are here » Home » Breaking News, Top Stories Australia, Top Stories Europe, Top Stories Middleeast, Top Stories UK, Top Stories USA » ഈ ചിത്രത്തില് മൂന്നു പേരുണ്ട്: രണ്ടാമതും അച്ഛനാകുന്ന സന്തോഷം പങ്കുവച്ച് വിനീത് ശ്രീനിവാസന്\nസ്വന്തം ലേഖകന്: വിവാഹിതനും ഒരു ആണ്‍കുഞ്ഞിന്റെ അച്ഛനുമായ വിനീത് തനിക്ക് രണ്ടാമതും ഒരു കുഞ്ഞു ജനിക്കാന് പോവുകയാണെന്ന വിവരം ഇന്‍സ്റ്റാഗ്രാമിലൂടെ വളരെ രസകരമായി പങ്കു വെച്ചിരുന്നു. മൂത്ത മകന്റെ ജന്മദിനത്തിലാണ് വിനീത് ഈ വിവരം പുറത്തു വിട്ടത്.\n‘ഈ ചിത്രത്തില് മൂന്നു പേരുണ്ട്. ‘ ഭാര്യ ദിവ്യ നാരായണനും മകന് വിഹാനും കടലോരത്ത് നില്‍ക്കുന്ന ചിത്രം പങ്കു വെച്ചുകൊണ്ട് വിനീത് കുറിച്ചു. എന്റെ മകന് ഇന്ന് രണ്ടു വയസ്സാവുകയാണ്. അവന്റെ അമ്മ അടുത്ത കുറച്ചു മാസങ്ങള്‍ക്കുള്ളില് പുതിയൊരു കുഞ്ഞിനു കൂടി ജന്മം നല്‍കും. അങ്ങനെ ഈ ചിത്രത്തില് മൂന്നു പേരുണ്ട്..’\nഗായിക ജ്യോത്സ്‌ന രാധാകൃഷ്ണന്, ആര് ജെ മത്തുക്കുട്ടി എന്നിവരടക്കം നിരവധി പേരാണ് വിനീതിന് ആശംസകള് അറിയിച്ചിരിക്കുന്നത്. 2012ലാണ് വിനീതും ദിവ്യയും വിവാഹിതരാകുന്നത്. ഏറെ നാള് നീണ്ടുനിന്ന പ്രണയത്തിനു ശേഷമായിരുന്നു വിവാഹം. 2017ലാണ് ഇരുവര്‍ക്കും ആണ്‍കുഞ്ഞു ജനിക്കുന്നത്.


ബാന്‍ഡ് – എയ്ഡ് • Suprabhaatham\nബാന്‍ഡ് – എയ്ഡ്\nFebruary 24, 2018 | 3:27 am IST\nചെറിയ മുറിവ് ശരീരത്തില് പറ്റിയാല് ഉടന്‍തന്നെ നമ്മളില് പലരും അന്വേഷിക്കുന്നത് ബാന്‍ഡ്- എയ്ഡായിരിക്കും. ഒന്നര രൂപയ്ക്കും രണ്ട് രൂപയ്ക്കും വിപണിയില് സുലഭമായ ബാന്‍ഡ്- എയ്ഡ് കണ്ടുപിടിച്ചതിന്റെ പിന്നിലുമുണ്ട് ശാസ്ത്രകരങ്ങള്. ഏര്‍ലി ഡിക്‌സണ് എന്ന അമേരിക്കന് ശാസ്ത്രജ്ഞന് 1917 ലാണ് ജോസഫൈന് എന്ന യുവതിയെ വിവാഹം കഴിച്ചത്. എന്നാല് അദ്ദേഹത്തിന്റെ ഭാര്യയുടെ ശരീരം എവിടെ തൊട്ടാലും മുറിയുന്ന പ്രകൃതമായിരുന്നു. അടുക്കളയില് നിന്ന് രാത്രി പത്‌നി തിരിച്ചുവരുമ്പോള് കൈയ്യിലും ശരീരത്തിലും ചെറിയ മുറിവുകളുണ്ടായിരിക്കും.\nഭാര്യയുടെ ഈ പ്രകൃതം ആദ്യം ഏര്‍ലി ഡിക്‌സണ്‍സ് അത്ര ഗൗനിച്ചില്ല. എന്നാല് ചില മുറിവുകള് മാരകമായതോടെ ഇതിനെ അതിജീവിക്കാന് ഒരു വഴി കണ്ടെത്താന് അദ്ദേഹം തീരുമാനിച്ചു.\n1920 ല് കോട്ടണ് തുണിയുടെ ചതുര കഷണത്തില് മരുന്ന് ഒട്ടിച്ച് അദ്ദേഹം ആദ്യത്തെ ബാന്‍ഡ്- എയ്ഡ് ലോകത്തിന് സമ്മാനിച്ചു. തുടര്‍ന്ന് പത്‌നിക്ക് മുറിവ് പറ്റുമ്പോഴെല്ലാം ഇത് ഉപയോഗിച്ചു. തുടര്‍ന്ന് അമേരിക്കയിലെ ജോണ്‍സണ് ആന്റ് ജോണ്‍സണ് കമ്പനി ബാന്‍ഡ് എയ്ഡ് മാര്‍ക്കറ്റില് എത്തിച്ചു. രണ്ടര ഇഞ്ച് വീതിയും 18 ഇഞ്ച് നീളവുമുണ്ടായിരുന്നു ഡിക്‌സന്റെ പ്രഥമ ബാന്‍ഡ് എയ്ഡിന്. 1924 ല് യന്ത്രങ്ങള് ഉപയോഗിച്ച് ബാന്‍ഡ് എയ്ഡ് ഉണ്ടാക്കാന് തുടങ്ങിയതോടെ നാം ഇന്ന് കാണുന്ന ചെറിയ ബാന്‍ഡ് എയ്ഡുകള് വിപണിയിലെത്തി.


ചുമര് ചിത്രങ്ങളിലൂടെ ലഹരി വിമുക്ത സന്ദേശം\nHomePALAചുമര് ചിത്രങ്ങളിലൂടെ ലഹരി വിമുക്ത സന്ദേശം\nNews Admin Friday, June 03, 2022\nചുമര് ചിത്രങ്ങളിലൂടെ ലഹരി വിമുക്ത സന്ദേശം നല്‍കി പാലാ സെന്റ തോമസ് കോളേജ് ഓഫ് ടീച്ചര് എഡ്യുക്കേഷനിലെ അദ്ധ്യാപക വിദ്യാര്‍ത്ഥികള്. ഈ അദ്ധ്യാപക വിദ്യാര്‍ത്ഥികള് നേതൃത്വം നല്‍കി ഏറെ ജനശ്രദ്ധയാകര്‍ഷിച്ച 'നിറക്കൂട്ട് 2022' എന്ന പ്രോഗ്രാമിന്റെ അടുത്ത ഘട്ടം എന്ന നിലയിലാണ് ഈ പരിപാടി സംഘടിപ്പിച്ചത്.\nവിദ്യാലയങ്ങളുടെ ചുമരുകള് വര്‍ണ്ണാഭമാക്കി സര്‍ഗ്ഗാത്മകമായ കരുത്ത് പ്രകടമാക്കിയ ഈ അദ്ധ്യാപക വിദ്യാര്‍ത്ഥികള് ഇപ്പോള് സാമൂഹിക നവോത്ഥാനമാണ് ഉന്നം വയ്ക്കുന്നത്. പാലാ മുന്‍സിപ്പല് കൗണ്‍സിലര് ശ്രീമതി ബി.ജി. ജോജോ ഉദ്ഘാടനം നിര്‍വ്വഹിച്ചു. ചുവര് ചിത്ര രചന ഉദ്ഘാടനം കോട്ടയം അസിസ്റ്റന്റ് എക്‌സൈസ് കമ്മീഷണര്, വിമുക്തി മിഷന്, സോജന് സെബാസ്റ്റ്യന് നിര്‍വ്വഹിച്ചു.\nഎക്‌സൈസ് പാലാ റേഞ്ച് ഓഫീസ് എക്‌സൈസ് ഇന്‍സ്‌പെക്ടര് ജി.കൃഷ്ണകുമാര്, ഡോ.അലക്‌സ് ജോര്‍ജ്ജ് ( സെന്റ് തോമസ് കോളേജ് ഓഫ് ടീച്ചര് എഡ്യുക്കേഷന്,പാലാ )സോജോ ജോണ് (ജനറല് കോര്‍ഡിനേറ്റര്), ലക്ഷ്മി എ.സ്. (സ്റ്റുഡന്റെ കോര്‍ഡിനേറ്റര്), ഭാനുപ്രിയ. ആര്, റെയ്‌ന മാര്‍ട്ടിന്, ജയിംസ് മാത്വു, ഹരികൃഷ്ണന്. വി എന്നിവര് പരിപാടിക്ക് നേതൃത്വം നല്‍കി.


പരിഹാസവും ഒറ്റപ്പെടുത്തലും താങ്ങാനാവാതെ പലവട്ടം സ്‌കൂള് മാറിയ പെണ്‍കുട്ടി; ഒടുവില് എത്തിപ്പെട്ടത് – East Coast Daily Malayalam\n‘റോഡ് നിര്‍മാണം നിര്‍ത്തില്ല, അതിര്‍ത്തിയിലെ സൈന്യത്തെ ചൈന പിന്‍വലിച്ചെങ്കില് മാത്രമെ ഇന്ത്യയും സൈന്യത്തെ പിന്‍വലിക്കു’; സൈനികതല ചര്‍ച്ചയില് നിലപാടില് ഉറച്ച് ഇന്ത്യ\nജൂണ് 8 മുതല് ആരാധനാലായങ്ങള് തുറന്നാല് എത്രപേര് സന്ദര്‍ശിക്കും? സര്‍വേ ഫലം പുറത്ത് ന്യൂഡല്‍ഹി • ജൂൺ 8 മുതൽ ആരാധനാലയങ്ങള് തുറന്നുകഴിഞ്ഞാല് ആരാധനാലങ്ങള് സന്ദര്‍ശിക്കില്ലെന്ന് രാജ്യത്തെ 57 ശതമാനം പേര് അഭിപ്രായപ്പെടുന്നതായി സര്‍വേ ഫലം. ജൂൺ 8 മുതൽ രാജ്യത്ത് ‘അൺലോക്ക് -1’ ആരംഭിക്കുമെന്ന് കേന്ദ്രം അറിയിച്ചിരുന്നു. മാർച്ച് 25 ന് പ്രാബല്യത്തിൽ വന്ന ലോക്ക്ഡൗണ് ഘട്ടം ഘട്ടമായി ഇളവു ചെയ്യുന്നതിന്റെ ഭാഗമായി ഷോപ്പിംഗ് മാളുകൾ, റെസ്റ്റോറന്റുകൾ, ആരാധനാലയങ്ങള് എന്നിവയുള്‍പ്പടെ തുറക്കുമെന്ന് കേന്ദ്രം വ്യക്തമാക്കിയിരുന്നു. രാജ്യങ്ങളിൽ ഏറ്റവും കൂടുതൽ കോവിഡ് ബാധിതമായ പ്രദേശങ്ങളില് ജൂൺ 30 വരെ കർശന നിയന്ത്രണങ്ങൾ നിലനിൽക്കും. ലോക്ക്ഡൗണ് ഇളവുകള് നിലവില് വരുമ്പോള് വിവിധ പൊതു ഇടങ്ങൾ സന്ദർശിക്കാനുള്ള ആളുകളുടെ സന്നദ്ധത പരിശോധിക്കാന് കമ്മ്യൂണിറ്റി സോഷ്യൽ മീഡിയ പ്ലാറ്റ്‌ഫോമായ ലോക്കൽ സർക്കിൾസ് നടത്തിയ സർവേ നടത്തിയിരുന്നു. ഇതിലെ നാല് ചോദ്യങ്ങള്‍ക്ക് 32,000 പ്രതികരണങ്ങൾ ലഭിച്ചു. തുറന്നുകഴിഞ്ഞാൽ ആരാധനാലയങ്ങൾ സന്ദർശിക്കുമോയെന്ന ചോദ്യത്തിന് 8,681 പേർ മറുപടി നൽകി. 57 ശതമാനം പേർ അടുത്ത 30 ദിവസത്തേക്ക് ഇത്തരം സ്ഥലങ്ങൾ സന്ദർശിക്കുന്നതിൽ നിന്ന് വിട്ടുനിൽക്കുമെന്ന് അഭിപ്രായപ്പെട്ടു. സാമൂഹ്യ അകലം പാലിക്കുന്നത്തിലൂടെ അണുബാധ ഒഴിവാക്കാന് കഴിഞ്ഞേക്കാമെന്നാണ് ഇവര് അഭിപ്രായപ്പെടുന്നത്. 32 ശതമാനം പേർ ഈ സ്ഥലങ്ങളിലേക്ക് പോകുമെന്ന് പറഞ്ഞപ്പോൾ 11 ശതമാനം പേർക്ക് ഇതേക്കുറിച്ച് ഉറപ്പില്ലെന്നും അഭിപ്രായപ്പെട്ടു. ഹോട്ടലുകൾ സന്ദർശിക്കുമോയെന്ന ചോദ്യത്തിന് 8, 616 പേർ മറുപടി നൽകി. ഇതില് 10 ശതമാനം പേർ ഹോട്ടലുകള് സന്ദര്‍ശിക്കുമെന്ന് അഭിപ്രായപ്പെട്ടപ്പോള് 81 ശതമാനം പേരും ഒരു മാസത്തേക്ക് ഒരു ഹോട്ടലും സന്ദർശിക്കില്ലെന്ന് അഭിപ്രായപ്പെട്ടു. 8,459 ആളുകളിൽ 74 ശതമാനം പേരും അണുബാധയുണ്ടാകുമെന്ന ഭയം കാരണം, തുറന്നാല് പോലും അടുത്ത ഒരു മാസത്തേക്ക് നഗരത്തിലെ തങ്ങളുടെ പ്രിയപ്പെട്ട റെസ്റ്റോറന്റുകള് സന്ദർശിക്കില്ലെന്ന് അഭിപ്രായപ്പെട്ടു. മാളുകൾ വീണ്ടും തുറക്കുമ്പോൾ സന്ദർശിക്കുമോയെന്ന ചോദ്യത്തിന്, 8,354 പേരിൽ 70 ശതമാനം പേരും നെഗറ്റീവ് മറുപടി നൽകിയപ്പോൾ 21 ശതമാനം പേർ പോയി നോക്കാമെന്ന് അഭിപ്രായപ്പെട്ടു പറഞ്ഞു. ഒൻപത് ശതമാനം പേർക്ക് ഇതിനെക്കുറിച്ച് ഉറപ്പില്ലായിരുന്നു. കേന്ദ്ര ആരോഗ്യ മന്ത്രാലയം പുറത്തിറക്കിയ പുതിയ മാർഗ്ഗനിർദ്ദേശങ്ങൾ അനുസരിച്ച് മാളുകളിലെ ഗെയിമിംഗ് ആർക്കേഡുകൾ, കളിസ്ഥലങ്ങൾ, സിനിമാ ഹാളുകൾ എന്നിവ അടച്ചിരിക്കും. ജൂണ് എട്ടുമുതല് പൊതു ഇടങ്ങള് തുറന്ന് കഴിഞ്ഞാലും, കൊറോണ വൈറസ് ഭീതി മൂലം, തങ്ങളുടെയും കുടുംബാംഗങ്ങളുടെയും സുരക്ഷയെക്കരുതി ഭൂരിപക്ഷവും വീടുകളില് തന്നെ കഴിയാന് ആഗ്രഹിക്കുന്നുവെന്നാണ് സര്‍വേ ഫലം സൂചിപ്പിക്കുന്നത്.\nഹെലികോപ്റ്റർ അപകടം : സൈനികർ മരിച്ചു\nപരിഹാസവും ഒറ്റപ്പെടുത്തലും താങ്ങാനാവാതെ പലവട്ടം സ്‌കൂള് മാറിയ പെണ്‍കുട്ടി; ഒടുവില് എത്തിപ്പെട്ടത്\nApr 26, 2019, 03:14 pm IST\nപരിഹാസവും ഒറ്റപ്പെടുത്തലും താങ്ങാനാവാതെ ഹൈസ്‌കൂള് എത്തുന്നതിന് മുമ്പുതന്നെ പലവട്ടം സ്‌കൂള് മാറേണ്ടിവന്ന ഒരു പെണ്‍കുട്ടിയാണ് വിന്നി ഹാര്‍ലോ. അവളുടെ തൊലിയിലെ വ്യത്യാസങ്ങളാണ് അവളെ സ്‌കൂള് മാറാനും ആത്മഹത്യയെക്കുറിച്ചും ചിന്തിച്ചത്. ഒടുവില് അവള് ജീവിതത്തിലേക്ക് തിരിച്ചു വന്നു. 1994 ജൂലായ് 27-നാണ് വിന്നിയുടെ ജനനം. വിന്നിയുടെ നാലാം വയസ്സിലാണ് അവളുടെ തൊലിയില് ചില വ്യത്യാസങ്ങള് കണ്ടുതുടങ്ങിയത്. ‘വിറ്റിലിഗോ’ എന്ന രോഗമാണതെന്നും ഡോക്ടര്‍മാര് കണ്ടെത്തി. തൊലിക്ക് നിറഭേദം സംഭവിക്കുന്ന അവസ്ഥയാണ് ‘വിറ്റിലിഗോ’ അഥവാ ‘വെള്ളപ്പാണ്ട്’.\nSleepy baby 👶🏽💕\nA post shared by ♔Jamaican Canadian♔ (@winnieharlow) on Apr 25, 2019 at 3:46pm PDT\nസ്‌കൂളില് എത്തിയപ്പോള് സഹപാഠികള് വിന്നിയെ കളിയാക്കാന് തുടങ്ങി. അത് വിന്നിയെ ഒരുപാട് വേദനിപ്പിച്ചു. പരിഹാസം താങ്ങാനാവാതെ അവള്‍ക്ക് പലവട്ടം സ്‌കൂളുകള് മാറേണ്ടി വന്നു. ഒടുവില്, ഹൈസ്‌കൂളില് എത്തിയപ്പോള് പഠനംപോലും ഉപേക്ഷിക്കേണ്ടിവന്നു. എന്നാല് അവള് തിരിച്ചു വന്നു. തന്റെ കഴിവുകളെ ഇല്ലാതാക്കാന് ഈ രോഗത്തിന് കഴിയില്ലെന്ന് അവള് തന്നെ അവളെ പഠിപ്പിച്ചു.\nGinger lemon tea with honey.. i haveasore throat 🥴🍯🍋☕ what else can i do to fix this?\nA post shared by ♔Jamaican Canadian♔ (@winnieharlow) on Apr 19, 2019 at 5:07pm PDT\nവിന്നിക്ക് മോഡലിങ് ഇഷ്ടമായിരുന്നു. അങ്ങനെ അവള് മോഡലിങ് രംഗത്തേക്ക് കടന്നു. ഇന്‍സ്റ്റഗ്രാമില് ഒരു മോഡലായി വിന്നി തന്റെ പുതിയ ജീവിതം ആരംഭിച്ചു. ആ മേഖലയിലെ വിന്നിയുടെ പ്രാവീണ്യം യാദൃച്ഛികമായി ‘ടൈറ’ എന്ന ബാങ്ക് കാണാനിടയായി. അവരാകട്ടെ ‘അമേരിക്കാസ് നെക്സ്റ്റ് ടോപ്പ് മോഡല്’ എന്ന പരിപാടിയുടെ പ്രായോജകരായിരുന്നു. അവര് ആ ഷോയിലേക്ക് വിന്നിയെ ക്ഷണിച്ചു. അങ്ങനെ വിന്നി അതിലെ ഒരു മത്സരാര്‍ഥിയായി മാറി. ഫൈനലിലേക്കുള്ള ആദ്യ സെലക്ഷനില് വിന്നി എലിമിനേറ്റ് ചെയ്യപ്പെട്ടു. എന്നാല്, തുടര്‍ന്ന് നടത്തപ്പെട്ട ‘കം ബാക്ക്’ എന്ന സീരീസില് വിന്നി വീണ്ടും ഫൈനലിലേക്ക് തിരഞ്ഞെടുക്കപ്പെട്ടു. വൈകാതെ വിന്നിയെന്ന മോഡല് എല്ലാവരാലും ശ്രദ്ധിക്കപ്പെട്ടു.\nWhen your ‘chella group goes from Four to Fifteen 🚘🚘🚘📲 @Lyft #giftfromlyft\nA post shared by ♔Jamaican Canadian♔ (@winnieharlow) on Apr 15, 2019 at 1:00am PDT\nഎല്ലാവരും നിങ്ങളെ മനസ്സിലാക്കിക്കൊള്ളണമെന്നില്ല. കുഴപ്പമില്ല, എന്നാല് നിങ്ങള് നിങ്ങളെ മനസ്സിലാക്കുന്നു എന്ന് ഉറപ്പുവരുത്തണം. എങ്കില് നിങ്ങള് വിജയിക്കും.”-വിന്നി ഹാര്‍ലോ പറയുന്നു. ഒരുപാട് കഷ്ടപ്പാടുകള് നേരിടേണ്ടി വന്ന വിന്നിക്ക് 2015-ലെ ‘റോള് മോഡല് അവാര്‍ഡ്’ ലഭിച്ചു. 2016-ല് ബി.ബി.സി. തിരഞ്ഞെടുത്ത 100 പ്രമുഖ വനിതകളില് ഒരാള് വിന്നിയായിരുന്നു. വിവിധ മ്യൂസിക് ആല്‍ബങ്ങളില് വിന്നി അഭിനയിച്ചു. 2017-ല് ‘എഡിറ്റേഴ്‌സ് അവാര്‍ഡ്’ വിന്നിയെ തേടിയെത്തുകയും ചെയ്തു. ഏവര്‍ക്കും മാതൃകയാക്കാം ഈ പെണ്‍കുട്ടിയെ.\nFestival Season; proceed with caution ⚠⚠ @ugg #ugglife\nA post shared by ♔Jamaican Canadian♔ (@winnieharlow) on Apr 12, 2019 at 10:46am PDT\nConfessions Part 2: my First Kiss was my elementary school crush Cheyron. Girls vs Boys freeze tag. I tackled him to the ground, kissed him and ran away. I guess i didn’t have to run tho, cause i froze him 😂🥶 freeze tag after all! Our moms took us toaShirley Caesar gospel concert so he was also my first date.. he bought meapopsicle &ahot dog.. big spender! 🥰🤣\nA post shared by ♔Jamaican Canadian♔ (@winnieharlow) on Apr 5, 2019 at 9:58am PDT\nത്രിപുര മുഖ്യമന്ത്രി ബിപ്ലബ് കുമാറിനെതിരെ ഗാര്‍ഹിക പീഡന പരാതിയുമായി ഭാര്യ\nഉദ്യോഗസ്ഥര്‍ക്ക് ഉറക്കഗുളിക ചേര്‍ത്ത ചായ നല്‍കി തടവുചാടാന് ശ്രമം\nJun 6, 2020, 09:05 pm IST\nJun 6, 2020, 08:51 pm IST


റഷ്യയിലെ സര്‍വകലാശാലയില് വെടിവെപ്പ്; എട്ട് പേര് കൊല്ലപ്പെട്ടു | Padayali\nSeptember 20 23:25 2021 by Vadakkan\tPrint This Article\nമോസ്‌കോ: റഷ്യന് യൂണിവേഴ്സിറ്റി ക്യാമ്ബസില് നടന്ന വെടിവയ്പ്പില് എട്ട് പേര് കൊല്ലപ്പെട്ടു. നിരവധി പേര്‍ക്ക് പരിക്കേറ്റു. ഈ വര്‍ഷം വിദ്യാഭ്യാസ സ്ഥാപനങ്ങളില് നടക്കുന്ന രണ്ടാമത്തെ വലിയ വെടിവയ്പ്പാണിതെന്ന് അധികൃതര് അറിയിച്ചു. വിദ്യാര്‍ത്ഥിയാണ് വെടിയുതിര്‍ത്തതെന്നാണ് റിപ്പോര്‍ട്ട്. പ്രതിയെ പൊലീസ് കസ്റ്റഡിയില് എടുത്തെന്നും ചോദ്യം ചെയ്തുവരികയാണെന്നും റിപ്പോര്‍ട്ടുകളില് വ്യക്തമാക്കുന്നു.\nരാവിലെ 11 മണിയോടെയാണ് പതിനെട്ടുകാരനായ വിദ്യാര്‍ത്ഥി സ്വന്തം സഹപാഠികള്‍ക്ക് നേരെ വെടിയുതിര്‍ത്തത്. ആറോളം പേര്‍ക്ക് പരിക്കേറ്റതായാണ് വിവരം. വെടിവയ്ക്കുന്ന സമയത്ത് 60ഓളം വിദ്യാര്‍ത്ഥികളാണ് ക്ലാസ് മുറിയില് ഉണ്ടായിരുന്നത്. വെടിവെപ്പിനിടെ പരിക്കേറ്റവരും രക്ഷപ്പെടാന് ശ്രമിക്കുന്നതിനിടെയിലും പരിക്കേറ്റവരുമുണ്ടെന്ന് പ്രാദേശിക ആരോഗ്യ മന്ത്രാലയം അറിയിച്ചു.\nവെടിവെച്ചയാള് സര്‍വകലാശാലയിലെ വിദ്യാര്‍ത്ഥിയാണെന്ന് തിരിച്ചറിഞ്ഞതായി റഷ്യയുടെ അന്വേഷണ സമിതി അറിയിച്ചു.\nഅതേ സമയം, ആക്രമണത്തില് ഇന്ത്യന് വിദ്യാര്‍ത്ഥികള്‍ക്ക് ആര്‍ക്ക് തന്നെ അപകടം സംഭവിച്ചിട്ടില്ലെന്ന് റഷ്യയിലെ ഇന്ത്യന് എംബസി അധികൃതര് അറിയിച്ചു. നിരവധി ഇന്ത്യന് വിദ്യാര്‍ത്ഥികളാണ് സര്‍വ്വകലാശാലയില് പഠിക്കുന്നത്. റഷ്യയിലെ പെം സ്റ്റേറ്റ് യൂണിവേഴ്സിറ്റിയില് നടന്ന ഭീകരമായ ആക്രമണത്തിന്റെ ഞെട്ടലിലാണ്.\nസംസ്ഥാനത്ത് കോവിഡ് കുതിക്കുന്നു: ഇന്ന് 4351 പേര്‍ക്ക് രോഗബാധ 0\nക്രിസ്ത്യന് പള്ളിയെന്നാരോപിച്ച് സിനിമാ സെറ്റ് ഹിന്ദുത്വ തീവ്രവാദികള് പൊളിച്ചുമാറ്റി 0


ദിവസവും ഒരു നേരം തെെര് കഴിക്കൂ;ഗുണങ്ങൾ പലതാണ് | Eat curd daily to lose weight and getaflat belly\nശരീരത്തില് ജലാംശത്തിന്റെ അളവ് കൂട്ടാന് ദിവസവും ഒരു ബൗള് തെെര് കഴിക്കാം. തെെരില് വിറ്റാമിന് ബി 12, പൊട്ടാസ്യം എന്നിവ ധാരാളം അടങ്ങിയിട്ടുള്ളത് കൊണ്ട് തന്നെ മലബന്ധം അകറ്റാനും ഉപാപചയപ്രവർത്തനം മെച്ചപ്പെടുത്താനും സഹായിക്കുന്നു.\nTrivandrum, First Published Jul 28, 2021, 3:06 PM IST\nദിവസവും ഉച്ചഭക്ഷണത്തിനൊപ്പമോ അല്ലാതെയോ അല്‍പം തെെര് കഴിക്കണമെന്ന് ഡോക്ടർമാർ പറയുന്നുണ്ട്. ട്രീപ്റ്റോപന് എന്ന അമിനോ ആസിഡ് തെെരില് ധാരാളമായി അടങ്ങിയിരിക്കുന്നു. അത് കൊണ്ട് തന്നെ മനസിനും ശരീരത്തിനും കൂടുതല് ഉന്മേഷം നല്‍കുന്നു.\nദഹനത്തെ ഏറ്റവും കൂടുതല് സഹായിക്കുന്ന വസ്തുവാണ് തൈര്. തൈരിലെ പ്രോബയോട്ടിക് ഗുണങ്ങളാണ് ദഹനവ്യവസ്ഥയെ സഹായിക്കുന്നത്. തൈരിൽ കാൽസ്യം ധാരാളമായി അടങ്ങിയിട്ടുണ്ട്. ആരോഗ്യകരമായ തലത്തിൽ ബി‌എം‌ഐ നിലനിർത്തുന്നതിൽ കാൽസ്യം ഒരു പ്രധാന പങ്ക് വഹിക്കുന്നുണ്ട്.\nഭാരം ആരോഗ്യകരമായി നിലനിർത്തുന്നതിന് തെെരിലെ പോഷകങ്ങൾ സഹായിക്കുമെന്ന് പഠനങ്ങൾ പറയുന്നു. പ്രതിരോധശേഷി വര്‍ധിപ്പിക്കാനും ഹൃദ്രോഗങ്ങള് അകറ്റാനും തെെര് കഴിക്കുന്നത് ഗുണം ചെയ്യും. ശരീരത്തില് ജലാംശത്തിന്റെ അളവ് കൂട്ടാന് ദിവസവും ഒരു ബൗള് തെെര് കഴിക്കാം.\nതെെരില് വിറ്റാമിന് ബി 12, പൊട്ടാസ്യം എന്നിവ ധാരാളം അടങ്ങിയിട്ടുള്ളത് കൊണ്ട് തന്നെ മലബന്ധം അകറ്റാനും ഉപാപചയപ്രവർത്തനം മെച്ചപ്പെടുത്താനും സഹായിക്കുന്നു. തെെര് അമിതവും അനാവശ്യവുമായ കൊഴുപ്പ് ഒഴിവാക്കാനും എൽഡിഎൽ കൊളസ്ട്രോൾ കുറയ്ക്കാനും ഫലപ്രദമാണ്.\nLast Updated Jul 28, 2021, 3:35 PM IST


കൊല്ലം ജില്ലയില് എച്ച് വണ് എന് വണ് പടരുന്നു; ഒരാഴ്ചയ്ക്കിടയില് മരിച്ചത് രണ്ട് കുട്ടികള്, അമ്പത് പേര് നിരീക്ഷണത്തില് - BIGNEWSLIVE | Latest Malayalam News\nകൊല്ലം: കൊല്ലത്ത് എച്ച് വണ് എന് വണ് പനി പടരുന്നു. കഴിഞ്ഞ ഒരാഴ്ചയ്ക്കിടയില് ജില്ലയില് രോഗം ബാധിച്ച് രണ്ട് കുട്ടികളാണ് മരിച്ചത്. എസ്എടി ആശുപത്രിയില് ചികിത്സയിലായിരുന്ന കുട്ടികളാണ് മരിച്ചത്. അതേസമയം ജില്ലയില് അമ്പത് പേര്‍ക്ക് രോഗ ബാധ സംശയിക്കുന്നതായി ആരോഗ്യവകുപ്പ് അറിയിച്ചു. ഇവര് നിരീക്ഷണത്തിലാണ്.\nജില്ലയില് അഞ്ചുപേര്‍ക്ക് എച്ച് വണ് എന് വണ് സ്ഥിരീകരിച്ചിട്ടുണ്ട്. മഴ ശക്തി പ്രാപിച്ചതിനാല് രോഗം പടരാന് സാധ്യതയേറെയാണെന്നാണ് ആരോഗ്യ വകുപ്പ് പറയുന്നത്.\nഎച്ച് വണ് എന് വണ് വായുവിലൂടെ പകരുന്ന രോഗം ആയതിനാല് മുന്‍കരുതല് വേണമെന്നും പനി വന്നാല് സ്വയം ചികിത്സ പാടില്ലെന്നും ആരോഗ്യ വകുപ്പ് മുന്നറിയിപ്പ് നല്‍കിയിട്ടുണ്ട്. രോഗ പ്രതിരോധത്തിന് ആവശ്യമായ ഒസള്‍ട്ടാമിവിര് ഗുളികകള് ആരോഗ്യ വകുപ്പിന്റെ പക്കലുണ്ട്. പ്രതിരോധ പ്രവര്‍ത്തനങ്ങളുടെ ഭാഗമായി മാര്‍ഗ നിര്‍ദ്ദേശങ്ങള് നല്‍കിയിട്ടുണ്ടെന്നും ബോധവല്‍ക്കരണം നടത്തുന്നുണ്ടെന്നും ആരോഗ്യവകുപ്പ് അധികൃതര് അറിയിച്ചു.\nകെഎസ്ആര്‍ടിസിയില് ആറുമണി കഴിഞ്ഞാല് കണ്‍സെഷനില്ലെന്ന് കണ്ടക്ടര്; വിദ്യാര്‍ത്ഥിയെ ബസില് നിന്ന് ഇറക്കി വിട്ടു\nനടി പ്രിയാരാമന് ബിജെപിയിലേയ്ക്ക്; സ്ഥാനമാനങ്ങള് പ്രതീക്ഷിച്ചല്ലെന്ന് താരം


ഫറോക്കില് എല്‍ഡിഎഫ് അവിശ്വാസ പ്രമേയം പാസായി: യുഡിഎഫിനു ഭരണം പോയി - ഇ വാർത്ത | evartha\nകോഴിക്കോട്: ഫറോക്ക് നഗരസഭാ അധ്യക്ഷയ്‌ക്കെതിരെ എല്‍ഡിഎഫ് കൊണ്ടുവന്ന അവിശ്വാസ പ്രമേയം പാസായി. മുസ്ലിം ലീഗിലെ പി റുബീനയ്‌ക്കെതിരെയാണ് എല്‍ഡിഎഫ് അവിശ്വാസം കൊണ്ടുവന്നത്. 38 അംഗ കൗണ്‍സിലില് 22 പേര് പ്രമേയത്തെ അനുകൂലിച്ചു.\nഎല്‍ഡിഎഫിലെ 18 പേര്‍ക്കൊപ്പം രണ്ടു കോണ്‍ഗ്രസ് അംഗങ്ങളും ഒരു ലീഗ് അംഗവും ഒരു സ്വതന്ത്രയും അവിശ്വാസത്തെ അനുകൂലിച്ചു വോട്ട് ചെയ്തു. വോട്ടെടുപ്പില് മറ്റ് യുഡിഎഫ് അംഗങ്ങള് പങ്കെടുത്തില്ല. കോഴിക്കോട് മുസ്ലിം ലീഗിന് ഭരണമുണ്ടായിരുന്ന ഏക നഗരസഭയാണ് ഫറോക്ക്.


സൗദിയില്5ജീവനക്കാരില് കൂടുതലുള്ള സ്ഥാപനങ്ങളെ നിതാഖത്തില് ഉള്‍പ്പെടുത്തുന്നു – malabarinews.com\nസൗദിയില്5ജീവനക്കാരില് കൂടുതലുള്ള സ്ഥാപനങ്ങളെ നിതാഖത്തില് ഉള്‍പ്പെടുത്തുന്നു\nറിയാദ്: സ്വദേശികള്‍ക്ക് കൂടുതല് തൊഴിലവസരങ്ങള് സൃഷ്ടിക്കാനായി സൗദിയില് അഞ്ച് ജീവനക്കാരില് കൂടുതലുള്ള സ്ഥാപനങ്ങളെ നിതാഖത്തില് ഉള്‍പ്പെടുത്തുന്നു. ഇനി മുതല് ഒന്നു മുതല്5വരെ ജീവനക്കാരുള്ള സ്ഥാപനങ്ങളെ ഏറ്റവും ചെറിയ ഗണത്തില് പെടും.\nഒമ്പതും അതില് കുറവും ജീവനക്കാരുള്ള സ്ഥാപനങ്ങളാണ് നിലവിൽ ഏറ്റവും ചെറിയ സ്ഥാപനങ്ങളുടെ ഗണത്തിൽ ഉള്‍പ്പെടുന്നത്. എന്നാൽ ഇനി മുതൽ ഒന്നു മുതല്5വരെ ജീവനക്കാരുള്ള സ്ഥാപനങ്ങളെ ആയിരിക്കും ഏറ്റവും ചെറിയ വിഭാഗത്തില് ഉൾപ്പെടുത്തുക. 10 മുതല് 49 വരെ ജീവനക്കാരുള്ള സ്ഥാപനങ്ങളെ നിതാഖാതില് ചെറിയ വിഭാഗം സ്ഥാനങ്ങളിലാണ് ഉള്‍പ്പെടുത്തിയിരുന്നത്.\nഎന്നാല് ഇനിം 10 നു പകരം6മുതല് 49 ജീവനക്കാര് വരെയുള്ള സ്ഥാപനങ്ങളെ ഈ ഗണത്തില് ഉള്‍പ്പെടുത്താനാണ് മന്ത്രാലയം ലക്ഷ്യമിടുന്നത്. 1.52 ദശലക്ഷം സ്ഥാപനങ്ങളാണ് ഏറ്റവും ചെറിയ വിഭാഗത്തില് ഉൾപ്പെടുന്നത്. സൗദിയിലെ 85 ശതമാനം സ്ഥാപനങ്ങളും ഈ ഗണത്തില്‍പ്പെടുന്നതാണ്. 10 മുതല് 49 വരെ ജീവനക്കാരുള്ള 213347 സ്ഥാപനങ്ങളാണ് സൗദിയിലുള്ളത്.\nഇത് ആകെയുള്ള സ്ഥാപനങ്ങളുടെ 12 ശതമാനം വരും. അഞ്ചിൽ കൂടുതല് ജീവനക്കാരുള്ള സ്ഥാപനങ്ങളെ നിതാഖാത് വ്യവസ്ഥയില് കൊണ്ടു വരുന്നതോടെ സ്വദേശികള്‍ക്കു കൂടുതല് തൊഴിലവസരങ്ങള് സൃഷ്ടിക്കപ്പെടുമെന്നാണ് വിലയിരുത്തൽ.\nഫിറ്റ് ജിദ്ദയുടെ കളിയരങ്ങ് 2017 ഇന്ന്\nbusinesses, nitaqat, rules, small\nPrevious PostPrevious ആഴക്കടലില് കെണിയില്‍പ്പെട്ട മത്സ്യത്തെ രക്ഷിക്കുന്ന ദുബായ് രാജകുമാരന്റെ വീഡിയോ\nNext PostNext താനൂരിന്റെ വികസന സ്വപനങ്ങള്‍ക്ക് 158 കോടി


954. Johnny English Strikes Again (2018) – Sidy'z World Of Cinema…🎬🎥\n954. Johnny English Strikes Again (2018)\nDate: September 30, 2018Author: Siddeeque Hassan0Comments\nഒരു കാലഘട്ടത്തിൽ മിസ്റ്റർ ബീൻ കണ്ടുകൊണ്ടിരുന്നു സമയം കളഞ്ഞതിനു കയ്യും കണക്കും ഇല്ലായിരുന്നു. നമ്മുടെ ഇന്നസെൻസ് നഷ്ടപ്പെടുന്നതാണ് മെച്യുരിറ്റി എന്നൊക്കെ പറയുന്നത് പോലെ പിന്നീട് മിസ്റ്റർ ബീൻ ചിരിപ്പിക്കുന്നത് കുറഞ്ഞു. വല്യ മെച്യുരിറ്റി ഒന്നും ഉണ്ടായിട്ടല്ല, അഭിരുചികൾ മാറുന്നു, മിസ്റ്റർ ബീൻ കാണുന്ന സഹോദരിയെ കളിയാക്കുന്നതിൽ വരെ രസം കണ്ടെത്താൻ തുടങ്ങി.ഒരു ചീപ് ഷോ.. അല്ലാതെന്തു പറയാൻ.. ആ മുഖം മൂടി മാറ്റിയപ്പോളാണ് യഥാർത്ഥ മെച്യുരിറ്റി വന്നത് എന്ന് ഞാൻ വിശ്വസിക്കുന്നു. നമ്മൾ കാണാൻ പോകുന്ന സിനിമ എന്തായിരിക്കും എന്നത് ആദ്യമേ മനസ്സിലാക്കി അതിനനുസരിച്ചു മനസ്സിനെ പാകപ്പെടുത്തി സിനിമ കണ്ടാൽ അത് കൂടുതൽ ആസ്വാദ്യകരമാകും.\nRowan Atkinson Brand Humour നമ്മെ ഒരുപാട് ചിരിപ്പിക്കും. വിർച്വൽ റിയാലിറ്റി സീനുകളൊക്കെ കിടു ആയിരുന്നു.\nSlapstick, Clowning കോമഡികൾ മാത്രമായി സ്‌ക്രീനിൽ വരുമ്പോൾ ഒരു മടുപ്പ് ഉണ്ടാകുന്നുണ്ട്. അടുത്ത സീൻ രസകരമായി വരുമ്പോൾ നമ്മൾ അത് മറക്കും. പക്ഷെ വീണ്ടും ആവർത്തനവിരസത വരുന്നു എന്നത് ഒരു കുറവായി തോന്നി.\nജെയിംസ് ബോണ്ട് ജോണർ സിനിമകളുടെ സ്പൂഫ് എന്ന നിലയിൽ ജോണി ഇംഗ്ലീഷ് സീരീസുകൾ എന്നും ചിരിപ്പിക്കുന്നു. സാമ്പത്തികമായി എല്ലാ സിനിമകളും ലാഭകരം ആയിരുന്നു. എന്നാൽ മൂന്നാമത്തെ സിനിമയിലേക്ക് എത്തുമ്പോൾ ക്രിയേറ്റിവിറ്റി കുറഞ്ഞു എന്നൊരു പരാതി പറഞ്ഞാൽ അത് സമ്മതിച്ചു തരേണ്ടി വരും.\nഇത്തവണ ബ്രിട്ടീഷ് സർക്കാരിന് മേലെ സൈബർ ആക്രമണം ആണ് ഉണ്ടാകുന്നത്. അധ്യാപകനായി അണ്ടർ കവറിൽ കഴിയുന്ന ജോണിയെ MI7 വിളിപ്പിക്കുന്നു. അതിനെക്കുറിച്ചു അന്വേഷിക്കാനായി പഴയ സൈഡ് കിക്കിനെ കൂടി കൂട്ടി ഇംഗ്ലീഷ് ഇറങ്ങുന്നു. പതിവ് പോലെ ഒരു റഷ്യൻ ചാരസുന്ദരിയുടെ അടുത്തേക്ക് ജോണി എത്തണമല്ലോ..\nയഥാർത്ഥത്തിൽ ബോണ്ട് ഗേൾ ആയിരുന്ന ഓൾഗ കുറിലെങ്കോ ഇതിൽ പണ്ട് അവതരിപ്പിച്ച റോളിന്റെ സ്പൂഫ് അഭിനയിക്കുന്നു. ജോണിയും ഓഫെലിയയും ആയുള്ള കോമ്പിനേഷൻ സീനിൽ അത്യാവശ്യം ചിരിക്കാനുള്ള വകയൊക്കെയുണ്ട്. ബെൻ മില്ലർ നമ്മെ ചിരിപ്പിക്കാനായി എടുത്ത പരിശ്രമങ്ങൾ കണ്ടാൽ സത്യത്തിൽ സഹതാപം തോന്നും.\nഈ സിനിമയിലെ വില്ലനെ കാണുമ്പോൾ ജെയിംസ് ബോണ്ട് സിനിമകളിൽ ഇതിലും മണ്ടനായ വില്ലന്മാരൊക്കെ ഉണ്ടായിരുന്നു എന്ന് ഓർമ വരും. ഒരു ടിപ്പിക്കൽ വില്ലനെ ഇതിലും നന്നായി കളിയാക്കാൻ പറ്റില്ല. ക്ലൈമാക്സ് സീനൊക്കെ ചിരിപ്പിക്കുന്നുണ്ട്.\nഈ വിഭാഗം സിനിമകൾ ഇഷ്ടപ്പെടുന്നവർക്ക് ഒന്നരമണിക്കൂർ ആസ്വദിച്ചു കാണാനുള്ള വകുപ്പൊക്കെ സിനിമയിലുണ്ട്. സത്യത്തിൽ ഇനിയും ഈ സീരീസ് മുന്നോട്ടു കൊണ്ട് പോകരുത് എന്നാണ് എന്റെ ആഗ്രഹം. അവർക്ക് തരാനുള്ള മാക്സിമം തന്നു കഴിഞ്ഞു. ഈ മൂന്നാം ഭാഗം തന്നെ ഇടയ്ക്കിടെ കൂപ്പുകുത്തുന്നുണ്ട്. So, I Hope… Its the last.. Please…\nPrevious Previous post: 953. Sui Dhaaga : Made In India (2018)\nNext Next post: 955. Small Foot(2018)


ഗവാസ്‌കറിന് പിന്തുണയുമായി പോലീസ് അസോസിയേഷന്... എഡിജിപിക്കെതിരെ പരാതി, നടപടിയെടുക്കുമെന്ന് പിണറായി!! | police association will help police driver gawaskar sent letter to cm - Malayalam Oneindia\n32 min ago 'ഇന്ത്യയിൽ മുസ്ലിങ്ങളെ കൂട്ടക്കൊല ചെയ്യുന്നു', ദില്ലി കലാപത്തിൽ ആഞ്ഞടിച്ച് തുർക്കി പ്രസിഡന്റ്\nPublished: June 15 2018, 18:46 [IST]\nതിരുവനന്തപുരം: എഡിജിപി സുദേഷ് കുമാറിന്റെ മകള് പോലീസ് ഡ്രൈവര് ഗവാസ്‌കറിനെ മര്‍ദിച്ച സംഭവത്തില് പ്രതിഷേധം കത്തുന്നു. പോലീസ് അസോസിയേഷന് സംഭവത്തില് ഇടപെട്ടിട്ടുണ്ട്. ശക്തമായ നടപടി ആവശ്യമാണെന്ന് ഇവര് മുഖ്യമന്ത്രിയോട് ആവശ്യപ്പെട്ടിട്ടുണ്ട്. അതേസമയം ഗാവസ്‌കറിന്റെ ഭാര്യ മുഖ്യമന്ത്രി പിണറായി വിജയന് പരാതി നല്‍കിയിട്ടുണ്ട്. സംഭവത്തില് കടുത്ത നടപടിയുണ്ടാവുമെന്ന് മുഖ്യമന്ത്രി ഉറപ്പ് നല്‍കിയിട്ടുണ്ട്. എഡിജിപി കടുത്ത അധികാര ദുര്‍വിനിയോഗം നടത്തിയെന്നാണ് അസോസിയേഷന് ആരോപിക്കുന്നത്.\nനേരത്തെ എഡിജിപിയുടെ വീട്ടിലെ പട്ടിക്ക് മീന് വറക്കുന്നത് പോലും എസ്എപി ക്യാംപില് ആണെന്ന ആരോപണവും ഉയര്‍ന്നിരുന്നു. ജൂനിയറായ പോലീസുകാര്‍ക്ക് ഉന്നത ഉദ്യോഗസ്ഥരുടെ വീട്ടില് ദാസ്യവേല ചെയ്യേണ്ട ഗതികേടാണ് ഉള്ളതെന്ന് റിപ്പോര്‍ട്ടുകള് സൂചിപ്പിക്കുന്നു. ദീര്‍ഘനാളായി പരാതിയുണ്ടെങ്കിലും ഇത് വരെ ഈ വിഷയത്തില് ആരും ഇടപെട്ടിരുന്നില്ല. അതേസമയം ജൂനിയര് ഉദ്യോഗസ്ഥരോട് അപമര്യാദയായി പെരുമാറുന്നത് സ്ഥിരം സംഭവം ആണെന്നാണ് പലരും പറയുന്നത്.\nഗവാസ്‌കറിന്റെ അവസ്ഥ ചൂണ്ടിക്കാണിച്ചാണ് പോലീസ് അസോസിയേഷന് മുഖ്യമന്ത്രിക്ക് കത്തയച്ചിട്ടുള്ളത്. ഗവാസ്‌കറിന് ലഭിക്കേണ്ട നിയമസഹായങ്ങള് ഉറപ്പുവരുത്തണമെന്നും പോലീസ് അസോസിയേഷന് ആവശ്യപ്പെട്ടിട്ടുണ്ട്. അതേസമയം അസോസിയേഷന് ഭാരവാഹികള് ആശുപത്രിയിലെത്തി ഗവാസ്‌കറിനെ കാണുകയും ചെയ്തു. ഇത്തരം കാര്യങ്ങള് പോലീസ് സേനയില് ഒരിക്കലും നടക്കരുതാത്ത സംഭവമാണെന്നും അത് വച്ച്‌പൊറുപ്പിക്കില്ലെന്നും ഭാരവാഹികള് പറഞ്ഞു.\nജൂനിയര് ഉദ്യോഗസ്ഥരെ കൊണ്ട് ദാസ്യപ്പണി എടുപ്പിക്കുന്നുവെന്ന പരാതി ഇത് ആദ്യമായിട്ടല്ല ഉണ്ടാവുന്നത്. മേലുദ്യോഗസ്ഥരും അവരുടെ കുടുംബാംഗങ്ങളും പല തവണ ഈ രീതിയില് ജൂനിയര് ഉദ്യോസ്ഥരോട് പെരുമാറിയിട്ടുണ്ട്. എന്നാല് പരാതികള് പറയാതെ പലരും സ്ഥലം മാറ്റം വാങ്ങി പോവുകയാണ് ചെയ്യാറുള്ളത്. വ്യക്തമായ പരാതികളോ തെളിവുകളോ ഇല്ലാതെ മുന്നോട്ട് പോകാന് സാധിക്കാറില്ല. ഈ ഒരു സാധ്യത ഉന്നത ഉദ്യോസ്ഥര് എപ്പോഴും ഉപയോഗിക്കാരുണ്ടെന്നും പോലീസ് അസോസിയേഷന് ഭാരവാഹികള് പറയുന്നു.\nകടുത്ത മാനസിക പീഡനം നേരിട്ടു\nഗവാസ്‌കറിന്റെ ഭാര്യ സംഭവത്തില് മുഖ്യമന്ത്രിക്ക് പരാതി നല്‍കിയിട്ടുണ്ട്. അദ്ദേഹത്തിന്റെ ഓഫീസിലെത്തിയാണ് പരാതി നല്‍കിയത്. അതേസമയം പരാതിയെ തുടര്‍ന്ന് തെക്കന് മേഖല എഡിജിപി അനില്‍കാന്തിനെ മുഖ്യമന്ത്രി ഓഫീസിലേക്ക് വിളിച്ച് വരുത്തി. അന്വേഷണത്തിന് പ്രത്യേകം ഉദ്യോഗസ്ഥരെയും ചുമതലപ്പെടുത്തിയിട്ടുണ്ട്. തന്റെ ഭര്‍ത്താവിന് കടുത്ത മാനസിക പീഡനാണ് നേരിടേണ്ടി വന്നതെന്ന് ഗവാസ്‌കറുടെ ഭാര്യ രേഷ്മ പറഞ്ഞു. ആശുപത്രി വിട്ടാല് അദ്ദേഹം മുഖ്യമന്ത്രിയെ കാണാനെത്തുമെന്നും രേഷ്മ വ്യക്തമാക്കി.\nഉന്നത പോലീസ് ഉദ്യോസ്ഥരുടെ വീടുകളില് പോലീസുകാരെ അടിമപ്പണിക്ക് നിയോഗിക്കുന്ന സംഭവം ഗുരുതരമാണെന്നാണ് പിണറായിയുടെ വിലയിരുത്തല്. ഉന്നതരുടെ വീട്ടിലെ പോലീസുകാരുടെയും വാഹനങ്ങളുടെയും എണ്ണം എത്രയും വേഗം അറിയിക്കാന് ഡിജിപി ലോക്‌നാഥ് ബെഹ്‌റയ്ക്ക് മുഖ്യമന്ത്രി നിര്‍ദേശം നല്‍കി. അതേസമയം രേഷ്മയോട് സംഭവത്തില് ഉള്‍പ്പെട്ടത് എത്ര വലിയ ഉന്നതനായാലും കര്‍ശന നടപടിയെടുക്കുമെന്ന് പിണറായി ഉറപ്പ് നല്‍കി. ഉദ്യോഗസ്ഥര് കേരളത്തിന്റെ തനിമ മനസിലാക്കി പെരുമാറണമെന്ന് മുഖ്യമന്ത്രി നിര്‍ദേശിച്ചു.\nസിസിടിവി ദൃശ്യങ്ങള് പരിശോധിക്കണം\nമര്‍ദനമേററ ഗവാസ്‌കര് നിരവധി കാര്യങ്ങളാണ് വെളിപ്പെടുത്തിയിരിക്കുന്നത്. സുദേഷ് കുമാര് നിരവധി തവണ തന്റെ കീഴുദ്യോഗസ്ഥരെ ദ്രോഹിച്ചതായി റിപ്പോര്‍ട്ടുണ്ട്. സുദേഷിന്റെ കൂടെ ജോലിക്കായി നിയോഗിച്ചിട്ടുള്ള പോലീസുകാരെ കൊണ്ട് വീട്ടു ജോലികള് സഹിതം ചെയ്യിക്കുന്നുണ്ടെന്ന് ഗവാസ്‌കര് പറഞ്ഞു വീടു തുടപ്പിക്കുക, വീട്ടുസാധനങ്ങള് വാങ്ങിപ്പിക്കുക, സ്വിമ്മിങ് പൂള് കഴുകുക തുടങ്ങിയ ജോലികള് ജൂനിയര് ഉദ്യോഗസ്ഥരെ കൊണ്ടാണ് ചെയ്യിക്കാറുള്ളത്. അതേസമയം ഇതിനെ എതിര്‍ത്തത് കൊണ്ടാണ് തനിക്കെതിരെ കള്ളക്കേസ് ചുമത്തിയിരിക്കുന്നത്. നേരത്തെ സുദേഷ് കുമാര് ഈ കേസ് ഒതുക്കി തീര്‍ക്കാന് ശ്രമിച്ചിരുന്നു. മകളെ ഉപ്രദവിക്കാന് ശ്രമിച്ച കേസ് നിലനില്‍ക്കില്ല. കനകക്കുന്ന് പരിസരത്ത് സിസിടിവി ക്യാമറകള് ഉണ്ട്. ഇത് പരിശോധിച്ചാല് കാര്യങ്ങള് മനസിലാവുമെന്നും ഗവാസ്‌കര് പറഞ്ഞു.\nപലരും പരാതി പറഞ്ഞു\nസുദേഷിന്റെ കീഴില് ജോലി ചെയ്യാന് ബുദ്ധിമുട്ടാണെന്നും ജോലിയില് നിന്ന് മാറ്റിത്തരണം എന്നൊക്കെ പലരും പേപ്പര് നല്‍കിയിരുന്നു. ഇവരോടൊക്കെ വൈരാഗ്യത്തോടെയാണ് സുദേഷ് പെരുമാറിയിട്ടുള്ളത്. സുദേഷിന്റെ മകള് സ്‌നിക്തയെ കുറിച്ചും ഇതിന് മുമ്പ് പരാതിയുയര്‍ന്നിട്ടുണ്ട്. തനിക്കെതിരെ സമാനമായ പെരുമാറ്റം മുമ്പും ഉണ്ടായിരുന്നു. അതേസമയം ഇപ്പോഴത്തെ പരാതി ഇത്തരത്തിലുള്ള സംഭവം ഇനി ആവര്‍ത്തിക്കാതിരിക്കാനാണെന്ന് ഗവാസ്‌കര് പറഞ്ഞു. അതേസമയം താന് ഇതിന് മുമ്പ് ജോലി ചെയ്തിട്ടുള്ള അഞ്ച് ഉദ്യോഗസ്ഥരും തന്നെ കുറിച്ച് ഒരുപരാതി പോലും ഉന്നയിച്ചിട്ടില്ലെന്ന് ഗാവസ്‌കര് പറഞ്ഞു.\npolice association will help police driver gawaskar sent letter to cm


കശ്മീരില് ഭീകരരുമായുണ്ടായ ഏറ്റുമുട്ടലില് വീരമൃത്യു വരിച്ച ഉദ്യോഗസ്ഥന്റെ ഭാര്യ സൈന്യത്തില് ചേര്‍ന്നു\nNov 25, 2020, 02:57 am IST\nNov 22, 2020, 01:24 pm IST\nന്യൂഡല്‍ഹി: ജമ്മു കശ്മീരില് ഭീകരരുമായുണ്ടായ ഏറ്റുമുട്ടലില് വീരമൃത്യു വരിച്ച സൈനിക ഉദ്യോഗസ്ഥന്റെ ഭാര്യ സൈന്യത്തില് ചേര്‍ന്നു. മേജര് കൗസ്തുഭ് റാണയുടെ ഭാര്യ കനിക കൗസ്തുഭ് റാണയാണ് ഇന്ത്യന് സൈന്യത്തിലേയ്ക്ക് കമ്മീഷന് ചെയ്യപ്പെട്ടിരിക്കുന്നത്. ചെന്നൈയിലെ സൈനിക ക്യാമ്പില് നിന്നാണ് കനിക പരിശീലനം പൂര്‍ത്തിയാക്കിയത്.\n‘ഇത് ഒരിക്കലും എളുപ്പമായ ഒരു കാര്യമാണെന്ന് ഞാന് പറയില്ല. മുന്‍പ് 100 മീറ്റര് പോലും ഓടാന് എന്നെക്കൊണ്ട് സാധിക്കുമായിരുന്നില്ല. എന്നാല് ഇന്ന് ഞാന് 40 കീലോ മീറ്റര് ദൂരം ഓടുന്നു. അദ്ദേഹത്തിന്റെ ലക്ഷ്യങ്ങളും സ്വപ്‌നങ്ങളും പൂര്‍ത്തീകരിക്കാനാണ് ഞാന് ഇപ്പോള് അദ്ദേഹത്തിന്റെ സ്ഥാനത്ത് എത്തിയിരിക്കുന്നത്. കൗസ്തുഭാണ് എന്റെ പ്രചോദനം. ഇത് അദ്ദേഹത്തിന് ഞാന് നല്‍കുന്ന ആദരമാണ്’. കനിക പറഞ്ഞു.\nരണ്ട് വര്‍ഷം മുന്‍പാണ് 29കാരനായ കൗസ്തുഭ് റാണ വീരമൃത്യു വരിച്ചത്. 2018 ഓഗസ്റ്റില് ബന്ദിപ്പൊരയിലുണ്ടായ ഏറ്റുമുട്ടലില് കൗസ്തുഭ് റാണയുള്‍പ്പെടെ നാല് സൈനികര് വീരമൃത്യു വരിച്ചിരുന്നു. നിയന്ത്രണ രേഖയിലൂടെയുള്ള നുഴഞ്ഞുകയറ്റം തടയുന്നതിനിടെയാണ് കൗസ്തുഭ് റാണ, ഹമീര് സിംഗ്(28), മന്ദീപ് സിംഗ്(26), വിക്രംജീത് സിംഗ്(25) എന്നിവര് വീരമൃത്യു വരിച്ചത്.


നെടുങ്കണ്ടം കസ്റ്റഡിമരണക്കേസ് സിബിഐയ്ക്ക് വിട്ടു;മന്ത്രിസഭാ യോഗത്തിലാണ് തീരുമാനം\nAug 14, 2019, 01:51 pm IST\nനെടുങ്കണ്ടം കസ്റ്റഡിമരണക്കേസ് സിബിഐക്ക് വിടാന് സര്‍ക്കാര് തീരുമാനിച്ചു. ഇന്നുചേര്‍ന്ന മന്ത്രിസഭായോഗമാണ് തീരുമാനമെടുത്തത്. രാജ്കുമാറിനെ കസറ്റഡിയിലെടുത്തതും അസ്വാഭാവിക മരണവും സിബിഐ അന്വേഷിക്കും. കേസില് പൊലീസ് ഉദ്യോഗസ്ഥര് അടക്കം പ്രതികളായ പശ്ചാത്തലത്തിലാണ് കേസ് സിബിഐക്ക് വിടാന് തീരുമാനിച്ചത്.\nരാജ്കുമാറിന്റെ കസ്റ്റഡി കൊലപാതകം സിബിഐ അന്വഷിക്കണമെന്ന് ആവശ്യപ്പെട്ട് മരിച്ച രാജ്കുമാറിന്റെ കുടുംബവും പ്രതിപക്ഷവും രംഗത്തെത്തിയിരുന്നു. ഇക്കാര്യം ആവശ്യപ്പെട്ട് രാജ്കുമാറിന്റെ കുടുംബം കോടതിയെ സമീപിച്ചിട്ടുമുണ്ട്.\nഈ സാഹചര്യത്തില് സംശയം ദുരീകരിക്കാന് കേസ് സിബിഐ അന്വേഷിക്കട്ടെ എന്ന് മന്ത്രിസഭായോഗം തീരുമാനിക്കുകയായിരുന്നു. നേരത്തെ കേസില് പ്രതിയായ എസ്‌ഐ സാബുവിന്റെ ജാമ്യഹര്‍ജി പരിഗണിക്കവെ, കേസ് അന്വേഷണത്തില് പൊലീസിന്റെ ഭാഗത്തുനിന്നും ഗുരുതരമായ വീഴ്ച ഉണ്ടായതായി കോടതി വിമര്‍ശിച്ചിരുന്നു.\nTags: cbirajkumar custody death\nബാലക്കോട്ടിലെ ജയ്ഷ ക്യാമ്പിൽ ബോംബെറിഞ്ഞ അഞ്ച് വ്യോമസേന പൈലറ്റുമാർക്ക് വായു സേന മെഡൽ


തെരഞ്ഞെടുപ്പ് പരാജയം നേതൃത്വത്തിന്റെ വീഴ്ച; വിമര്‍ശിച്ച് ബി. ഗോപാലകൃഷ്ണന് | Election defeat leadership failure; B. Gopalakrishnan\nതെരഞ്ഞെടുപ്പ് പരാജയം നേതൃത്വത്തിന്റെ വീഴ്ച; വിമര്‍ശിച്ച് ബി. ഗോപാലകൃഷ്ണന്\nഗുരുവായൂര് മണ്ഡലത്തിലെ പത്രിക തളളിയതും പരാജയപ്പെട്ടതും നേതാക്കളുടേയോ സ്ഥാനാര്‍ത്ഥിയുടേയോ കുറ്റമല്ല.\n5 Oct 2021 8:34 AM GMT\nകഴിഞ്ഞ നിയമാസഭാ തെരഞ്ഞെടുപ്പില് ബിജെപിയുടെ പരാജയത്തിന് കാരണം സംസ്ഥാന നേതൃത്വമാണെന്ന് വിമര്‍ശനമുന്നയിച്ച് ബിജെപി നേതാവ് അഡ്വ.ബി ഗോപാലകൃഷ്ണന്. കഴിഞ്ഞ തെരഞ്ഞെടുപ്പില് മൂന്ന് മണ്ഡലങ്ങളില് പത്രിക തളളാന് കാരണമായത് സംസ്ഥാന നേതൃത്വത്തിന്റ വീഴ്ച മൂലമാണ് അദ്ദേഹം പറഞ്ഞു.\nകഴിഞ്ഞ തെരഞ്ഞെടുപ്പില് ഗുരുവായൂര് മണ്ഡലത്തിലെ പത്രിക തളളിയതും പരാജയപ്പെട്ടതും നേതാക്കളുടേയോ സ്ഥാനാര്‍ത്ഥിയുടേയോ കുറ്റമല്ല. അതു കൊണ്ട് ഗുരുവായൂരിലെ പ്രവര്‍ത്തകക്കെതിരെ നടപടി എടുത്തിട്ട് കാര്യമില്ലായെന്നും അദ്ദേഹം പറഞ്ഞു.\nമുദ്രവെച്ച കവറിലാണ് സംസ്ഥാന നേതൃത്വത്തിന്റെ ഒപ്പുവച്ച കവര് എത്തിച്ചത്. ഇത് തുറന്നപ്പോഴാണ് ഒപ്പ് ശരിയല്ലെന്ന് അറിഞ്ഞത്. സമയം വൈകിയതുകൊണ്ട് അത് തിരുത്താനും കഴിഞ്ഞില്ല. ഇത് പത്രിക തളളുന്നതിന് കാരണമായെന്നും അദ്ദേഹം കൂട്ടിച്ചേര്‍ത്തു. വീഴ്ച പറ്റിയത് കൊണ്ട് ഗുരുവായൂരിലെ സ്ഥാര്‍ത്ഥിക്കോ നേതാക്കള്‍ക്കെതിരെയോ നടപടി എടുക്കാന് ഉദേശിക്കുന്നില്ല എന്നും അദ്ദേഹം പറഞ്ഞു.


ഒരു പാവം കോട്ടയം അച്ചായന്: 05/2011 - 06/2011\nപോസ്റ്റ് ചെയ്തത് അനില്‍ഫില് (തോമാ) ല് ചൊവ്വാഴ്ച, മേയ് 31, 20110അഭിപ്രായ(ങ്ങള്)\nസാമുദായിക സംഘടനകളുടെ പിന്നാലെ പോയാല് മാത്രമേ സ്‌ഥാനമാനങ്ങള് കിട്ടുകയുള്ളൂവെന്നതു നിര്‍ഭാഗ്യകരമാണെന്നു വി.ഡി.സതീശന് എം.എല്.എ. വോട്ട്‌ബാങ്കിന്റെ പേരില് സാമുദായിക സംഘടനകള് ബ്ലാക്‌മെയില് രാഷ്‌ട്രീയമാണ് കളിക്കുന്നതെന്നും ഏതെങ്കിലുമൊരു സമുദായത്തിന്റെ സഹകരണത്തോടെ സ്‌ഥാനമാനങ്ങളില് കയറിപറ്റിയവര്‍ക്ക് ഇതിനെ എതിര്‍ക്കാനാവില്ലെന്നും കെ.എസ്.യു. ജന്മദിനാഘോഷത്തോടനുബന്ധിച്ച് എറണാകുളത്തു സംഘടിപ്പിച്ച പരിപാടിയില് അദ്ദേഹം പറഞ്ഞു.\nമത-സാമുദായിക സംഘടനകളുടെ ഭീഷണിക്കായി കാത്തുനില്‍ക്കുന്നവരും നേതാക്കളുടെ കൂട്ടത്തിലുണ്ട്. അവര് ഇരിക്കാന് പറയുമ്പോള് കിടക്കുന്നവരാണ് ഈ നേതാക്കള്. സാമുദായിക സംഘടനകളുടെ ഭീഷണിയ്‌ക്കു വഴങ്ങാനായി ദുര്‍ബലമായി നില്‍ക്കുമ്പോഴാണ് ഇതൊക്കെ സംഭവിക്കുന്നത്. ഒരു ജാതി മത ശക്‌തികളുടേയും പിണിയാളായി രാഷ്‌ട്രീയത്തില് പ്രവര്‍ത്തിക്കാന് ആത്മാഭിമാനമുള്ളവര്‍ക്കു സാധിക്കില്ല.\nസമുദായത്തില് പിന്നാക്കം നില്‍ക്കുന്നവരെ ഉദ്ധരിച്ചു മുന്നോട്ടു കൊണ്ടുവരലാണ് സാമുദായിക നേതാക്കളുടെ കടമ. അല്ലാതെ കുറ്റവാളിയാകുന്നവരെ സംരക്ഷിക്കുകയും രാഷ്‌ട്രീയ വിലപേശല് നടത്തലുമല്ല. മതസ്വാതന്ത്ര്യത്തെ സംഘടിതരൂപത്തിലാക്കി അതുവഴി വോട്ട്‌ബാങ്ക് രാഷ്‌ട്രീയം കളിക്കുകയാണ് ഇക്കൂട്ടര് ചെയ്യുന്നത്. കേരളം ആരു ഭരിക്കണമെന്നതു തീരുമാനിക്കുകയും നേതൃത്വത്തിനു മീതെ ഈ തീരുമാനം അടിച്ചേല്‍പ്പിക്കുകയും വോട്ട്‌ബാങ്ക് കാട്ടി വിരട്ടുകയുമാണ് സാമുദായിക ശക്‌തികള് ഇപ്പോള് ചെയ്‌തുകൊണ്ടിരിക്കുന്നത്.\nനേതാക്കള്‍ക്കു ചുറ്റും കറങ്ങുന്ന ഉപഗ്രഹങ്ങള്‍ക്കാണ് ഇപ്പോള് സ്‌ഥാനമാനങ്ങള് ലഭിക്കുന്നത്. ഈ ഉപഗ്രഹങ്ങള് ഖദര് ചുളിയാതെയും വിയര്‍ക്കാതെയും കാര്യം കാണാന് മിടുക്കരാണ്. മുതിര്‍ന്ന നേതാവിന്റെ ദൗര്‍ബല്യങ്ങള് മനസിലാക്കി അവര്‍ക്കു വേണ്ടതു ചെയതുകൊടുത്തു നേതാക്കന്‍മാര്‍ക്ക് ഒഴിവാക്കാന് പറ്റാത്തവരാകുമ്പോള് ഏതെങ്കിലും സാമുദായിക സംഘടനയുടെ ലേബലില് കെട്ടി എഴുന്നെള്ളിക്കുകയാണ് ചെയ്യുന്നത്. ജനങ്ങള് ഇതെല്ലാം കാണുന്നുണ്ടെന്ന് ഇക്കൂട്ടര് ഓര്‍ക്കുന്നതു നന്നായിരിക്കും-സതീശന് പറഞ്ഞു.\n2011, മേയ് 30\nഅധികാരത്തിന്റെ ഇടനാഴികളില് ദല്ലാളന്‍മാര് തിക്കിത്തിരക്കുന്നു\nഭരണം മാറിയതോടെ അധികാരത്തിന്റെ ഇടനാഴികളില് ദല്ലാളന്‍മാര് തിക്കിത്തിരക്കുന്നു. ഉദ്യോഗസ്‌ഥനിയമനങ്ങള് മുതല് അന്തര്‍ദേശീയ കരാറുകള്‍വരെ ശരിപ്പെടുത്തിക്കൊടുക്കാമെന്നു പറഞ്ഞാണു ദല്ലാള്‍മാരുടെ വിളയാട്ടം. തലസ്‌ഥാനത്തെ ഹോട്ടലുകളില് ക്യാമ്പ് ചെയ്‌താണ് ഇവരുടെ പ്രവര്‍ത്തനം. ഐ.എ.എസ്, ഐ.പി.എസ്, പഴ്‌സണല് സ്‌റ്റാഫ് നിയമനങ്ങളില് കൈകടത്തിയാണു രാഷ്‌ട്രീയ ഇടനിലക്കാര് സജീവമായത്.\nഇടതുഭരണകാലത്ത് ഉപേക്ഷിച്ച പദ്ധതികള് ശരിപ്പെടുത്തിക്കൊടുക്കാമെന്നു പറഞ്ഞാണ് ഇവര് മാഫിയകളെ സമീപിക്കുന്നത്.\nചില മന്ത്രിമാരുടെ പഴ്‌സണല് സ്‌റ്റാഫില് രാഷ്‌ട്രീയദല്ലാള്‍മാരുടെ സില്‍ബന്തികള് നുഴഞ്ഞുകയറിക്കഴിഞ്ഞു. തലസ്‌ഥാനത്തെ ഒരു സ്വര്‍ണക്കച്ചവടക്കാരനും രംഗത്തുണ്ട്. വര്‍ഷങ്ങള്‍ക്കു മുമ്പ് ഒരു മന്ത്രിയുടെ സ്‌റ്റാഫിലുണ്ടായിരുന്ന ഇയാള് അദ്ദേഹത്തെ പറ്റിച്ചു കോടികള് തട്ടി.\nയു.ഡി.എഫ്.സര്‍ക്കാര് അധികാരത്തിലേറിയതോടെ ഇയാള് വീണ്ടും അടുക്കള കാബിനറ്റില് വിചാരിപ്പുകാരനായി മാറിയിട്ടുണ്ട്. ഡി.ജി.പിയെ നിലനിര്‍ത്തുന്നതു മുതല് അണ്ടര് സെക്രട്ടറിയുടെ അടുത്തൂണ്‍വരെ തന്റെ വിരല്‍ത്തുമ്പിലാണെന്നാണു സ്വര്‍ണക്കച്ചവടക്കാരന്റെ അവകാശവാദം. അബ്‌കാരി മാഫിയയും അവസരം മുതലെടുക്കാനിറങ്ങി. ബാര് ലോബിക്കുവേണ്ടി ബിവറേജസ് കോര്‍പറേഷന് ഔട്ട്‌ലെറ്റുകള് ഏഴുമണിക്കു പൂട്ടിക്കാമെന്നു പറഞ്ഞാണ് മറ്റൊരു പ്രമുഖന് രംഗത്തുള്ളത്. ഇതിന്റെ പേരില് ബാറുകാരില്‍നിന്നു പിരിവു തുടങ്ങിയതായാണു വിവരം.\nസിവില് സപ്ലൈസ് കോര്‍പറേഷനെ കുത്തുപാളയെടുപ്പിച്ച ഒരു കള്ളക്കടത്തുകാരനും ദല്ലാളായി രംഗത്തുണ്ട്. ഒരു മന്ത്രിക്കു വകുപ്പുണ്ടാക്കിക്കൊടുത്തതു താനാണെന്നാണ് അവകാശവാദം. രണ്ടു ഗ്രൂപ്പായി പോരിനൊരുങ്ങുന്ന കരാറുകാറില് ഒരു വിഭാഗത്തെ അമര്‍ച്ച ചെയ്യാനാണു കഴിഞ്ഞ എല്.ഡി.എഫ് മന്ത്രിമാര് അകറ്റിനിര്‍ത്തിയ ഇയാളുടെ ശ്രമം. കോണ്‍ഗ്രസില് ഇയാള്‍ക്ക് ആഴത്തില് വേരുകളുണ്ട്.\nകലക്‌ടര്, എസ്.പി. തുടങ്ങിയവരെയൊക്കെ വിരട്ടിനിര്‍ത്താന് ദല്ലാള്‍മാര് നീക്കം തുടങ്ങി. ആരോഗ്യവകുപ്പ് ഡയറക്‌ടര്‍ക്കു പഴ്‌സണല് അസിസ്‌റ്റന്റിനെ നിയമിക്കുന്നതില്‍വരെ ഇവര് കൈകടത്തുന്നു.\nപോസ്റ്റ് ചെയ്തത് അനില്‍ഫില് (തോമാ) ല് തിങ്കളാഴ്‌ച, മേയ് 30, 20110അഭിപ്രായ(ങ്ങള്)\nപോസ്റ്റ് ചെയ്തത് അനില്‍ഫില് (തോമാ) ല് ശനിയാഴ്‌ച, മേയ് 28, 20110അഭിപ്രായ(ങ്ങള്)\nപോസ്റ്റ് ചെയ്തത് അനില്‍ഫില് (തോമാ) ല് വെള്ളിയാഴ്‌ച, മേയ് 27, 20110അഭിപ്രായ(ങ്ങള്)\nപോസ്റ്റ് ചെയ്തത് അനില്‍ഫില് (തോമാ) ല് വ്യാഴാഴ്‌ച, മേയ് 26, 2011 1 അഭിപ്രായ(ങ്ങള്)\nപോസ്റ്റ് ചെയ്തത് അനില്‍ഫില് (തോമാ) ല് ഞായറാഴ്‌ച, മേയ് 22, 20113അഭിപ്രായ(ങ്ങള്)\nപോസ്റ്റ് ചെയ്തത് അനില്‍ഫില് (തോമാ) ല് ശനിയാഴ്‌ച, മേയ് 14, 20110അഭിപ്രായ(ങ്ങള്)\n2011, മേയ് 10\nമാണിയെ ഉപമുഖ്യമന്ത്രിയാക്കിയില്ലെങ്കില് മുന്നണി വിടാന് ആലോചന\nതിരുവനന്തപുരം: തെരഞ്ഞെടുപ്പു ഫലപ്രഖ്യാപനം വരുന്നതിനു മുമ്പേ യുഡിഎഫില് പദവികളെ ചൊല്ലി ചൂടന് ചര്‍ച്ചകള്. കേരള കോണ്‍ഗ്രസ് മാണി ഗ്രൂപ്പ് നടത്തുന്ന കരുനീക്കങ്ങള്‍ക്കു തടയിടാന് കോണ്‍ഗ്രസും പുതിയ അടവുകള് തേടുകയാണ്. കൂട്ടലുകളും കിഴിക്കലുകളുമായി ഇരു മുന്നണികളും മുന്നേറുന്നതിനിടെയാണ് മാണി ഗ്രൂപ്പിന്റെ അണിയറ നീക്കങ്ങള്.\nമുഖ്യമന്ത്രിക്കസേരയിലേക്ക് കണ്ണും നട്ടു ചില കേന്ദ്രങ്ങള് നടത്തുന്ന നീക്കങ്ങളില് മത, സാമുദായിക നേതൃത്വങ്ങളും പരോക്ഷമായി പങ്കു ചേര്‍ന്നിട്ടുണ്ട്. കോണ്‍ഗ്രസും കേരള കോണ്‍ഗ്രസുമായി സീറ്റു വിഭജന കാലത്ത് തുടങ്ങിയ സ്വരച്ചേര്‍യില്ലായ്മ കൂടുതല് രൂക്ഷമാകുന്നതായാണു സൂചന.\nആര് അധികാരത്തില് വന്നാലും വലിയ ഭൂരിപക്ഷമൊന്നുമില്ലെന്ന് ഏകദേശം ഉറപ്പാണ്. ഈ പശ്ചാത്തലത്തില് മാണിഗ്രൂപ്പിന് കൂടുതല് സീറ്റ് ലഭിക്കുകയും ഭരണലബ്ധിക്കുള്ള നിര്‍ണായക ശക്തിയായി മാറുകയും ചെയ്താല് കെ.എം മാണിയെ ഉപമുഖ്യമന്ത്രിയാക്കണമെന്ന ആവശ്യം ഉന്നയിക്കാനാണ് പാര്‍ട്ടിയുടെ ആലോചന. യുഡിഎഫ് ഇതു നിരസിച്ചാല് മുന്നണി വിടാനും മടിക്കില്ലെന്നാണ് കേരള കോണ്‍ഗ്രസ് വൃത്തങ്ങള് വ്യക്തമാക്കുന്നത്.\nഎല്‍ഡിഎഫാകട്ടെ, മാണിയെ കൂട്ടു പിടിക്കുന്നതിനോട് യോജിച്ച മട്ടാണ്. മാണിഗ്രൂപ്പ് വിട്ടു പോകുന്നതോടെ യുഡിഎഫിന് ഭൂരിപക്ഷം നഷ്ടമായാലും വി.എസ് അച്യുതാനന്ദനെ മുഖ്യമന്ത്രിയാക്കി സര്‍ക്കാര് രൂപീകരിക്കാന് സിപിഎമ്മിനു പോലും താത്പര്യമില്ല. ഈ സാഹചര്യത്തില്, മാണിയെ മുഖ്യമന്ത്രിയാക്കി ഭരണം പിടിച്ചെടുക്കാനാകുമെന്നാണ് കണക്കുകൂട്ടല്. പ്രബല ക്രിസ്തീയ സഭകളുടെ പിന്തുണയും ഇക്കാര്യത്തില് മാണിക്കു തുണയാകും. മാണിയെ മുന്‍നിര്‍ത്തി സര്‍ക്കാര് രൂപീകരിക്കാനും അധികം വൈകാതെ ഇടക്കാല തെരഞ്ഞെടുപ്പിലേക്കു നീങ്ങാനുമാകും എല്‍ഡിഎഫ് ശ്രമിക്കുക. ഇക്കാരണത്താല് മാണിയുടെ നേതൃത്വത്തില് മന്ത്രിസഭയുണ്ടായാല് അതില് പങ്കാളികളാകാതെ മാറ്ി നില്‍ക്കാനും സിപിഎം, സിപിഐ നേതൃത്വങ്ങള് ആലോചിക്കുന്നുണ്ടെന്നാണു സൂചന.\nഏതായാലും വിഎസിനെ മുഖ്യമന്ത്രിയാക്കിയുള്ള ഒരു സര്‍ക്കാര് വരുന്നതിനോട് സിപിഎമ്മിലെ ഒരു വിഭാഗവും എല്‍ഡിഎഫ് ഘടകകക്ഷികളും യോജിക്കുന്നില്ല. ഈ പ്രതിസന്ധി മറികടക്കാനുള്ള ഉപകരണമായി മാണിഗ്രൂപ്പിനെ ഉപയോഗിക്കാമെന്നാണ് കണക്കുകൂട്ടല്.\nസീറ്റു വിഭജന വേളയില് യുഡിഎഫ് അവഗണിച്ചുവെന്ന തോന്നലുള്ള ഓര്‍ത്തഡോക്‌സ് സഭയും, മാണിയുമായി വളരെയേറെ അടുപ്പം പുലര്‍ത്തുന്ന കത്തോലിക്കാ സഭയും പുതിയ നീക്കത്തെ പിന്തുണയ്ക്കുമെന്നാണ് ഒരു വിഭാഗം കേരള കോണ്‍ഗ്രസ് നേതാക്കളുടെ കണക്കുകൂട്ടല്. ഇത് ഒരു പരിധിവരെ യാഥാര്‍ത്ഥ്യമാകാനും ഇടയുണ്ട്.\nസിപിഎമ്മുമായി അകന്നു നില്‍ക്കുന്ന കത്തോലിക്കാ സഭയുടെ പിന്തുണയോടെ എത്തുന്ന മാണിയെ സ്വീകരിക്കുക വഴി തര്‍ക്കങ്ങള് അവസാനിപ്പിക്കാന് എല്‍ഡിഎഫിനും സാധിക്കും. മുന്നണിക്കുള്ളില് കുറുമുന്നണിയുണ്ടാക്കി സമ്മര്‍ദ തന്ത്രം പയറ്റാനാകും മാണിഗ്രൂപ്പ് ആദ്യം ശ്രമിക്കുക. അതു സാധിച്ചില്ലെങ്കില് മുന്നണി വിടുമെന്ന ഭീഷണിയും മുഴക്കും. ഇതോടെ യുഡിഎഫ് തങ്ങളുടെ വരുതിക്കെത്തുമെന്നും പാര്‍ട്ടി നേതാക്കള് കണക്കുകൂട്ടുന്നു. മുസ്ലിം ലീഗാണോ തങ്ങളാണോ മുന്നണിയിലെ പ്രധാനികളെന്ന് നേതൃത്വം വ്യക്തമാക്കണമെന്നായിരിക്കും പാര്‍ട്ടിയുടെ ആവശ്യം.\nദീര്‍ഘകാലത്തെ നിയമസഭാ പ്രവര്‍ത്തന പാരമ്പര്യമുള്ള കെ.എം മാണിയെ മുഖ്യമന്ത്രിയാക്കാന് സാധിച്ചില്ലെങ്കില് ഉപമുഖ്യമന്ത്രിയെങ്കിലും ആക്കണമെന്ന പാര്‍ട്ടിയുടെ ആവശ്യത്തോട് യുഡിഎഫ് പക്ഷേ, പ്രതികരിച്ചിട്ടില്ല. ഫലപ്രഖ്യാപനം വന്ന ശേഷം കൂടുതല് ശക്തമായി തങ്ങളുടെ ആവശ്യം ഉന്നയിക്കാനാണു മാണിഗ്രൂപ്പിന്റെ തീരുമാനം. അതിനോടും തണുപ്പന് സമീപനമാണ് യുഡിഎഫ് നേതൃത്വം തുടരുന്നതെങ്കില് ഇടതുമുന്നണിയോട് അടുക്കാന് തന്നെയാണ് തീരുമാനം.\nകടപ്പാട് - കേരളഭൂഷണം ദിനപ്പത്രം.\nപോസ്റ്റ് ചെയ്തത് അനില്‍ഫില് (തോമാ) ല് ചൊവ്വാഴ്ച, മേയ് 10, 2011 1 അഭിപ്രായ(ങ്ങള്)\n2011, മേയ് 6\nഫിദല് കാസ്ട്രോ അമേരിക്കന് പ്രസിഡന്റാകാന് പോകുന്നു ???\nനിലവില് ബ്രിട്ടാസ് മലയാളത്തിലെ ഏറ്റവും മികച്ച ദൃശ്യമാധ്യമ പ്രവര്‍ത്തകന് തന്നെ സംശയമൊന്നും ഇല്ല. എങ്കിലും ഈ കൂടുമാറ്റവും യാത്രയയപ്പും സമ്മാനവും ഒന്നും സാധാരണ ഇടത് സഹയാത്രികര്‍ക്ക് അത്ര ദഹിക്കുന്ന വിധമായില്ല. അതില് പ്രധാനം മികച്ച പ്രൊഫഷണലുകള്‍ക്ക് സമ്മാനം കൊടുക്കുന്ന പതിവ് കോര്‍പറേറ്റ് രംഗത്ത് പതിവാണ് എന്ന പിണറായിയുടെ വിശദീകരണം തന്നെ.\nകോര്‍പറേറ്റ് രംഗത്ത് മികച്ച പ്രൊഫഷണലുകള്‍ക്ക് സമ്മാനം കൊടുക്കുന്നത് അവര് പ്രസ്തുത സ്ഥാപനത്തില് തുടരുകയും സ്ഥാപനത്തിന് മികച്ച വിജയങ്ങള് / വരുമാന ലക്ഷ്യം നേടുകയും ചെയ്യുമ്പോള് കൂടുതല് പ്രോല്‍സാഹനം എന്ന നിലയില് ആണ്, അല്ലാതെ രാജിവെച്ച് തങ്ങളുടെ ഏറ്റവും വലിയ കോമ്പറ്റീറ്ററുടെ അടുത്ത് ജോലിയില് പ്രവേശിക്കുമ്പോള് അല്ല. മാത്രമല്ല പല കോര്‍പറേറ്റ് സ്ഥാപനങ്ങളും തങ്ങളുടെ തന്ത്രപ്രധാനമായ സ്ഥാനങ്ങളില് ഇരിക്കുന്നവര് കമ്പനി വിട്ട് പൊയാലും ഒരു നിശ്ചിത കാലയളവില് കോമ്പറ്റീറ്ററുടെ അടുത്ത് ജോലിയില് പ്രവേശിക്കുകയില്ല എന്നു മുങ്കൂട്ടി കരാര് പ്രകാരം ഉറപ്പ് വരുത്തുകയും ചെയാറുണ്ട്.\nഒരു സംസ്ഥാനത്തിന്റെ മുന് മന്ത്രിയും രാജ്യത്തെ പ്രധാനപ്പെട്ട കമ്യൂണിസ്റ്റ് പാര്‍ട്ടിയുടെ സംസ്ഥാന സെക്രട്ടറിയുമായ അദ്ദേഹത്തിനു ഇതൊക്കെ അറിയാത്തതാണൊ?\nവാല്‍ക്കഷണം : എസ്സെഫൈയില് നിന്ന് രാജിവെച്ച് കോണ്‍ഗ്രസിലേക്ക് പോയ സിന്ധു ജോയിക്ക് ഒരു ഓട്ടോറിക്ഷ എങ്കിലും കൊടുക്കാമായിരുന്നു.\nപോസ്റ്റ് ചെയ്തത് അനില്‍ഫില് (തോമാ) ല് വെള്ളിയാഴ്‌ച, മേയ് 06, 20110അഭിപ്രായ(ങ്ങള്)


നെടുങ്കണ്ടം കസ്റ്റഡി മരണം: പൊലീസുകാരുടെ ഗുരുതര വീഴ്ചയുടെ കൂടുതൽ തെളിവുകൾ പുറത്ത്\nKottayam, First Published 29, Jun 2019, 8:48 AM IST\nരാജ്കുമാറിന്റെ കസ്റ്റഡി മരണത്തില് പൊലീസുകാര്‍ക്ക് ഗുരുതര വീഴ്ച പറ്റിയെന്നതിന് കൂടുതൽ തെളിവുകൾ പുറത്ത്. കോട്ടയം മെഡിക്കൽ കോളേജിലെത്തിച്ച രാജ്കുമാറിനെ ചികിത്സിപ്പിച്ചില്ല.\nഇടുക്കി: പീരുമേട് സബ് ജയിലിൽ റിമാൻഡിലിരിക്കെ സാമ്പത്തിക തട്ടിപ്പ് കേസ് പ്രതി രാജ്‍കുമാർ മരിച്ച സംഭവത്തില് അന്വേഷണം ഊർജിതമാക്കി. പൊലീസുകാര്‍ക്ക് ഗുരുതര വീഴ്ച പറ്റിയെന്നതിന് കൂടുതൽ തെളിവുകൾ പുറത്ത് വന്നു. കോട്ടയം മെഡിക്കൽ കോളേജിൽ ഡോക്ടമാർക്കും വീഴ്ച പറ്റിയെന്നാണ് ഇപ്പോള് പുറത്ത് വരുന്ന വിവരം. ഈ രണ്ട് കാര്യങ്ങളും ക്രൈംബ്രാഞ്ച് പ്രത്യേക അന്വേഷണസംഘം അന്വേഷിക്കും.\nരാജ്കുമാറിനെ 18, 19 തിയ്യതികളിലാണ് മെഡിക്കൽ കോളേജിൽ എത്തിച്ചത്. 19 ന് കോട്ടയം മെഡിക്കൽ കോളേജിൽ എത്തിച്ച രാജ്കുമാറിനെ ഒപി ഇല്ലാത്തതിനാൽ പരിശോധിപ്പിക്കാതെ പൊലീസുകാർ തിരിച്ച് കൊണ്ടുപോയി എന്നാണ് ലഭിക്കുന്ന വിവരം. ജൂൺ 19 ന് രാജ്കുമാറിന്‍റെ പേര് മെഡിക്കൽ കോളേജിലെ ഒരു രജിസ്റ്ററിലുമില്ല. ഒപിയിൽ പരിശോധിച്ച ശേഷം പൊലീസുകാരുടെ ആവശ്യപ്രകാരം വിട്ടയക്കുകയായിരുന്നു. ഇതിനിടെ, പൊലീസുകാർ മർദ്ദിച്ചെന്ന് മരിച്ച രാജ്കുമാർ പറഞ്ഞതായി കോട്ടയം മെഡിക്കൽ കോളേജിലെ ഡോക്ടർമാര് വെളിപ്പെടുത്തുന്നു. ക്രൈംബ്രാഞ്ച് അന്വേഷണസംഘം ഇന്നോ നാളെയോ ഡോക്ടർമാരുടെ മൊഴി എടുക്കും.\nഇടുക്കി തൂക്കുപാലത്തെ വായ്പ തട്ടിപ്പ് കേസില് പീരുമേട് ജയിലില് റിമാന്‍ഡിലായിരുന്ന ഇടുക്കി കോലാഹലമേട് സ്വദേശി രാജ്‍കുമാര് ജൂണ് 21നാണ് മരിച്ചത്. രാജ്‍കുമാറിന് മര്‍ദ്ദനമേറ്റതായി പോസ്റ്റുമോര്‍ട്ടം റിപ്പോര്‍ട്ടില് സ്ഥിരീകരണം ഉണ്ടായിരുന്നു. കേസിൽ ക്രൈംബ്രാഞ്ച് പ്രത്യേക അന്വേഷണസംഘം ശാസ്ത്രീയ പരിശോധനകൾ ഇന്ന് തുടങ്ങും. ഇന്നലെ സംഘം ആദ്യഘട്ട മൊഴിയെടുപ്പ് പൂർത്തിയാക്കുകയും രേഖകൾ പരിശോധിക്കുകയും ചെയ്തിരുന്നു.\nLast Updated 29, Jun 2019, 10:37 AM IST